manju pathros reply on bodyshaming | ബോഡി ഷെയിമിങ്ങുമായി യുവാവ്; ശരീരം നൽകിയത് ദൈവം; ഉൾക്കൊള്ളാൻ പറ്റാത്തത് തെറ്റാണെന്ന് മഞ്ജു പത്രോസിന്റെ മറുപടി; വീഡിയോ കാണം - MarunadanMalayalee.com\nJune 17, 202106:13 AM IST Permalink\nതിരുവനന്തപുരം: റിയാലിറ്റി ഷോയിലുടെ വന്ന് സിനിമാ ടെലിവിഷൻ താരമായി മാറിയ വ്യക്തിയാണ് മഞ്ജുപത്രോസ്. തന്റെ വിശേഷങ്ങളും കുടുംബകാര്യങ്ങളുമൊക്കെ ആരെയും വേദനപ്പിക്കാത്ത തരത്തിൽ താരം സോഷ്യൽ മീഡിയകളിലുടെ പ്രേക്ഷകരോട് പങ്കുവെക്കാറുമുണ്ട്.ചിലതൊക്കെ വിമർശനങ്ങൾക്ക് വിധേയമാകുമ്പോൾ മറ്റ് ചിലതൊക്കെ പ്രേക്ഷകർ സ്വീകരിക്കാറുമുണ്ട്.ഇപ്പോഴിത മഞ്ജുപത്രോസിന്റെ ഒരു മറുപടിയാണ് വൈറലാകുന്നത്.തന്നെ ബോഡി ഷെയിമിങ്ങ് നടത്തിയ ആൾക്കാണ് മഞ്ജു മറുപടി നൽകിയിരിക്കുന്നത്.\nമഞ്ജു പങ്കുവച്ച ഡാൻസ് വിഡിയോയിലാണു താരത്തിന്റെ ശരീരഘടനയെ പരിഹസിച്ച് ഒരാൾ കമന്റ് ചെയ്തത്. ഇക്കാര്യം ചൂണ്ടികാണിച്ച മഞ്ജു, അധിക്ഷേപിച്ച വ്യക്തിക്കും സമാന ചിന്താഗതികാർക്കുമുള്ള മറുപടി ഒരു വിഡിയോയിലൂടെ പങ്കുവയ്ക്കുകയായിരുന്നു.\n'എന്തൊക്കെയാണ് ഈ ചക്കപ്പോത്ത് കാണിക്കുന്നത്' എന്നായിരുന്നു കമന്റ്. ഈ കമന്റിട്ടയാൾക്ക് തന്റെ പുരുഷസങ്കൽപ്പവുമായി താരതമ്യം ചെയ്യുമ്പോൾ ഒരുപാട് കുറവുകളുണ്ട്. മോഹൻലാലും ദിലീപും സൂര്യയുമൊക്കെ ചെയ്ത രംഗങ്ങൾ ഇയാൾ ചെയ്തിട്ടുണ്ട്. എന്നാൽ ഇതിനെ ഞാൻ അധിക്ഷേപിച്ചാൽ അത് ആരുടെ തെറ്റാണ്? താങ്കൾക്ക് ഈ മുഖഭാവവും ശരീരഘടനയും നൽകിയത് ഈശ്വരനാണ്. അത് ഉൾകൊള്ളാൻ സാധിക്കാത്തതും അതിന്റെ പേരിൽ കളിയാക്കുന്നതും തെറ്റാണെന്നു മഞ്ജു പറയുന്നു. ഇത്തരം ബോഡി ഷെയിമിങ് ദയവായി ചെയ്യരുതെന്നും അടുത്ത തലമുറയെ എങ്കിലും വെറുതെവിടണമെന്നുമാണു താരത്തിന്റെ അഭ്യർത്ഥന.\nA post shared by MANJU SUNICHEN (@manju_sunichen)\nസിന്ദയുടെ മരണത്തിൽ അനുശോചന കുറിപ്പുമായി മഞ്ജു പത്രോസ്\nതന്റെ ദൈവ സങ്കൽപ്പത്തെക്കുറിച്ച് വ്യക്തമാക്കി മഞ്ജു വാര്യർ


ആറ്റുഭിത്തി കെട്ടിസംരക്ഷിക്കണം: ഇല്ലിക്കലില് റോഡ് ഉപരോധം - Janayugom Online\nHome / News / Kerala / ആറ്റുഭിത്തി കെട്ടിസംരക്ഷിക്കണം: ഇല്ലിക്കലില് റോഡ് ഉപരോധം\nKerala Most Trending Breaking News News Kottayam District News\nആറ്റുഭിത്തി കെട്ടിസംരക്ഷിക്കണം: ഇല്ലിക്കലില് റോഡ് ഉപരോധം\nPosted on February 03, 2018, 8:09 pm\nഇല്ലിക്കല്: ഇല്ലിക്കല് അറുപറ ഭാഗത്ത് ആറ്റുതീരം സംരക്ഷണ ഭിത്തികെട്ടി സംരക്ഷിക്കണമെന്ന് ആവശ്യപ്പെട്ടുകൊണ്ട് എ ഐ വൈ എഫ് നേതൃത്വത്തില് റോഡ് ഉപരോധിച്ചു.\nഏത് സമയവും വന് ദുരന്തം ഉണ്ടാവാന് സാധ്യതയുള്ള ഈ സ്ഥലത്ത് ആറ്റിലേക്ക് വാഹനം മറിഞ്ഞ് ദമ്പതികള് അടക്കം മൂന്ന് പേര് അടുത്തകാലത്ത് മരണമടഞ്ഞിരുന്നു. എന്നാല് ഇവിടെ സംരക്ഷണ ഭിത്തി കെട്ടാനോ ആവശ്യമായ നടപടികള് സ്വീകരിക്കാനോ അധികാരികള് ഇതുവരെ തയ്യാറായിരുന്നില്ല. ഈ സാഹചര്യത്തിലാണ് എഐവൈഎഫ് പ്രക്ഷോഭവുമായി രംഗത്തെത്തിയത്.\nസ്ത്രീകളടക്കം നൂറുകണക്കിന് ആളുകള് ഇല്ലിക്കല് കവലയില് നിന്നും പ്രകടനമായി എത്തിയാണ് റോഡ് ഉപരോധിച്ചത്. ഉപരോധ സമരം സിപിഐ ജില്ലാ കമ്മറ്റിയംഗം കെ ഐ കുഞ്ഞച്ചന് ഉദ്ഘാടനം ചെയ്തു. ലോക്കല് സെക്രട്ടറി കെ ജോസഫ് ജോണ് അദ്ധ്യക്ഷത വഹിച്ചു. സി എ അബ്ദുള് കരിം, ലിജോയ് കുര്യന്, രാജേഷ് ചെങ്ങളം, വി വൈ പ്രസാദ്, എം കെ പ്രേംജി, ഡി ജി പ്രകാശന്, എം ഡി ഷാജിമോന്, പി കെ ശശി, മനോജ് കരീമഠം, മുഹമ്മദ് നജിം, നൗഷാദ് വളയംകണ്ടംഎന്നിവര് പങ്കെടുത്തു. ഉപരോധത്തില് പങ്കെടുത്തവരെ കുമരം പൊലീസ് അറസ്റ്റ് ചെയ്ത് വിട്ടയച്ചു.\nകോര്‍പറേറ്റ് ആധിപത്യം: പി പ്രസാദ്\nചെമ്പടയുടെ താളത്തില് തൃശിവപേരൂര്\nയുവതിയെ വയലില് മരിച്ച നിലയില് കണ്ടെത്തി


കുട്ടനാട്ടിൽ മടവീഴ്ചയ്ക്ക് പരിഹാരമായില്ല; പുറംബണ്ട് തകർന്ന് വീടുകളും വെള്ളത്തിൽ | Kuttanad\nകുട്ടനാട്ടിൽ മടവീഴ്ചയ്ക്ക് പരിഹാരമായില്ല; പുറംബണ്ട് തകർന്ന് വീടുകളും വെള്ളത്തിൽ\nസ്വന്തം ലേഖകൻ September 10, 2019 12:01 PM IST\nകുട്ടനാട്ടിൽ മടവീഴ്ചയ്ക്ക് പരിഹാരമായി കണ്ടെത്തിയ പരമ്പരാഗത രീതി പൊളിഞ്ഞു. കൈനകരിയിലെ താൽകാലിക പുറംബണ്ട് തകർന്ന് കനകാശ്ശേരി പാടത്ത് വെള്ളംകയറി. ലക്ഷങ്ങളുടെ നഷ്ടത്തിന് പുറമെ നൂറുകണക്കിന് വീടുകളിലും വെള്ളക്കെട്ടായി.\nഇക്കഴിഞ്ഞ കാലവര്‍ഷത്തില് കുട്ടനാട്ടില് ആദ്യമായി മടവീഴ്ചയുണ്ടായ പാടശേഖരമാണ് ഇത്. 25 അടി താഴ്ചയിൽ അമ്പതിനായിരം മണൽ ചാക്കുകൾ ഉപയോഗിച്ചായിരുന്നു മടകുത്തിയത്. മന്ത്രി തോമസ് ഐസകിന്‍റെ പ്രത്യേക താൽപര്യത്തിലായിരുന്നു പരമ്പരാഗത രീതിയിലുള്ള പുറംബണ്ട് നി‍ർമാണം. ഇതാണിപ്പോള് കായലിലെ വെള്ളത്തിന്‍റെ മർദ്ദം താങ്ങാനാകാതെ തകർന്നത്. പരമ്പരാഗത രീതിയിലുള്ള ബണ്ട് നിർമാണം ഫലപ്രദമാകില്ലെന്ന ആശങ്ക പാടശേഖരസമിതികള് പങ്കുവച്ചിരുന്നു\nപമ്പിങ് തുടങ്ങിയതോടെ പാടത്തെ വെള്ളം വറ്റി തുടങ്ങിയിരുന്നു.\n18 ലക്ഷം രൂപയാണ് വെള്ളത്തിലായത്. കൃഷിവകുപ്പിനായിരുന്നു നിർമാണ ചുമതല. തോട്ടപ്പള്ളി സ്പിൽവേയിൽ നിന്ന് നീക്കം ചെയ്ത മണ്ണാണ് ബണ്ട് നിര്‍മിക്കാന് ഉപയോഗിച്ചത്. അതേസമയം, ബണ്ടിന്‍റെ ഒരു വശം മാത്രമാണ് തർകന്നതെന്നും ബലപ്പെടുത്തൽ ജോലികൾ ഉടൻ തുടങ്ങുമെന്നും കൃഷിവകുപ്പ് ഉദ്യോഗസ്ഥര് അറിയിച്ചു


പൊള്ളുന്ന ചൂട്... വെറും തറയില് ഓംലെറ്റ് അടിച്ചുകാണിച്ച് വീട്ടമ്മ... ഞെട്ടും ഈ വീഡിയോ കണ്ടാല്...! | Telangana woman cooks omelette on hot floor to show heatwave intensity - Malayalam Oneindia\nPublished: April 17 2016, 8:06 [IST]\nവെളിച്ചത്തിന് എന്ത് വെളിച്ചം എന്ന് പണ്ട് ബഷീര് പറഞ്ഞത് പോലെ ചൂടിനെന്ത് ചൂട് എന്ന് പറയേണ്ട സ്ഥിതിയാണ്. ചൂട് എന്ന് വെറുതെ പറഞ്ഞാലൊന്നും പോര. പൊള്ളുന്ന ചൂട്. ആലങ്കാരികമായി പറയുകയല്ല, ശരിക്കും പൊള്ളിപ്പോകുക തന്നെ ചെയ്യം. നാല്‍പതും നാല്‍പ്പത്തിയൊന്നുമൊക്കെയാണ് രാജ്യത്ത് പലഭാഗങ്ങളിലും താപനില. ഒഡീഷയുടെ തലസ്ഥാനമായ ഭുവനേശ്വറില് കഴിഞ്ഞ ആഴ്ച ഒരു ദിവസം 45 ഡിഗ്രി വരെ അടയാളപ്പെടുത്തിയിരുന്നു.\nഉത്തരേന്ത്യയില് ചൂട് ഇനിയും കൂടുമെന്നാണ് റിപ്പോര്‍ട്ടുകള്. തെക്കോട്ട് വന്നാല് മഹാരാഷ്ട്രയിലെ വരള്‍ച്ച ദേശീയശ്രദ്ധ ആകര്‍ഷിച്ചുകഴിഞ്ഞു. സ്‌കൂളുകളും ആശുപത്രികളും പോലും പ്രവര്‍ത്തിക്കാനാവാത്ത സ്ഥിതിയാണ് അവിടെ. കര്‍ണാടകയുടെ പല ഭാഗങ്ങളിലും വരള്‍ച്ച രൂക്ഷമായിക്കഴിഞ്ഞു. തമിഴ്‌നാട്ടില് ചൂടുകാറ്റടിച്ചേക്കാമെന്ന് മുന്നറിയിപ്പുണ്ട്. കേരളത്തിലും സ്ഥിതി വ്യത്യസ്തമല്ല. ചുട്ടുപൊള്ളുകയാണ് ഭൂമി.\nചുട്ടുപൊളളുന്ന ഭൂമിയില് മുട്ട ഓംലെറ്റുണ്ടാക്കുന്ന വീട്ടമ്മയുടെ ചിത്രമാണ് ഇപ്പോള് സോഷ്യല് നെറ്റ് വര്‍ക്കിംഗ് സൈറ്റുകളിലെ താരം. തെലങ്കാനയിലെ കരിംനഗറിലുള്ള വീട്ടമ്മയാണ് വെറും തറയില് ഓംലെറ്റുണ്ടാക്കുന്നത്. കുക്കിംഗ് ഗ്യാസ് ഒന്നും വേണ്ട അതിനെയും വെല്ലുന്ന ചൂട് വെറും നിലത്ത് ഉണ്ട് എന്ന് കാണിക്കാന് വേണ്ടിയാണ് ഇവര് ഇങ്ങനെ ചെയ്തത്.\nവാര്‍ത്താ ഏജന്‍സിയായ എ എന് ഐയാണ് കഴിഞ്ഞ ദിവസം ഞെട്ടിക്കുന്ന ഈ വീഡിയോ പുറത്തുവിട്ടത്. വീടിന്റെ തറയില് മുട്ട കലക്കിയൊഴിക്കുന്നതും മിനുട്ടുകള്‍ക്കകം ഓംലെറ്റ് പാകമായി വരുന്നതുമാണ് ദൃശ്യങ്ങളിലുള്ളത്. വീഡിയോ കാണൂ...\ntelangana egg gas lpg heat rain video മഴ മുട്ട വീഡിയോ ചൂട് തെലങ്കാന\nA woman is Telangana can be seen making omelette on the floor without any cooking gas. In order to show how hot it is there in Telangana’s Karimnagar,awoman cooked eggs on the floor at her residence.\nStory first published: Sunday, April 17, 2016, 8:06 [IST]


മിശ്രവിവാഹം ബാങ്കിന്റെ യശസ്സിന് കളങ്കമേല്‍പ്പിച്ചു: ദമ്പതികളായ ജീവനക്കാരെ ബാങ്ക് പുറത്താക്കി\nമിശ്രവിവാഹം ബാങ്കിന്റെ ...\n26 Jun 2016 12:10 PM GMT\nമിശ്രവിവാഹം കഴിച്ചതിന്റെ പേരില് ബാങ്കിന് കളങ്കമുണ്ടാക്കിയെന്നാരോപിച്ച് ജീവനക്കാരായ ദമ്പതികളെ ബാങ്ക് പുറത്താക്കിയെന്ന് ആരോപണം. ബംഗളൂരുവിലാണ് സംഭവം. ചാംരാജ്പതിലെ ഹോട്ടല് ആന്‍ഡ് ഇന്‍ഡസ്ട്രിയലിസ്റ്റ് കോ-ഓപ്പറേറ്റീവ് ബാങ്കിന് എതിരേയാണ് ബാങ്കിന്റെ ജീവനക്കാരായിരുന്ന രാകേഷ് - ഉന്നതി ദമ്പതിമാര് രംഗത്തെത്തിയിരിക്കുന്നത്.\n2015 നവംബറിലാണ് രാകേഷും ഉന്നതിയുമായുള്ള വിവാഹം നടന്നത്. മോഗവീര സമുദായക്കാരനാണ് രാകേഷ്. ഉന്നതി ബ്രാഹ്മിണ് സമുദായക്കാരിയും. പ്രണയവിവാഹമായിരുന്നു ഇവരുടേത്. വിവാഹം നടക്കുന്ന സമയത്ത് ബാങ്കില് സെക്കന്റ് ഡിവിഷന് ക്ലാര്‍ക്കുമാരായിരുന്നു ഇരുവരും.\n"കഴിഞ്ഞ വര്‍ഷം നവംബര് 25നാണ് ഞങ്ങള് വിവാഹം ചെയ്തത്. വിവാഹക്കാര്യം വീട്ടില് അറിയിച്ചതോടെ പ്രശ്‌നങ്ങളുണ്ടായി. ഒടുവില് പോലീസ് സംരക്ഷണം പോലും തേടേണ്ടി വന്നു. ഡിസംബര് 9-ന് ഞങ്ങള് വിവാഹം ഔദ്യോഗികമായി രജിസ്റ്റര് ചെയ്തു. ഡിസംബര് 10 മുതല് ബാങ്കില് ജോലി ചെയ്യാന് അനുവദിച്ചില്ല"- രാകേഷ് പറയുന്നു. എന്നാല് ബാങ്കിന്റെ സല്‍പ്പേരിന് കളങ്കം വരുത്തി എന്ന് വാക്കാല് പറഞ്ഞതല്ലാതെ പിരിച്ചുവിടാന് ഇടയായ കാരണം ഇതാണെന്ന് കാണിച്ച് കത്തൊന്നും ഇതുവരെ ബാങ്ക് നല്‍കിയിട്ടില്ല.\nമാധ്യമങ്ങളില് ഇത് വലിയ വാര്‍ത്തയായതോടെ ബാങ്ക് ഇപ്പോള് ചര്‍ച്ചയ്ക്ക് തയ്യാറാണെന്ന് ഇവരെ അറിയിച്ചിട്ടുണ്ട്.\nകര്‍ണാടക സാഹിത്യ പരിഷത്ത് മുന് പ്രസിഡന്റ് പുണ്ടലിക ഹലംബിയുടെ മരുമകളാണ് ഉന്നതി. "വിവാഹം കാരണം കുടുംബത്തിനും എല്ലാവര്‍ക്കും അപമാനം വരുത്തി വച്ചു. ഇനി മുതല് നീ ബാങ്കില് കയറില്ല"- അമ്മാവന് തന്നോട് പറഞ്ഞതായി ഉന്നതി മാധ്യമങ്ങളോട് പറഞ്ഞു. മാധ്യമങ്ങളില് നിന്ന് സമ്മര്‍ദം ഉണ്ടായതിനെത്തുടര്‍ന്ന് ജൂണ് 27ന് ബാങ്കില് എത്തിച്ചേരാന് രണ്ടുപേരോടും നിര്‍ദേശിച്ചിട്ടുണ്ട്.\nജോലിയില് തിരികെ കയറിയാലും പ്രശ്നങ്ങള് തുടരുമെന്ന കാര്യത്തില് സംശയമില്ലെങ്കിലും ഇത്തരം അവഗണനകളോട് പോരാടാന് തന്നെയാണ് തങ്ങളുടെ തീരുമാനം എന്ന് ഉന്നതി-രാകേഷ് ദമ്പതികള് പറഞ്ഞു.


KUDIVELLAM...the life drink: അമല് നീരദേ, അസിമാനന്ദ് എന്നപേരില് സിനിമയെടുക്കാമോ?\nPosted by ഒരുമയുടെ തെളിനീര് at 9:14 AM\nmayflowers 21 January, 2011 18:36\nഞങ്ങളുടെ മനസ്സില്‍ക്കിടന്ന് വീര്‍പ്പുമുട്ടിയത് മുഴുവന് പറഞ്ഞു..\nഒരു വല്യ സല്യൂട്ട്!!\nABOODYAYA 21 January, 2011 20:14\nനരനായാല് പോരാ, നായരായി ജനിക്കണം. (പുനത്തില് കുഞ്ഞബ്ദുള്ള)\nwe are wiping boys .\nഎങ്കിലും ആത്മ നൊമ്പരം ഏറ്റു പറഞ്ഞപ്പോള് എന്തോ ഒന്ന് ഇറക്കി വെച്ചപോലെ..\nAnonymous 21 January, 2011 21:39\nആരും ഒന്നും എഴുതില്ല മോനെ.. എല്ലാവരും തിരക്കിലാണ്. മുസ്ലിം വിരുദ്ധ പൊതു മനസ്സിനെ സുഖിപ്പിക്കുന്ന എന്തെങ്കിലും ഒക്കെ വരും എന്നു കരുതി കാത്തിരിക്കുകയാണ്. അതു വരെ നമുക്ക് പരസ്പരം സംങ്കടം പറഞ്ഞിരിക്കാം\nAnonymous 22 January, 2011 03:48\nഎല്ലാം കഴിഞ്ഞ് പതിവായി നഞ്ഞ് കലക്കുന്നവന് പിടിയിലായെങ്കിലും അവര് നേടേണ്ടതെല്ലാം നേടിക്കഴിഞ്ഞു. ഒരു സമുദായത്തെ അന്യവല്‍ക്കരിക്കാനും സത്വ വല്‍ക്കരിക്കാനും സാധിച്ചതിന്റെ നിര്‍വൃതിയില് തന്നെയാണവര്. മാധ്യമങ്ങളുടെ ഭീകരതക്കെതിരായ ജാഗ്രത കണ്ട് ചിലര് പുളകം കൊണ്ടിരുന്നു. അവസാനം കള്ളന്റെ ജാതി പുറത്തായപ്പോള് മൗനം പാലിക്കുന്നതില് അവര് കാണിക്കുന്ന മെയ് വഴക്കം അസാധ്യം തന്നെ. ഭീകരതയോ ആളുകളുടെ ജീവന് നഷ്ടപ്പെടുന്നതോ രാജ്യത്തിന്റെ അരക്ഷിതാവസ്ഥയോ കുഞ്ഞുങ്ങളുടെ അനാഥത്വമോ ഒന്നുമായിരുന്നില്ല അവരുടെ പ്രശ്‌നം. മുസ്്‌ലിം ചോരക്കായുള്ള അവരുടെ അത്യാര്‍ത്തി ഒന്നു മാത്രമായിരുന്നു. ഭീകരര് ആരെന്നു തിരിച്ചറിയുമ്പോള് അവര്‍ക്കു മിണ്ടാട്ടമില്ലാത്തതും അതു കൊണ്ട് തന്നെയാണ്.\nദീപക് ... 22 January, 2011 08:15\nസുഹ്ര്ത്തെ വാക്കുകള്‍ക്ക് ആയുതങ്ങലെക്കാള് മൂര്ച്ചയുണ്ട്.\nAnonymous 22 January, 2011 09:45\nninde thiricharivulkalkk munpil...\nthiricharivum nanmayum nashttamaaayi, theruvil valicheriya petta oru thalamurayile eee kanniyude hridayam niragha pranaamam........\nദീപക് ... 22 January, 2011 14:15\nസുഹ്ര്ത്തെ ആരാണ് തെരുവില് വലിചെരിയപ്പെട്ടത്\nകുഞ്ഞൂസ് (Kunjuss) 22 January, 2011 20:27\nനന്മ വറ്റാത്ത മനുഷ്യർ നമുക്കിടയിൽ നിന്നും നിശ്ശേഷം പോയിട്ടില്ല എന്ന് ഈ പോസ്റ്റിലൂടെ തിരിച്ചറിയുന്നു...\nAnonymous 22 January, 2011 20:49\ntheevravaadhikale chuttu kolluka....\neditor 24 January, 2011 03:02\nഇത്തരമൊരു പൊളിച്ചെഴുത്ത് അനിവാര്യമായ സന്ദര്‍ഭത്തില്‍തന്നെയാണ് കുടിവെള്ളത്തിന്റെ ഇടപെടല് ഉണ്ടായതെന്നതില് തര്‍ക്കമില്ല....\nAnees Ahamed 25 January, 2011 01:26\nഅതിനു സാദിച്ചു കൊള്ളണമെന്നില്ല.............!\nമലയാ‍ളി 25 January, 2011 02:01\nസത്യം എന്നും അമല്‍നീരദിന്റെ സിനിമ പോലെയാണ്-എന്നുവെച്ചാല് കോപ്പിയടി എന്നല്ല, പക്കാ സ്ലോ മോഷന്\nസലാഹ് 25 January, 2011 02:16\nദേശസ്നേഹം വാരിക്കോരിയൊഴിക്കുന്നുണ്ട് കവലകളില്. ലജ്ജയില്ലാത്ത വര്ഗ്ഗംതന്നെ.\nAnonymous 26 January, 2011 21:47\nvery good all the things that u said may be correct but if u arearesponsible secularist u must keep silence\nചാർ‌വാകൻ 27 January, 2011 19:24\nഅമൽ നീരദ് എത്ര തങ്കപ്പെട്ട മനുഷ്യനാണന്നറിയുമോ..?\nസി.ആർ.ഓമനകുട്ടൻ സാറിന്റെ മകന്മാത്രമല്ല.മാർക്സിസ്റ്റും കൂടിയാണ്.\nസാബിബാവ 28 January, 2011 04:30\nഒരുമയുടെ തെളിനീര് 31 January, 2011 06:44\nനോക്കൂ, നേരു തുറന്നു പറയാന് ഭയമാണ് നമുക്ക്\nപതിനാറ് കമന്റില് ആറും അനോണിമസ്!\nമെയ്ഫ്ലവര്, കുഞ്ഞൂസ്, സബി ബാവ പെണ്‍മയുടെ ധീരതക്ക് അഭിവാദ്യങ്ങള്\nABOODYAYA,സലാഹ്, ദീപക്, അനീസ് അഹമ്മദ്, മലയാളി എഡിറ്റര്, ചാര്‍വാകന്\nഇനിയും ഒരു കലാപവും ഭീകരാക്രമണവും ഭൂമിയിലുണ്ടാവരുതേ എന്ന് പ്രാര്‍ഥിക്കാം\nപ്രാര്‍ഥനക്ക് ബോംബുകളെക്കാള് ശക്തിയുണ്ടല്ലോ\nഅവര്‍ണന് 01 February, 2011 09:22\nEchmukutty 01 February, 2011 20:34\nമനുഷ്യൻ എന്നും മനുഷ്യത്വം എന്നുമൊക്കെയുള്ള എന്തോ ചില വിളിപ്പേരുകളുള്ളതുകൊണ്ടാണല്ലോ ഇരുകാലികൾ നാൽക്കാലികളേക്കാൾ കേമന്മാരായി അറിയപ്പെടുന്നത്. പക്ഷെ, സ്വന്തം സുഖത്തിന്( ഏതു തരത്തിലുമുള്ള സുഖവുമാവാം, വെറും അശ്ലീല കമന്റ് മുതൽ ഏതറ്റം വരെയും പോകാവുന്ന ഒന്ന്) വേണ്ടി മാത്രം മറ്റൊരു ജീവനെ നശിപ്പിക്കുകയും(കൊലപാതകം മാത്രമല്ല, ആത്മാഭിമാനം തുലച്ച് ജീവച്ഛവമാക്കുന്നതു വരെ)അതിനായി പല വിധ ന്യായീകരണങ്ങൾ നടത്തുകയും ചെയ്യുന്ന ഒരേയൊരു ജീവി മനുഷ്യൻ മാത്രമാണ്.\njayarajmurukkumpuzha 03 February, 2011 04:40\nAnonymous 05 February, 2011 10:48\nഈ പോസ്റ്റിനിടയില് നന്മ കാണുന്നവരുണ്ടാവാം..പക്ഷേ അതു മുസ്ലീമിന്‍റെ രക്തമാണോ ഹിന്ദുവിന്‍റെ രക്തമാണോ എന്നു ചികയുന്നതിലെ അപകടം കാണാതിരിക്കാനാവില്ല..\nമനുഷ്യന് മനുഷ്യനെ നേരിടുന്ന, ചതിക്കുന്ന ഏതൊരു കര്‍മ്മവും അപലപിക്കപെടേണ്ടതാണ്.അത് മദനിയുടെ പ്രവൃത്തി ആയാലും..അദ്വാനിയുടെ രഥമുരുട്ടലായാലും...ചെങ്കൊടികളുടെ പക പോക്കലായാലും...\nജയിക്കേണ്ടത് മനുഷ്യത്വമാണ്!..ഒരു പക്ഷേ ഇന്ത്യയിലെ ചിലയിടങ്ങളില് മുസ്ലീം സമുദായത്തിന് ഉപദ്രവമേറ്റിട്ടുണ്ടാകാം..എങ്കിലും കേരളം പോലുള്ള ഇടങ്ങളില് അവര് ഏതൊരു മുസ്ലീം രാജ്യത്തേക്കാളും സ്വതന്ത്രരായി തന്നെയാണ് കഴിയുന്നത് എന്നതില് സംശയമൊന്നുമില്ല...\nഅനാവശ്യമായ ചിന്തകള്..ഇതു സ്പര്‍ദ്ധ വളര്‍ത്താനേ ഉപകരിക്കൂ...കഷ്ടം!\nAnonymous 17 February, 2011 23:03\nmujeeb sooranad 05 March, 2011 08:17\nഒരുപാടെന്തൊക്കെയോ എണ്റ്റെ മനസ്സിലും കിടക്കുന്നു. പക്ഷേ, തുറന്നെഴുത്തിന് ഈ പേരൊരു ബാധ്യതയാണ്; ഞാനുമൊരു മുസ്ളിം തീവ്രവാദിയാണ്.... !!!\nഞങ്ങള്‍ക്കു വേണ്ടിയുള്ള ഈ തുറന്നെഴുത്തിന് ഹൃദയം നിറഞ്ഞ നന്ദി.... !!!!\nമുജീബ് ശൂരനാട് 07 March, 2011 05:00\n'ഞാനുമൊരു മുസ്ളിം തീവ്രവാദിയാണ്' എന്ന മേല്‍പറഞ്ഞ പരാമര്‍ശം പലരെയും വേദനിപ്പിച്ചു. പലരും അതു തുറന്നു പറയുകയും ചെയ്തു. ഇവിടെ പ്രതികരിക്കാന് ഞാന് പറഞ്ഞപ്പോള് , അതിന് താല്‍പര്യമില്ലെന്ന്.\nഅതുകൊണ്ട് ഞാന് ഇവിടെത്തന്നെ വ്യക്തമാക്കുകയാണ്. 'ഞാനുമൊറു മുസ്ളിം തീവ്രവാദിയാണ്' എന്നു പറഞ്ഞത് എണ്റ്റെ പേര് മുജീബ് എന്നായതുകൊണ്ടു മാത്രമാണ്.\nഅഞ്ചു മാസങ്ങള്‍ക്കു മുമ്പ് ഓര്‍ക്കുട്ടില്, തൊപ്പി വച്ച ഒരു ഫോട്ടോ ഇട്ടാപ്പോള്, ഒരു പെണ്‍കുട്ടി (എണ്റ്റെ സുഹൃത്ത്) പ്രതികരിച്ചത് "ഇക്കയും തീവ്രവാദിയായോ" എന്നാണ്..!!\nഒരിക്കല് , മനസ്സിനു വല്ലാത്ത ഒറ്റപ്പെടല് തോന്നിയപ്പോള് പള്ളിയില് പോയി. നമസ്കാരം കഴിഞ്ഞിറങ്ങിയപ്പോള് ഒരു സുഹൃത്തിണ്റ്റെ നമ്പരില് നിന്നും അഞ്ചു മിസ്ഡ് കോള്‍സ്. തിരിച്ചു വിളിച്ച ഉടനെ തന്നെ ഞാന് പറഞ്ഞു "ഡാ, പള്ളിയിലായിരുന്നു".\n"ഇന്നു വെള്ളിയാഴ്ച അല്ലല്ലോ, അതോ നീ വല്ല ജിഹാദും ചെയ്യാന് പോകുന്നോ?" എന്നു വീണ്ടും ചോദിച്ചപ്പോള്, ഞാന് ആരെയാണ് കുറ്റപ്പെടുത്തേണ്ടത്?\nനീ എന്താ അങ്ങനെ ചോദിച്ചത് എന്നോ, അതെന്താ അളിയാ നീ അങ്ങനെ പറഞ്ഞത് എന്നോ ചോദിച്ചാല് തീര്‍ന്നു....ഉറപ്പിച്ചു...മൂന്നു തരം.\nതീവ്രവാദി തന്നെ.... !!!\nതെറ്റിദ്ധരിച്ചവര് ക്ഷമിക്കുക. മേല്‍പറഞ്ഞ പരാമര്‍ശം പിന് വലിക്കാതെ തന്നെ ഞാന് നിങ്ങളോട് ക്ഷമ ചോദിക്കുന്നു.\nsubash 12 April, 2011 01:54\nമുസ്ലിം -ഹിന്ദു- ക്രിസ്ത്യന് ...\nഎന്തായാലും എല്ലാവര്‍ക്കും വേണ്ടി വാദിക്കാന് ആളുണ്ട് ...\nനിങ്ങള്‍ക്കൊന്നും നാണമില്ലേ ..\nസൌഹൃദ കൂട്ടായ്മ ആണുപോലും ....\nsarath 14 November, 2011 00:29\nനിങ്ങളില് നിന്നും ഇത് പ്രതീക്ഷിച്ചില്ല സുഹൃത്തേ.. നിങ്ങള് ഈ ചെയ്തത് മഹത്തായ ഒരു കാര്യം ഒന്നും അല്ല . മറിച്ചു ദേശത്തെ മുസ്ലിം യുവ ജനതയ്ക്ക് മനസ്സില് ദേഷ്യവും പകയും വര്‍ധിപ്പിക്കാന് ഏറ്റവും സഹായകമായ ഒന്നാണ്. ദയവു ചെയ്തു പോസ്റ്റ് പിന്‍വലിക്കുക.


ലോകത്തിനു നാം എന്തിനു നന്മ ചെയ്യണം? (13) - ശ്രേയസ്\nലോകത്തിനു നാം എന്തിനു നന്മ ചെയ്യണം? (13)\nMay 15, 2013short link\nനമുക്ക് അന്യരോടുള്ള കര്‍ത്തവ്യമെന്നുവെച്ചാല് അവരെ സഹായിക്കുക, ലോകത്തിനു നന്മ ചെയ്യുക, എന്നര്‍ത്ഥം. ലോകത്തിനു നാം എന്തിനു നന്മ ചെയ്യണം? ബാഹ്യവീക്ഷണത്തില് ലോകരെ സഹായിക്കാന്: എന്നാല് യഥാര്‍ത്ഥത്തില് നാമ്മെത്തന്നെ സഹായിക്കാന്. ലോകത്തെ സഹായിക്കാന് നാമെപ്പോഴും ശ്രമിക്കണം. അതായിരിക്കണം നമ്മുടെ സമുന്നതമായ പ്രേരകശക്തി: എന്നാല് ഗാഢമായി ചിന്തിച്ചുനോക്കുമ്പോള് ലോകത്തിനു നമ്മുടെ സഹായം ഒട്ടുംതന്നെ ആവശ്യമില്ലെന്നു കാണാന് കഴിയും. നിങ്ങളോ ഞാനോ ചെന്നു സഹായിക്കുമെന്നുവെച്ചല്ല ഈ ലോകം സൃഷ്ടിക്കപ്പെട്ടത്. ഞാന് ഒരു ധര്‍മ്മപ്രഭാഷണത്തില് ഇങ്ങനെ വായിക്കയുണ്ടായി; ‘മനോഹരമായ ഈ ലോകം മുഴുവന് വളരെ നല്ലതുതന്നെ: കാരണം, അതു നമുക്കു പരോപകാരം ചെയ്യാന് സമയവും സന്ദര്‍ഭവും തന്നരുളുന്നു.’ ബാഹ്യവീക്ഷണങ്ങളില് ഈ ആശയം വളരെ സുന്ദരമാണ്. എന്നാല് ലോകത്തിനു നമ്മുടെ സഹായം ആവശ്യമുണ്ട് എന്നു പറയുന്നതു ധിക്കാരമല്ലെ? ലോകത്തില് കഷ്ടപ്പാടു വളരെയുണ്ടെന്നുള്ളതു നിഷേധിക്കാവതല്ല. അതുകൊണ്ട്, ലോകത്തിലിറങ്ങി അന്യരെ സഹായിക്കുകയെന്നതാണ് നമുക്ക് ചെയ്യാന് കഴിയുന്ന ഉത്തമകാര്യം. എങ്കിലും അന്യരെ സഹായിക്കുകയെന്നാല് നമ്മെത്തന്നെ സഹായിക്കുകയാണെന്ന് കാലാന്തരത്തില് നമുക്കു മനസ്സിലാകും.\nഎന്റെ കുട്ടിക്കാലത്ത് എനിക്കു കുറെ വെള്ളെലികള് ഉണ്ടായിരുന്നു. അവയെ ഒരു ചെറിയ കൂട്ടില് സൂക്ഷിച്ചിരുന്നു. അതില് കറങ്ങുന്ന ചെറിയ ചക്രങ്ങള് ഘടിപ്പിച്ചിരുന്നു. എലികള് ചക്രങ്ങളില് കയറുമ്പോഴേയ്ക്കും അവ കറങ്ങിത്തുടങ്ങും. അതിനാല്, എലികള്‍ക്ക് ആദ്യം നിന്നിടത്തുനില്ക്കാനല്ലാതെ മേലേ്പാട്ടു കയറാന് കഴിഞ്ഞില്ല. ഇതുപോലെയാണ് ലോകത്തിന്റേയും നമ്മുടെ ലോകോപകാരത്തിന്റേയും കഥ. നമുക്ക് ധര്‍മ്മം അഭ്യസിയ്ക്കാം എന്നുള്ള ഉപകാരം മാത്രമാണ് ഉണ്ടാകുന്നത്. ഈ ലോകം നല്ലതോ ചീത്തയോ അല്ല: ഓരോരുത്തനും അവനവന്റെ ലോകം നിര്‍മ്മിക്കുകയാണ് ചെയ്യുന്നത്. ഒരു കണ്ണുപൊട്ടന് ലോകത്തെപ്പറ്റി ചിന്തിക്കാന് തുടങ്ങിയാല്, അയാള്‍ക്കതു മൃദുവായിട്ടോ കടുപ്പമായിട്ടോ തണുപ്പായിട്ടോ ചൂടായിട്ടോ തോന്നും. നമ്മള് ഓരോരുത്തരും സുഖത്തിന്റേയോ ദുഃഖത്തിന്റെയോ ഒരു കൂടാണ്: ഈ സംഗതി നാം നൂറുനൂറു തവണ നമ്മുടെ ജീവിതത്തില് കണ്ടിട്ടുണ്ട്. സാമാന്യേന പറഞ്ഞാല്, യുവജനങ്ങള് ശുഭദൃക്കുകളും വൃദ്ധജനങ്ങള് അശുഭദൃക്കുകളും ആണ്. യുവജനങ്ങള്‍ക്കു മുമ്പില് ജീവിതം കിടക്കുന്നു. വൃദ്ധന്മാര് തങ്ങളു ടെ നല്ല കാലം പൊയ്‌പോയി എന്ന് ആവലാതിപ്പെടുന്നു. നിറവേറ്റാന് കഴിയാത്ത ആഗ്രഹങ്ങള് ശതക്കണക്കിന് അവരുടെ മനസ്സില്‍ക്കിടന്നു തിരക്കുകൂട്ടുന്നു. എന്നാല് ഈ രണ്ടുതരക്കാരും ബുദ്ധിശൂന്യരാണ്.\nനാം ജീവിതത്തെ ഏതുതരം മാനസികാവസ്ഥയില്‍നിന്നു നോക്കുന്നുവോ അതനുസരിച്ച് അതു നല്ലതോ ചീത്തയോ ആയിത്തീരുന്നു – സ്വതവേ അതു നല്ലതുമല്ല, ചീത്തയുമല്ല. അഗ്‌നി സ്വതവേ നല്ലതോ ചീത്തയോ അല്ല. അതു ചൂടു തരുമ്പോള്, ‘അഗ്‌നി എത്ര വിശേഷം!’ എന്നു നാം വാഴ്ത്തുന്നു. അതു നമ്മുടെ കൈ പൊള്ളിക്കുമ്പോള് നാം അതിനെ കുറ്റം പറയുന്നു. എങ്കിലും സ്വതവേ അഗ്‌നി നല്ലതോ ചീത്തയോ അല്ല. നാം അതിനെ ഉപയോഗപ്പെടുത്തുന്ന രീതിയനുസരിച്ചു നല്ലതെന്നോ ചീത്തയെന്നോ ഉള്ള തോന്നല് അതു നമ്മളില് ഉണ്ടാക്കുന്നു. ഈ ലോകത്തിന്റെ കഥയും അതു തന്നെ. അതു സമ്പൂര്‍ണ്ണമാണ്: എന്നുവെച്ചാല് അതിന്റെ ഉദ്ദേശ്യത്തെ സമ്പൂര്‍ണ്ണം നിറവേറ്റുവാന് മതിയായതാണ്. നമ്മെ കൂടാതെ തന്നെ ലോകം ഭംഗിയായി മുന്നോട്ടു പൊയ്‌ക്കൊള്ളുമെന്നു നമുക്കെല്ലാവര്‍ക്കും ഉറപ്പായി വിശ്വസിക്കാം. അതിനെ സഹായിക്കുന്ന കാര്യം ആലോചിച്ച് നാം തല പുണ്ണാക്കണമെന്നില്ല.\n[വിവേകാനന്ദ സാഹിത്യ സര്‍വ്വസ്വം I കര്‍മ്മയോഗം. അദ്ധ്യായം 5. പേജ് 77-78]


news | ഇന്നലത്തെ 351 മരണങ്ങളോടെ 36394 മരണങ്ങളുമായി ലോകത്തെ രണ്ടാം സ്ഥാനം നിലനിർത്തി ബ്രിട്ടൻ; ആർ നിരക്ക് കൂടുതൽ ആയതിനാൽ വീണ്ടും കൊറോണ പൊട്ടിപ്പുറപ്പെടുമെന്ന് ഭയന്ന് ബ്രിട്ടൻ; ജൂൺ 8 മുതൽ യു കെ യിൽ എത്തുന്ന സകലർക്കും 14 ദിവസം ക്വാറന്റൈൻ - MarunadanMalayali.com\nഇന്നലത്തെ 351 മരണങ്ങളോടെ 36394 മരണങ്ങളുമായി ലോകത്തെ രണ്ടാം സ്ഥാനം നിലനിർത്തി ബ്രിട്ടൻ; ആർ നിരക്ക് കൂടുതൽ ആയതിനാൽ വീണ്ടും കൊറോണ പൊട്ടിപ്പുറപ്പെടുമെന്ന് ഭയന്ന് ബ്രിട്ടൻ; ജൂൺ 8 മുതൽ യു കെ യിൽ എത്തുന്ന സകലർക്കും 14 ദിവസം ക്വാറന്റൈൻ\nMay 23, 2020 | 07:15 AM IST | Permalink\nബ്രിട്ടനിൽ രോഗവ്യാപനതോതും പ്രതിദിന മരണ സംഖ്യയും കുറഞ്ഞു വരുന്നുണ്ടെങ്കിലും പൂർണ്ണമായും ആശ്വസിക്കാറായിട്ടില്ലെന്നാണ് ശാസ്ത്രജ്ഞർ പറയുന്നത്. വൈറസിന്റെ പ്രത്യ്ദ്പാദന നിരക്ക് അഥവാ 'ആർ' നിരക്ക് ഇപ്പോഴും ഉയർന്നു തന്നെ നിൽക്കുന്നതാണ് കാരണം. രോഗിയായ ഒരു വ്യക്തി, മറ്റ് എത്രപേരിലേക്ക് രോഗം പടർട്ടിയേക്കാം എന്ന് സൂചിപ്പിക്കുന്നതാണ് 'ആർ' നിരക്ക്. ഇത് 1 ന് താഴെ ആയിരിക്കുമ്പോഴാണ് രോഗവ്യാപനത്തിന്റെ തോത് കുറഞ്ഞുതുടങ്ങുന്നത്. ഇപ്പോൾ യു കെ യിൽ വിവിധഭാഗങ്ങളിലായി 'ആർ' നിരക്ക് 0.7 നും 1 നും ഇടയിലാണ് നിലകൊള്ളുന്നത്.\n'ആർ' നിരക്ക് 1 ൽ കുറവായതിനാൽ രോഗവ്യാപനതോത് കുറയുന്നു അല്ലെങ്കിൽ അതിൽ വർദ്ധനവ് ഇല്ലാതെ തുടരുന്നു എന്നു തന്നെ പറയാം. എന്നാൽ ഇത് 1 നോട് വളരെ ചേർന്നാണ് നിൽക്കുന്നത് എന്നത് ഭയപ്പെടുത്തുന്ന ഒരു വസ്തുതയാണ്. കഴിഞ്ഞ രണ്ടാഴ്‌ച്ചയായി 'ആർ' നിരക്ക് 0.7 നും 1 നും ഇടയിലായി തുടരുന്നു. രോഗബാധിതരായ 10 പേരിൽ നിന്നും7മുതൽ 10 വരെ പേർക്ക് രോഗം പടരാം എന്നാണ് ഇത് അർത്ഥമാക്കുന്നത്. ആശുപത്രികളിൽ ചികിത്സക്കായി എത്തുന്നവരുടെ എണ്ണം, ഇന്റൻസീവ് കെയറിൽ ഉള്ളവരുടെ എണ്ണം, മരണസംഖ്യ, രോഗിയുമായി എത്രപേർ സമ്പർക്കത്തിൽ വരുന്നു തുടങ്ങിയ ധാരാളം വിവരങ്ങളുടെ അടിസ്ഥാനത്തിലാണ് 'ആർ' നിരക്ക് കണക്കാക്കുന്നത്.\nലണ്ടൻ നഗരത്തിലെ വൈറസ് പ്രത്യൂദ്പാദന നിരക്ക് കാര്യമായി കുറഞ്ഞിട്ടുണ്ട്. ഇവിടെ ഇത് 0.4 മാത്രമാണ്. എന്നാൽ രാജ്യമാകമാനമുള്ള 'ആർ' നിരക്ക് ഉയരാൻ കാരണമായത് ലണ്ടന് വെളിയിലുള്ള കെയർ ഹോമുകളിലും വടക്കൻ പട്ടണങ്ങളിലും രോഗവ്യാപനം ശക്തമായതിനാലാണ്. രോഗവ്യാപനത്തിന്റെ ആദ്യ നാളുകളിൽ ബ്രിട്ടനിലെ കൊറോണയുടെ എപ്പിസെന്റർ ലണ്ടനായിരുന്നു.2ദശലക്ഷത്തിലധികം പേർക്ക് ഇവിടെ രോഗബാധയുണ്ടായി എന്നാണ് കണക്കാക്കപ്പെടുന്നത്. എന്നാൽ ഏകദേശം 17% ലണ്ടൻ നിവാസികൾക്ക് വൈറസ് ബാധ ഉണ്ടായെന്നും രോഗമുക്തിനേടിയ അവരിൽ പ്രതിരോധ ശേഷി ഉടലെടുത്തിട്ടുണ്ടെന്നുമാണ് ചില വിദഗ്ദർ പറയുന്നത്.\nഇന്നലെ രേഖപ്പെടുത്തിയ 351 പ്രതിദിന മരണങ്ങൾ, കഴിഞ്ഞ എട്ട് ആഴ്‌ച്ചകളിലെ വെള്ളിയാഴ്‌ച്ചകളിൽ രേഖപ്പെടുത്തിയ ഏറ്റവും കുറഞ്ഞ പ്രതിദിന മരണ സംഖ്യയാണ്. തൊട്ട് മുൻപത്തെ ദിവസം ഇത് 363 ആയിരുന്നു. പ്രതിദിന മരണസംഖ്യ ക്രമമായി കുറഞ്ഞുതന്നെ വരികയാണ് എന്നാണ് ഇത് സൂചിപ്പിക്കുന്നത്. ഇതിൽ പകുതിയിൽ കുറവ് മരണങ്ങൾ മാത്രമാണ് ആശുപത്രികളിൽ രേഖപ്പെടുത്തിയിട്ടുള്ളത്. ബാക്കി മുഴുവനും കെയർ ഹോമുകളിലും മറ്റ് കമ്മ്യുണിറ്റികളിലുമായായിരുന്നു. കോവിഡ് പരിശോധനയിൽ പോസിറ്റീവ് ഫലം കാണിച്ചവരുടെ എണ്ണം മാത്രമേ ഇതിൽ വരുന്നുള്ളു.\nകൊറോണ പാസ്സ്പോർട്ടും യു കെ യിൽ എത്തുന്നവർക്ക് 14 ദിവസത്തെ ക്വാറന്റൈനും\nഇനിയേറെക്കാലം കൊറോണാ വൈറസിനൊപ്പം ജീവിച്ചേ മതിയാകൂ എന്ന തിരിച്ചറിവിൽ, യാത്രാ നടപടികളിലും ചട്ടങ്ങളിലും സമൂല പരിവർത്തനത്തിനൊരുങ്ങുകയാണ് ബ്രിട്ടീഷ് സർക്കാർ. ഈ വേനലവധിയുടെ രസം ഇല്ലാതെയാക്കാൻ സർക്കാർ ഒരുക്കമല്ല. വേനൽക്കാല യാത്രകൾക്ക് പോകുന്നവർക്കായി വൈറസ് പാസ്പോർട്ടു, ക്വാറന്റൈൻ ഇല്ലാതെ സഞ്ചരിക്കാവുന്ന സ്ഥലങ്ങൾ ഉൾക്കൊള്ളിച്ചുകൊണ്ടുള്ള പ്രത്യേക യാത്രാപരിപാടികളും തയ്യാറാക്കുകയാണ്. എന്നിരുന്നാലും, വിദേശങ്ങളിൽ കറങ്ങി ബ്രിട്ടനിൽ തിരിച്ചെത്തുമ്പോൾ 14 ദിവസം നിർബന്ധമായും ക്വാറന്റൈന് വിധേയമാകേണ്ടിവരും.ജൂൺ 8 മുതൽക്കാണ് ഇത് നടപ്പിലാക്കുക.\nകുടുംബമടക്കം സുരക്ഷിതമായി യാത്രചെയ്യുവാൻ ക്വാറന്റൈൻ മുക്ത കോറിഡോറുകൾ ഒരുക്കുവാനാണ് സർക്കാർ ശ്രമിക്കുന്നത്. ഒരിക്കൽ രോഗം ബാധിച്ച് പ്രതിരോധശക്തി കൈവരിച്ചവർക്കായി കോവിഡ് പാസ്സ്പോർട്ടുകൾ നൽകുവാനും ഉദ്ദേശിക്കുന്നു. ഇത് അവർക്ക് ക്വാറന്റൈനിൽ പോകേണ്ടകാര്യം ഇല്ലാതെയാക്കും. വിവിധ രാജ്യങ്ങൾക്കിടയിൽ എയർ ബ്രിഡ്ജസിനെ കുറിച്ചും ആലോചനയിലുണ്ട്.\nജൂൺ 8 മുതൽ ബ്രിട്ടനിൽ എത്തുന്ന വിദേശികളും സ്വദേശികളും നിർബന്ധമായും 14 ദിവസത്തെ ക്വാറന്റൈന് വിധേയരാകണം. ഈ നിർദ്ദേശം അനുസരിക്കാത്തവർക്ക് ആദ്യം 1000 പൗണ്ട് പിഴ വിധിക്കും. തുടർച്ചയായി തെറ്റിച്ചാൽ ഈടാക്കാവുന്ന പിഴക്ക് പരിമിതി നിശ്ചയിച്ചിട്ടില്ല. എന്നാൽ ട്രക്ക് ഡ്രൈവർമാർ തുടങ്ങി അത്യാവശ്യ സേവന മേഖലയിലുള്ളവർക്ക് ഇതിൽ ഇളവ് പ്രഖ്യാപിച്ചിട്ടുണ്ട്.


തന്റ ജീവിതത്തിൽ ഉണ്ടായ അനുഭവങ്ങൾ തുറന്നു പറഞ്ഞു നടി മാതു !!! - മലയാളം ന്യൂസ് പോർട്ടൽ\nPosted on November 27, 2017, 4:53 PM\nമലയാളികളുടെ മനസ്സിൽ എന്നും മായാതെ നിൽക്കുന്ന നായികയാണ് മാതു, പല ഹിറ്റ് സിനിമകളുടെയും ഭാഗമായ നടി എന്ന് സിനിമ ജീവിതത്തിൽ നിന്നും വളരെ അകന്നു കഴിഞ്ഞു. നടി മാതു തൊണ്ണൂറുകളിലെ മലയാളത്തിന്റെ പ്രിയപ്പെട്ട താരമായിരുന്നു. എന്നാല് ഒരു വിവാഹം കഴിച്ചു നടിയുടെ ജീവിതം തകര്‍ന്നെന്ന് പിന്നീട് വാര്‍ത്തകള് വന്നിരുന്നു. പ്രണയിച്ച ആളെ സ്വന്തമാക്കാന് സിനിമ ഉപേക്ഷിച്ചു.. മതം മാറി.. ഒടുവില് പ്രണയവും ജീവിതവും നഷ്ടപ്പെട്ടു എന്നായിരുന്നു വാര്‍ത്തകള്. എന്നാല് താന് ഹിന്ദു മതം ഉപേക്ഷിച്ച് ക്രിസ്തു മതത്തിലേക്ക് മാറിയത് വിവാഹം കഴിക്കാനല്ല എന്ന് മാതു വ്യക്തമാക്കി. അടുത്തിടെ നല്‍കിയ ഒരു അഭിമുഖത്തില് സംസാരിക്കുകയായിരുന്നു മാതു.\nഅമരത്തിലൂടെ ശ്രദ്ധേയായ മാതു മതം മാറിയത് വാര്‍ത്തകളില് നിറഞ്ഞിരുന്നു. ഡോ. ജേക്കബിനെ വിവാഹം കഴിക്കാനാണ് മാതു മതം മാറിയത് എന്നായിരുന്നു വാര്‍ത്തകള് വന്നത്. എന്നാല് വിവാഹം കഴിക്കാനല്ല താന് മതം മാറിയത് എന്ന് പ്രമുഖ മാഗസിന് നല്‍കിയ അഭിമുഖത്തില് സംസാരിക്കവെ മാതു വ്യക്തമാക്കി. അമരത്തില് അഭിനയിക്കുന്ന കാലത്തേ താനൊരു ക്രിസ്തു മത വിശ്വാസിയായി കഴിഞ്ഞിരുന്നു എന്നാണ് മാതു പറഞ്ഞത്.\nകുട്ടേട്ടന് എന്ന ചിത്രത്തിന് ശേഷം മാതുവിനെ പെരുന്തച്ചനിലേക്ക് ക്ഷണിച്ചു. ഷൂട്ടിങിന് തയ്യാറായി ഇരിക്കുമ്പേഴാണ് ആ റോള് മോനിഷ ചെയ്തു തുടങ്ങി എന്നറിയുന്നത്.പെരുന്തച്ചനിലെ റോള് നഷ്ടപ്പെട്ടപ്പോള് മാതു ഡിപ്രഷനിലായി. അത് മാറ്റാന് അമ്മ മാതുവിനെയും കൂട്ടി സഹായമാത പള്ളിയില് പോയി. അവിടെ എത്തി മാതാവിനു മുന്നില് കരഞ്ഞ് പ്രാര്‍ത്ഥിച്ചു.പ്രാര്‍ത്ഥിച്ച ശേഷം വീട്ടിലെത്തി കിടന്നുറങ്ങിയ ശേഷം മാതുവിനെ തേടി ഒരു ഫോണ്‍കോള് എത്തി. അമരത്തിലേക്കുള്ള ഓഫറായിരുന്നു അത്. എന്നാല് ചെറിയ റോളിന് തയ്യാറല്ല എന്ന് മാതു പറഞ്ഞു.\nവീണ്ടും അമരത്തിന്റെ അണിയറ പ്രവര്‍ത്തകര് മാതുവിന്റെ വീട്ടിലേക്ക് വിളിച്ചു. ഇത്തവണ ഫോണ് എടുത്തത് അമ്മയാണ്. അമരത്തില് മമ്മൂട്ടിയുടെ മകളുടെ വേഷം ആണെന്ന് പറഞ്ഞപ്പോള് മാതു സമ്മതിച്ചു. അന്ന് മുതല് താന് ജീസസിന്റെ മകളാണെന്ന് മാതു പറയുന്നു. അച്ഛന്റെയും അമ്മയുടെയും പിന്തുണയോടെയാണ് ക്രിസ്തുമതം സ്വീകരിച്ചത്. പേരും മാറ്റി. ആ മതവിശ്വാസപ്രകാരം ജീവിച്ചു.ക്രിസ്തു മതം സ്വീകരിച്ചത് കൊണ്ട് തന്നെ വിവാഹം ചെയ്തത് ക്രിസ്ത്യാനി ആണ്. മക്കളെയും ആ വിശ്വാസത്തിലാണ് വളര്‍ത്തുന്നത് എന്ന് മാതു പറയുന്നു.\nമക്കളുമൊത്ത് ന്യൂയോര്‍ക്കിലാണ് മാതു ഇപ്പോള് താമസിക്കുന്നത്. നൃത്താഞ്ജലി എന്ന പേരില് നൃത്തവിദ്യാലയം നടത്തി വരുന്ന താരം സിനിമയിലേക്ക് തിരിച്ചു വരാനുള്ള തയ്യാറെടുപ്പിലാണെന്നുള്ള റിപ്പോര്‍ട്ടുകള് പ്രചിരിക്കുന്നുണ്ട്. തമിഴ്‌നാട്ടില് ജനിച്ച മാതു കന്നട സിനിമകളില് ബാലതാരമായിട്ടാണ് വെള്ളിത്തിരയില് എത്തുന്നത്. നെടുമുടി വേണു ആദ്യമായി സംവിധാനം ചെയ്ത പൂരം എന്ന ചിത്രത്തിലൂടെ മലയാളത്തിലെത്തിയ നടി പിന്നെ മലയാളത്തിന്റെ മാത്രം മാതുവായി മാറുകയായിരുന്നു.\nഅമരത്തിലെ രാധയാണ് മലയാളി പ്രേക്ഷകര് ഇന്നും ഓര്‍ത്തിരിയ്ക്കുന്ന മാതുവിന്റെ കഥാപാത്രം. കുട്ടേട്ടന്, സദയം, ഏകലവ്യന്, ആയുഷ്‌കാലം, തുടര്‍ക്കഥ, സവിധം, അങ്ങനെ ഒരുപിടി നല്ല ചിത്രങ്ങളിലൂടെ മലയാളികള്‍ക്ക് പരിചിതമാണ്.


ISL 2020-21 How to watch Indian Super League in India and world wide TV live stream fixtures & teams-ഇന്ത്യൻ സൂപ്പർ ലീഗ് പോരാട്ടങ്ങൾ എപ്പോൾ എവിടെ കാണാം?\n82 രാജ്യങ്ങളിൽ ഐഎസ്എല്ലിന്റെ തത്സമയ സംപ്രേഷണം ഉണ്ടായിരിക്കും\nUpdated: November 19, 2020 6:02:48 pm\nഇന്ത്യൻ ഫുട്ബോൾ ആരാധകർ വീണ്ടുമൊരു തകർപ്പൻ സീസണിനൊരുങ്ങുകയാണ്. ഏറെ കാത്തിരിപ്പിനൊടുവിൽ ഐഎസ്എൽ ഏഴാം സീസണിന് കിക്കോഫ് ആകുമ്പോൾ പ്രധാന നഷ്ടവും ആരാധകർക്ക് തന്നെയാണ്. ഗ്യാലറികളെ ഇളക്കി മറിച്ചിരുന്ന ആരാധക കൂട്ടം ഇത്തവണ സ്റ്റേഡിയത്തിന് പുറത്താണ്. കോവിഡ് വ്യാപനത്തിന്റെ പശ്ചാത്തലത്തിൽ അടച്ചിട്ട സ്റ്റേഡിയങ്ങളിൽ മത്സരങ്ങൾ നടത്താൻ സംഘാടകർ തീരുമാനിക്കുകയായിരുന്നു. എന്നാൽ ലോകമെമ്പാടുമുള്ള 82 രാജ്യങ്ങളിൽ ഐഎസ്എല്ലിന്റെ തത്സമയ സംപ്രേഷണം ഉണ്ടായിരിക്കും.\nഗോവയിലാണ് ഇത്തവണത്തെ സീസൺ പൂർണമായും സംഘടിപ്പിക്കപ്പെടുന്നത്. മൂന്ന് വേദികളിലായാണ് മത്സരങ്ങൾ. ജിഎംസി സ്റ്റേഡിയം, തിലക് മൈതാൻ സ്റ്റേഡിയം, പണ്ഡിറ്റ് ജവഹർലാൽ നെഹ്റു സ്റ്റേഡിയം എന്നിവിടങ്ങളിൽ നടക്കുന്ന മത്സരങ്ങൾ ആരംഭിക്കുന്നത് ഇന്ത്യൻ സമയം 7.30നാണ്. നവംബർ 20ന് നടക്കുന്ന ഉദ്ഘാടന മത്സരത്തിൽ നിലവിലെ ചാംപ്യന്മാരായ കൊൽക്കത്ത കേരള ബ്ലാസ്റ്റേഴ്സിനെ നേരിടും.\nAlso Read: ISL 2020-2021, Kerala Blasters FC: ഹൂപ്പർ നൽകുന്ന ‘ഹോപ്പ്’; മൂർച്ചയേറിയ മുന്നേറ്റനിരയുമായി കേരള ബ്ലാസ്റ്റേഴ്സ്\nസ്റ്റാർ നെറ്റ്‌വർക്കാണ് ഐഎസ്എല്ലിന്റെ ഔദ്യോഗിക സംപ്രേഷണ പങ്കാളി. ഇന്ത്യയിൽ സ്റ്റാർ സ്പോർട്സ് 1 എസ്ഡി, സ്റ്റാർ സ്പോർട് 1 എച്ച്ഡി, സ്റ്റാർ സ്പോർട്സ്2എസ്ഡി, സ്റ്റാർ സ്പോർട്സ്2എച്ച്ഡി എന്നീ ചനലുകളിൽ ഇംഗ്ലീഷ് കമന്ററിയോടുകൂടി ഐഎസ്എൽ മത്സരങ്ങൾ കാണാം.\nAlso Read: ISL 2020-2021, Kerala Blasters FC: പ്രതിരോധത്തിലെ ആഫ്രിക്കൻ കോട്ടയും ഇന്ത്യൻ കരുത്തും; കരുതിയിരിക്കുക ബ്ലാസ്റ്റേഴ്സിനെ\nപ്രാദേശിക ഭാഷകളിലെ കമന്ററി ഇത്തവണയും ഐഎസ്എൽ മത്സരങ്ങളുടെ മാറ്റുകൂട്ടുമെന്നുറപ്പാണ്. മലയാളത്തിൽ ഏഷ്യനെറ്റ് പ്ലസിലും ഏഷ്യനെറ്റ് മൂവിസിലുമാണ് ഐഎസ്എൽ മത്സരങ്ങൾ തത്സമയം സംപ്രേഷണം ചെയ്യുന്നത്. ഹിന്ദിയിൽ സ്പോർട്സ് 1 എസ്ഡി, സ്റ്റാർ സ്പോർട് 1 എച്ച്ഡി, സ്റ്റാർ സ്പോർട്സ്2എസ്ഡി, സ്റ്റാർ സ്പോർട്സ്2എച്ച്ഡി എന്നീ ചനലുകളിലും മത്സരങ്ങൾ കാണാം.\nAlso Read: ISL 2020-2021, Kerala Blasters FC: കണക്ക് കൂട്ടിയും കിഴിച്ചും കിരീടത്തിലേക്ക് വഴിതെളിച്ച് ബ്ലാസ്റ്റേഴ്സിന്റെ പരിശീലന സംഘം\nWeb Title: Isl 2020 21 how to watch indian super league in india and world wide tv live stream fixtures teams


Malayalam News (മലയാളം വാർത്ത): Latest Malayalam News, Breaking News | Thekeralapost ഓസ്ട്രേലിയന് ഓപ്പണ്: മിക്‌സഡ് ഡബിള്‍സില്‍നിന്ന് സാനിയ മിര്‍സ പിന്മാറി; വനിതാ ഡബിൾസിൽ ഇറങ്ങും; സെറീന വില്യംസ് മൂന്നാം റൗണ്ടിൽ | The Kerala Post Malayalam News (മലയാളം വാർത്ത): Latest Malayalam News, Breaking News\n02: 36 PM\nഓസ്ട്രേലിയന് ഓപ്പണ്: മിക്‌സഡ് ഡബിള്‍സില്‍നിന്ന് സാനിയ മിര്‍സ പിന്മാറി; വനിതാ ഡബിൾസിൽ ഇറങ്ങും; സെറീന വില്യംസ് മൂന്നാം റൗണ്ടിൽ\nമെല്‍ബണ്: ഓസ്ട്രേലിയന് ഓപ്പണ് ടെന്നീസിലെ മിക്‌സഡ് ഡബിള്‍സില്‍നിന്ന് ഇന്ത്യയുടെ സാനിയ മിര്‍സ പിന്മാറി. കഴിഞ്ഞദിവസം ഹൊബര്‍ട്ട് ഇന്റര്‍നാഷണല് ടൂര്‍ണമെന്റ് ഫൈനലിനിടെ കാലിനേറ്റ പരിക്കാണ് പിന്മാറ്റത്തിന് കാരണം. മിക്‌സഡില് രോഹന് ബൊപ്പണ്ണ ആയിരുന്നു സാനിയയുടെ കൂട്ടാളി. പങ്കാളിയെ നഷ്ടപ്പെട്ട രോഹന് ബൊപ്പണ്ണ, വനിതാ ഡബിള്‍സില് സാനിയയുടെ പങ്കാളിയായ യുക്രെയ്ന് താരം നാദിയ കിച്ചനോക്കുമായി കൂട്ടുകെട്ടുണ്ടാക്കി.\nമിക്സഡിൽ നിന്ന് പിന്മാറിയെങ്കിലും വനിതാ ഡബിള്‍സില് യുക്രൈനിന്റെ നാദിയ കിച്ചനോക്ക്- സാനിയ മിർസ സഖ്യം ഇറങ്ങും. ഈ സഖ്യം കഴിഞ്ഞ ആഴ്ച ഹൊബര്‍ട്ട് ഇന്റര്‍നാഷണലില് കിരീടം നേടിയിരുന്നു. രണ്ടു വര്‍ഷത്തെ ഇടവേളക്ക് ശേഷം അമ്മയായി കോര്‍ട്ടില് തിരിച്ചെത്തിയ സാനിയയുടെ ആദ്യ കിരീടമായിരുന്നു ഇത്.\nമികസ്ഡ് ഡബിള്‍സില് ഇന്ത്യന് താരം ലിയാണ്ടര് പേസും കളിക്കുന്നുണ്ട്. 2017 ഫ്രഞ്ച് ഓപ്പണ് വിജയി ആയ യെലേന ഒസ്റ്റപെങ്കോയാണ് പേസിന്റെ പങ്കാളി.\nഅതേസമയം, ഓസ്‌ട്രേലിയന് ഓപ്പണ് ടെന്നീസില് പ്രമുഖ താരങ്ങള് കുതിപ്പ് തുടരുകയാണ്. മുൻ ലോക നമ്പർ വൺ ഗാർബിനെ മുഗുരുസ മൂന്നാം റൗണ്ടിൽ ടോംജനോവിക്കിനെ 6-3, 3-6, 6-3 എന്ന സ്കോറിന് തോൽപ്പിച്ചു.\nവനിതാ വിഭാഗം സിംഗിള്‍സില് അമേരിക്കയുടെ സെറീന വില്യംസ് മൂന്നാം റൗണ്ടിലെത്തി. സ്ലൊവേനിയയുടെ തമാറ സിദാന്‍സെക്കിനെയാണ് രണ്ടാം റൗണ്ടില് സെറീന മറികടന്നത്. സ്‌കോര് 6-2, 6-3. ഗ്ലാന്‍ഡ്സ്ലാമില് 400-ാം മത്സരത്തിനിറങ്ങിയ സെറീന മികച്ച പ്രകടനമാണ് കാഴ്ചവെച്ചത്. ഓസ്‌ട്രേലിയന് ഓപ്പണില് 24-ാം ഗ്രാന്‍ഡ്സ്ലാം കിരീടമാണ് സെറീന ലക്ഷ്യമാക്കുന്നത്.\nവനിതാ വിഭാഗത്തില് അമേരിക്കന് ടീനേജ് താരം കൊക്കോ ഗൗഫും മൂന്നാം റൗണ്ടിലെത്തിയിട്ടുണ്ട്. മൂന്നാം റൗണ്ടില് നിലവിലെ ചാമ്പ്യന് നവോമി ഒസാക്കയാണ് ഗൗഫിന്റെ എതിരാളി.\nപുരുഷ ഡബിള്‍സില് ഇന്ത്യന് താരം ദിവിജ് ശരണും ന്യൂസിലന്‍ഡ് താരം ആര്‍റ്റെം സിറ്റാക്കും ചേര്‍ന്ന സഖ്യം ആദ്യ മത്സരത്തില് ജയം നേടി. പാബ്ലോ ബസ്റ്റ, ജവാവോ സൗസ സഖ്യത്തേയാണ് പരാജയപ്പെടുത്തിയത്. സ്‌കോര് 6-4, 7-5. എന്നാൽ രോഹന് ബൊപ്പണ്ണയും ജാപ്പനീസ് താരം യസ്തുക ഉചിയാമയും ചേര്‍ന്ന ജോഡി ആദ്യ റൗണ്ടില് പുറത്തായി.\nവനിതാ സിംഗിള്‍സില് ലോക ഒന്നാം നമ്പര് താരം ആഷ്‌ലി ബാര്‍ട്ടിയുും മൂന്നാം റൗണ്ടിലെത്തി. പൊളോണ ഹെര്‍ക്കോഗിനെ 6-1, 6-4 എന്ന സ്‌കോറിന് ബാര്‍ട്ടി തോല്‍പ്പിച്ചു. എലിസ മെര്‍ട്ടെന്‍സ്, അലിസണ് റിസ്‌കി, ആര്യന സബലെങ്ക, സോഫിയ കെനിന്, തുടങ്ങിയവരും അടുത്ത റൗണ്ടിലെത്തിയിട്ടുണ്ട്. ഡിയേഗോ ഷ്വാര്‍ട്‌സ്മാന്, ഗുയ്‌ഡോ പെല്ല തുടങ്ങിയവരാണ് പുരുഷ സിംഗിള്‍സില് മൂന്നാം റൗണ്ടിലെത്തിയ മറ്റ് പ്രമുഖര്.\nഇന്ത്യന് താരം പ്രജ്‌നേഷ് ഗുണേശ്വരന് ആദ്യ റൗണ്ടില്‍തന്നെ പുറത്തായിരുന്നു. ജപ്പാന്റെ തത്സുമാ ഇറ്റോയാണ് പ്രജ്‌നേഷിനെ പരാജയപ്പെടുത്തിയത്. സ്‌കോര് 4-6, 2-6, 5-7.


ഡൊണാൾഡ് ട്രംപിന് സ്വീകരണം നൽകി രാഷ്ട്രപതി ഭവൻ | DONALD TRUMP GIVEN CEREMONIAL WELCOME AND GUARD OF HONOUR IN RASHTRAPATHI BHAVAN\nഅമേരിക്കൻ പ്രസിഡന്‍റിന് രാജ്ഭവനിൽ ഊഷ്മള സ്വീകരണം ; ട്രംപിനൊപ്പം മെലാനിയയും ഇവാങ്കയും\nDelhi, First Published 25, Feb 2020, 10:17 AM IST\nആചാരപരമായ വരവേൽപ്പിന് ശേഷം ട്രംപ് രാജ്ഘട്ടിലേക്ക് നീങ്ങും. അവിടെ പുഷ്പാർച്ചന നടത്തിയ ശേഷമായിരിക്കും ട്രംപ് നരേന്ദ്ര മോദിയുടമായി ചർച്ച നടത്തുക.\nദില്ലി: അമേരിക്കന് പ്രസിഡന്‍റ് ഡൊണൾഡ് ട്രംപിന് രാഷ്ട്രപതി ഭവനിൽ ഔദ്യോഗിക വരവേൽപ്പ് നൽകി. രാഷ്ട്രപതി രാം നാഥ് കോവിന്ദും പ്രധാനമന്ത്രി നരേന്ദ്ര മോദിയും ചേർന്ന് അമേരിക്കൻ പ്രസിഡന്‍റിനെ ഔപചാരികമായി സ്വീകരിച്ചു. അശ്വാരൂഢ സേനയുടെ അകമ്പടിയോടെയാണ് ട്രംപിനെ രാഷ്ടപതി ഭവനിലേക്ക് ആനയിച്ചത്. മൂന്ന് സേനാ വിഭാഗങ്ങളും ചേർന്ന് ട്രംപിന് ഗാർഡ് ഓഫ് ഓണർ നൽകി.\nരാഷ്ട്രത്തലവൻമാര്‍ക്ക് നൽകിവരുന്നതിൽ മികച്ച സ്വീകരണമാണ് ട്രംപിനും മെലാനിയ ട്രംപിനും സംഘത്തിനും രാഷ്ടപതി ഭവനിൽ ലഭിച്ചത്. രാഷ്ടപതി ഭവൻ അങ്കണത്തിൽ ആറ് ഓഫീസർമാരും 150 സൈനികരും ചേര്‍ന്നുള്ള ഗാര്‍ഡ് ഓഫ് ഓണറും അമേരിക്കൻ പ്രസിഡന്‍റ് പരിശോധിച്ചു. പ്രധാനമന്ത്രി നരേന്ദ്രമോദിയും അമേരിക്കൻ പ്രസിഡന്‍റ് ഡൊണൾഡ് ട്രംപിനും ഇടയിലെ സൗഹൃദത്തിന്‍റെ ആഴം വ്യക്തമാക്കുന്ന ദൃശ്യങ്ങൾ രാഷ്ട്രപതി ഭവനിലും പ്രകടമായിരുന്നു. ഏഴ് മണിക്ക് ട്രംപിന് അത്താഴ വിരുന്നും രാഷ്ട്രപതി ഭവനിൽ ഒരുക്കുന്നുണ്ട്.\nരാഷ്ടപതി ഭവനിൽ നിന്ന് ഇറങ്ങുന്ന ട്രംപ് രാജ്ഘട്ട് സന്ദര്‍ശിച്ച ശേഷമാണ് ട്രംപ് മോദി കൂടിക്കാഴ്ച. രാജ്ഘട്ടിലെ പുഷ്പാര്‍ച്ചനയ്ക്ക് ശേഷം ട്രംപ് മോദിയുമായുള്ള ചര്‍ച്ചക്കായി ഹൈദരാബാദ് ഹൗസിലേക്ക് എത്തും.\nഉച്ചക്ക് ശേഷം രണ്ടുമണിക്ക് മോദി-ട്രംപ് സംയുക്ത വാര്‍ത്ത സമ്മേളനം നടക്കുമെന്നായിരുന്നു നേരത്തെ അറിയിച്ചിരുന്നതെങ്കിലും ഇക്കാര്യത്തിൽ നിലവിൽ വ്യക്ത കുറവുണ്ട്. അത്താഴ വിരുന്നിൽ നിന്നും ഈ പരിപാടിയില് നിന്ന് സോണിയാഗാന്ധിയെ ഒഴിവാക്കിയതിൽ പ്രതിഷേധിച്ച് വിരുന്ന് കോണ്‍ഗ്രസ് ബഹിഷ്കരിക്കും. അധിര് രഞ്ജൻ ചൗധരിക്കും ഗുലാംനബി ആസാദിനും പിന്നാലെ മുൻ പ്രധാനമന്ത്രി ഡോ മൻമോഹൻസിംഗും വിരുന്നിൽ പങ്കെടുക്കില്ലെന്ന് അറിയിച്ചിട്ടുണ്ട്. അത്താഴ വിരുന്നിന് ശേഷം രാത്രി 10 മണിക്ക് ട്രംപും സംഘവും മടങ്ങും.


emalayalee.com - കഥ പറയുന്ന കലണ്ടറും പുതുവത്സരവും ആഘോഷങ്ങളും (ജോസഫ് പടന്നമാക്കല്)\nകഥ പറയുന്ന കലണ്ടറും പുതുവത്സരവും ആഘോഷങ്ങളും (ജോസഫ് പടന്നമാക്കല്)\nEMALAYALEE SPECIAL 27-Dec-2017\nചുവരിന്മേല് നാം തൂക്കിയിട്ടിരിക്കുന്ന പന്ത്രണ്ടു മാസങ്ങളടങ്ങിയ കലണ്ടറുകള് പ്രയോജനകരമാക്കാത്തവര് ആരും തന്നെ കാണുകയില്ല. എന്നാല് അതിന്റെ ചരിത്രകഥകളെപ്പറ്റി ചിന്തിച്ചിട്ടുള്ളവര് വളരെ വിരളമായിരിക്കും. ഇന്ന് നാം ഉപയോഗിക്കുന്ന കലണ്ടറിനെ ഗ്രിഗോറിയന് കലണ്ടര് എന്നാണ് പറയുന്നത്. ഏ,ഡി 1582ല് പോപ്പ് ഗ്രിഗറി പതിമൂന്നാമന് മാര്‍പ്പാപ്പയാണ് ജൂലിയന് കലണ്ടറില് നിന്നും പരിഷ്‌ക്കരിച്ച ഗ്രിഗോറിയന് കലണ്ടര് രൂപ കല്‍പ്പന ചെയ്തത്. ജൂലിയന് കലണ്ടറിന്റെ ഉപജ്ഞാതാവ് റോമ്മന് ഏകാധിപതിയായിരുന്ന ജൂലിയസ് സീസറായിരുന്നു. അദ്ദേഹം ബി.സി 44നും ബി.സി. 100 നുമിടയിലുള്ള കാലഘട്ടങ്ങളില് ജീവിച്ചിരുന്നു. ജൂലിയന് കലണ്ടറിനു മുമ്പുണ്ടായിരുന്ന റോമ്മന് കലണ്ടറിനു പത്തു മാസങ്ങള് മാത്രമേ ഉണ്ടായിരുന്നുള്ളൂ. റോമ്മാ സാമ്രാജ്യം സ്ഥാപിച്ച റോമുലൂസും റീമൂസും ഒത്തുകൂടി ബി.സി. 738ല് റോമ്മാ കലണ്ടര് നിര്‍മ്മിച്ചു. കലണ്ടറുകളുടെ ചരിത്രം വിശകലനം ചെയ്യുമ്പോള് അതിന്റെ വലിയൊരു ശതമാനം ക്രെഡിറ്റ് റോമ്മാക്കാര്‍ക്ക് നല്‍കണം.\nഓരോ ദിവസങ്ങളെയും മാസങ്ങളെയും വര്‍ഷത്തെയും തരം തിരിച്ചുകൊണ്ടുള്ള കലണ്ടറുകളുടെ ആരംഭം പൗരാണിക കാലം മുതലുണ്ടായിരുന്നതായി കാണാം. സാംസ്‌കാരികമായുള്ള മനുഷ്യന്റെ ഉയര്‍ച്ചയോടൊപ്പം പുതുവര്‍ഷാഘോഷങ്ങളുടെ ചരിത്രവും തുടങ്ങിയെന്നു വേണം അനുമാനിക്കാന്. സഹസ്രാബ്ദങ്ങളായി ഈ ആഘോഷങ്ങള് തുടരുന്നു. ആധുനിക കാലത്ത് പുതുവര്‍ഷങ്ങള് കൂടുതലായും ആഘോഷിക്കാറുള്ളത് ഗ്രിഗോറിയന് കലണ്ടര് പ്രകാരമാണ്. ഏ,ഡി 1582ല് പോപ്പ് ഗ്രിഗറി പതിമൂന്നാമന്, ജനുവരി ഒന്നാം തിയതി പുതു വത്സര ദിനമായി പ്രഖ്യാപിച്ചു. ഒപ്പം ഡിസംബര് ഇരുപത്തിയഞ്ചാം തിയതി ക്രിസ്തു ജനിച്ച ദിനമായി ഔദ്യോഗികമായി സ്ഥിതികരിക്കുകയും ചെയ്തു.\nആദ്യകാലങ്ങളിലുള്ള റോമ്മന് കലണ്ടര് 304 ദിവസങ്ങള് ഉള്‍പ്പെട്ട പത്തു മാസങ്ങളായി വീതിച്ചിരുന്നു. തുല്യദിനങ്ങളും തുല്യ രാത്രികളും അതിനു മാനദണ്ഡങ്ങളായി കണക്കായിരുന്നു. ജനുവരി, ഫെബ്രുവരി മാസങ്ങള് അന്നുണ്ടായിരുന്നില്ല. സൂര്യന്റെ അവസ്ഥാ വിശേഷങ്ങള് അടിസ്ഥാനമാക്കിയായിരുന്നു, കലണ്ടര് പ്രായോഗികമായി നടപ്പാക്കിയിരുന്നത്. ബി.സി. 46ല് ചക്രവര്‍ത്തി ജൂലിയസ് സീസര് അക്കാലത്തെ ജ്യോതിഷന്മാരുമായി ആലോചിച്ചു ജൂലിയന് കലണ്ടറുണ്ടാക്കി. ഈ കലണ്ടര് ഇന്നത്തെ ആധുനിക ഗ്രിഗോറിയന് കലണ്ടറിനോട് വളരെയധികം സാമ്യമുണ്ട്. ജൂലിയസ് സീസറാണ് ജനുവരി ഒന്ന് എന്നുള്ളത് മാസത്തിന്റെ ആദ്യത്തെ ദിവസമായി നിശ്ചയിച്ചത്. അദ്ദേഹത്തിന്റെ കലണ്ടറില് ഒരു വര്‍ഷത്തില് 365 ദിവസങ്ങളുണ്ടായിരുന്നു. ഓരോ നാലുവര്‍ഷം കൂടുംതോറും ഫെബ്രുവരി 28 എന്നുള്ളത് 29 ആക്കി അധിവര്‍ഷം കൊണ്ടുവന്നതും ജൂലിയന് കലണ്ടറാണ്.\nപൗരാണിക കാലങ്ങളില് സംസ്‌കാരങ്ങളുടെ വളര്‍ച്ചയനുസരിച്ച് കലണ്ടറുകള്‍ക്കും മാറ്റങ്ങള് വന്നുകൊണ്ടിരുന്നു. പ്രത്യേകിച്ച് കൊയ്ത്തുകാലത്തിനു പ്രാധാന്യം കല്പിച്ചുകൊണ്ടു പുതിയ ദിനവും ആഘോഷിച്ചു വന്നു. ചൈനാക്കാരുടെ പുതുവര്‍ഷം തുടങ്ങുന്നത് തണുപ്പുകാലം കഴിഞ്ഞുള്ള രണ്ടാമത്തെ പൗര്‍ണ്ണമി ദിനത്തിലാണ്. ബാബിലോണിയായില് നാലു സഹസ്രാബ്ദങ്ങള് മുമ്പുമുതല് പുതുവര്‍ഷം ആഘോഷിച്ചിരുന്നതായി കാണാം. ബാബിലോണിയാക്കാര് മതപരമായ ആചാര രീതികളുടെ ഭാഗമായി പുതുവര്‍ഷം ആഘോഷിച്ചിരുന്നു. ഈ ആഘോഷങ്ങളെ 'അകിതു' എന്ന് പറഞ്ഞിരുന്നു. 'അകിതു' എന്നത് ബാര്‍ലി ചെടിയുടെ സുമേരിയന് വാക്കാണ്. വസന്തകാലത്ത് ബാര്‍ലി കൊയ്യുന്നതിനോടനുബന്ധിച്ചു പുതുവത്സരങ്ങളും ആഘോഷിച്ചിരുന്നു. പതിനൊന്നു ദിവസങ്ങള് ആചാരങ്ങളുണ്ടായിരുന്നു. 'മാര്‍ദുക്' എന്ന ബാബിലോണിയന് ആകാശ ദേവന് ഒരു സമുദ്ര ദുര്‍ദേവതയുമായി പോരാടി വിജയിച്ചെന്നും അതിന്റെ ഓര്‍മ്മയാണ് പുതുവത്സര ആഘോഷമെന്നും കഥയുണ്ട്. പുതുവത്സര ദിനങ്ങളില് രാജാക്കന്മാരുടെ കിരീട ധാരണ ചടങ്ങുകളും ആഘോഷിക്കാറുണ്ട്. ചില ആചാര ആഘോഷങ്ങളില്‍ക്കൂടി ഭരിക്കുന്ന രാജാവിന്റെ ദൈവികത്വം സ്ഥിതികരിക്കാറുമുണ്ട്.\nപൗരാണിക ഈജിപ്റ്റുകാരുടെ കലണ്ടര് അയ്യായിരം വര്‍ഷങ്ങള്‍ക്കു മുമ്പ് നിര്‍മ്മിച്ചതെന്ന് അനുമാനിക്കുന്നു. ഒരു വര്‍ഷത്തെ പന്ത്രണ്ടായി തരം തിരിച്ച് ആദ്യം കലണ്ടറുണ്ടാക്കിയത് ഈജിപ്റ്റുകാരായിരുന്നു. ചന്ദ്രമാസങ്ങളെ അടിസ്ഥാനമാക്കിയുണ്ടാക്കിയ ഈ കലണ്ടറിനെ നാലുമാസങ്ങള് വീതം മൂന്നു സീസണുകളായി തരം തിരിച്ചിരുന്നു. ഓരോ മാസത്തിനും മുപ്പതു ദിവസം വീതം ഒരു വര്‍ഷം 360 ദിവസങ്ങളുണ്ടായിരുന്നു. നൈല് നദിയിലുള്ള വെള്ളപ്പൊക്കത്തിന്റെ അളവനുസരിച്ചായിരുന്നു കലണ്ടറുകളിലെ മാസങ്ങള് നിശ്ചയിച്ചിരുന്നത്. ഏറ്റവും വെള്ളം കൂടിയിരിക്കുന്ന മാസത്തെ പുതുവര്‍ഷമായും ആദ്യത്തെ മാസമായും ഗണിച്ചു. വെള്ളം താഴുന്ന നിലയനുസരിച്ച് മുപ്പതു ദിവസങ്ങള് വീതമുള്ള പന്ത്രണ്ടു മാസങ്ങളായും കലണ്ടറിനെ തരം തിരിച്ചിരുന്നു. ഡിസംബര് മാസത്തില് നൈല് നദിയില് വെള്ളം കുറവായി കണക്കാക്കിയിരിക്കാം. പിന്നീട് ജ്യോതിര്‍ശാസ്ത്രം അനുസരിച്ച് അഞ്ചുദിവസം കൂടി കൂട്ടി മൊത്തം കലണ്ടര് ദിവസങ്ങള് 365 ദിവസങ്ങളാക്കുകയായിരുന്നു.\n'ജാനസ്' എന്ന റോമ്മന് ദേവനോടുള്ള ആദരവിലാണ് ജനുവരി മാസത്തിന്റെ തുടക്കം. ആ ദേവന്റെ രണ്ടു മുഖങ്ങള് വര്‍ത്തമാന കാലത്തിനൊപ്പം ഭൂതവും ഭാവിയും പ്രവചിക്കുന്നു. റോമ്മാക്കാര് പൗരാണിക കാലത്ത് 'ജാനസ് ദേവന്' ബലികളര്‍പ്പിച്ചിരുന്നു. അന്നേ ദിവസം വീടുകള് അലങ്കരിക്കുകയും പരസ്പ്പരം സമ്മാനങ്ങള് കൊടുക്കുകയും ചെയ്തിരുന്നു. മദ്ധ്യകാലങ്ങളില് ക്രിസ്ത്യന് പുരോഹിതരും മത തീക്ഷ്ണതയുള്ളവരും ജനുവരി ഒന്നിനെ കൂടുതലും മതപരമായ ദിനമായി ആചരിച്ചിരുന്നു. ലാറ്റിന് ഭാഷയില് ജനുവരി മാസത്തിനു വാതിലെന്നാണ് അര്‍ത്ഥം. ജനുവരി, മറ്റുമാസങ്ങളുടെ തുടക്കമെന്ന നിലയില് മാറ്റത്തിന്റെ പുത്തനായ ഒരു വാതിലാവുകയും ചെയ്യുന്നു. റോമ്മായിലെ കൃഷിക്കാരുടെ ദേവനായ ജൂനോയുടെ പേരിലും ജനുവരി മാസം ആചരിക്കാറുണ്ട്. പാരമ്പര്യമായി റോമ്മിന്റെ കലണ്ടറിനു 304 ദിവസങ്ങള് അടങ്ങിയ പത്തുമാസങ്ങളെയുണ്ടായിരുന്നുള്ളൂ. തണുപ്പുകാലങ്ങളില് ദിവസങ്ങള് കുറവായിരുന്നു. ബി.സി.713ല് റോമുലസ് ചക്രവത്തിയുടെ പില്‍ക്കാല തലമുറയില്‍പ്പെട്ട 'ന്യുമാ പോംപില്ലിയസ്' രാജാവ് (Numa Pompilius) ജനുവരി മാസത്തെയും ഫെബ്രുവരി മാസത്തെയും കലണ്ടറിനൊപ്പം കൂട്ടി ചേര്‍ത്തെന്ന് വിശ്വസിക്കുന്നു. 354 ദിവസം ചന്ദ്ര മാസങ്ങളടങ്ങിയ കലണ്ടറായിരുന്നു അത്. മദ്ധ്യകാലങ്ങളില് ക്രിസ്ത്യന് സഭകളുടെ ആഘോഷങ്ങളില് പലതും ജനുവരി മാസത്തില് നടത്തിയിരുന്നു. പതിനാറാം നൂറ്റാണ്ടു മുതല് യൂറോപ്യന്മാര് ജനുവരി ഒന്നിനെ വര്‍ഷത്തിന്റെ ആരംഭദിനമായി തിരഞ്ഞെടുത്തു. ച്ഛേദാചാരത്തിരുന്നാള് ആഘോഷിച്ചിരുന്നതു ഡിസംബര് ഇരുപത്തിയഞ്ചിന് ശേഷമുള്ള ജനുവരി ഒന്നാം തിയതിയായിരുന്നു. ചെന്നായ്ക്കളുടെ മാസമെന്നും തണുപ്പുകാലത്തെ മാസമെന്നും ജനുവരിയെ പറയാറുണ്ട്.\n'ഫെബ്രുയും' എന്ന ലത്തീന് പദത്തില്‍നിന്നാണ് ഫെബ്രുവരി എന്ന പേരുണ്ടായത്. വിശുദ്ധീകരിക്കുകയെന്ന അര്‍ത്ഥമാണ് ആ വാക്കിനുള്ളത്. പഴയ ചാന്ദ്രിക (ലൂണാര്) റോമ്മന് കലണ്ടറില് ഫെബ്രുവരി പതിനഞ്ചില് പൗര്‍ണ്ണമി ആചരിച്ചിരുന്നതായും കാണുന്നു. ചരിത്രപരമായി ഈ മാസത്തെ വെള്ളം കലര്‍ന്ന മണ്ണിന്റെ (Mud) മാസമെന്നും പറയുന്നു. കൂടാതെ ചില രാജ്യങ്ങളില് കാബേജിന്റെ (Cabbage) മാസമെന്നും പവിഴത്തിന്റെ മാസമെന്നും പറയാറുണ്ട്. ഫെബ്രുവരി മാസം മരങ്ങളുടെ ശിഖരങ്ങളില്‍നിന്നും സ്‌നോ ഉരുകുന്ന കാലം കൂടിയാണ്. മഞ്ഞുകട്ടയുടെ മാസമെന്നും അറിയപ്പെടുന്നുണ്ട്. മരം വെട്ടുന്ന മാസമെന്നും മഞ്ഞുകട്ടകള് നദിയിലേക്ക് ഒഴുകുന്ന മാസമെന്നും അതാതു രാജ്യങ്ങളിലെ ഭൂപ്രകൃതിക്കനുസരണമായി ഫെബ്രുവരി മാസത്തെ വിശേഷിപ്പിക്കുകയും ചെയ്യുന്നു.\nമാര്‍ച്ചെന്ന പദം ഗ്രീക്ക് പദമായ മാര്‍ഷ്യസ് (Martius) എന്ന വാക്കില് നിന്നും വന്നതാണ്. ഈ വാക്ക് ഇംഗ്ലീഷില് മാര്‍സ് (കുജന് അഥവാ ചൊവ്വാ ഗ്രഹം) എന്ന ദേവനില്‍നിന്നു ഉത്ഭവിച്ചതെന്നും വിശ്വസിക്കുന്നു. കുജഗ്രഹം റോമ്മാക്കാരുടെ യുദ്ധ ദേവനും കൃഷിയുടെ പരിരക്ഷകനുമാണ്. കുജന്റെ പാരമ്പര്യത്തില്‍നിന്നും റോമ്മന് ജനതയുടെ തലമുറകള് വന്നുവെന്നും വിശ്വസിക്കുന്നു. മക്കള് റോമുലസ്, റെമ്യൂസ് എന്നിവരും ഈ തായ്‌വഴികളില് ഉള്ളവരെന്നാണ് റോമ്മാക്കാരുടെ വിശ്വാസം. കൃഷികള് നടത്താന് അനുയോജ്യമായ മാസമായി മാര്‍ച്ചിനെ കരുതുന്നു. സാധാരണ കാലാവസ്ഥ അനുകൂലമായതുകൊണ്ടു യുദ്ധങ്ങള് നടത്തിക്കൊണ്ടിരുന്നതും മാര്‍ച്ചു മാസത്തിലായിരുന്നു. ഈ മാസത്തില് നിരവധി ആഘോഷങ്ങളും കൊണ്ടാടുന്നു. ബി.സി. 713 വരെ മാര്‍ച്ചു മാസത്തെ ആദ്യത്തെ മാസമായി കരുതിയിരുന്നു. റോമ്മായിലെ പൗരാണിക ശിലകളില് മാര്‍ച്ചു മാസം ആദ്യത്തെ മാസമായി ലിഖിതം ചെയ്തിട്ടുണ്ട്. പതിനഞ്ചാം നൂറ്റാണ്ടു വരെ റക്ഷ്യയിലും മാര്‍ച്ച് ആദ്യത്തെ മാസമായി കണക്കാക്കിയിരുന്നു. ഏ.ഡി 1752 വരെ ഗ്രേറ്റ് ബ്രിട്ടനും ഈ കലണ്ടര് തന്നെ പിന്തുടര്‍ന്നു. പിന്നീട് അവര് ഗ്രിഗോറിയന് കലണ്ടര് സ്വീകരിച്ചു. ഇന്നും പല സംസ്‌കാരങ്ങളും മാര്‍ച്ചു മാസം കൊല്ലത്തിന്റെ ആദ്യമാസമായും വസന്തകാലത്തിന്റെ തുടക്കമായും കരുതുന്നു. ദക്ഷിണ പൂര്‍വങ്ങളില് ശരല്‍ക്കാലവും. ഫലവര്‍ഗ്ഗങ്ങള് ധാരാളം ഉണ്ടാകുന്ന മാസവുമാണിത്.\nറോമ്മാക്കാര് 'ഏപ്രില്' എന്ന ലാറ്റിന് പേര് ഏപ്രില് മാസത്തിനു നല്‍കി. 'തുറക്കുക' എന്ന അര്‍ത്ഥവും ഈ മാസത്തിന്റെ പേരിനോട് ധ്വാനിക്കുന്നുണ്ട്. പൂക്കളും ഇലകളും പൊട്ടി മുളയ്ക്കുന്ന കാലവുമാണ്. വസന്തകാലം ആരംഭിക്കുന്നതും ഈ മാസമാണ്. അപ്രോഡിറ്റ് (അുവൃീറശലേ) എന്ന ഗ്രീക്ക് ദേവതയുടെ പേരിലാണ് ഏപ്രില് മാസം ആരംഭിച്ചതെന്നും വിശ്വാസമുണ്ട്. റോമ്മന് കലണ്ടറില് ജനുവരിയും ഫെബ്രുവരിയും ആരംഭിക്കുന്നതിനുമുമ്പ് ഏപ്രില് രണ്ടാമത്തെ മാസമായിരുന്നു. ബി.സി.40നോട് അടുത്ത കാലഘട്ടത്തില് കലണ്ടര് പരിഷ്‌ക്കരിച്ചപ്പോള് ഏപ്രില് മാസത്തിനു മുപ്പതു ദിവസം നിശ്ചയിച്ചിരുന്നു. ജൂലിയസ് സീസറായിരുന്നു ആ തീരുമാനം എടുത്തത്. ഏപ്രില് മാസം ഈസ്റ്ററിന്റെ മാസമെന്നും പറയുന്നു. ഓസ്‌ട്രേ (ഋീേെൃല) എന്ന ദേവതയുടെ പേരിലാണ് ഏപ്രില് മാസമെന്നും സങ്കല്പമുണ്ട്.\nമായിയാ (ങമശമ)എന്ന റോമ്മന് ദേവതയോട് കൂട്ടി മെയ് മാസമുണ്ടായിയെന്നും ഗണിക്കുന്നു. റോമ്മന് ദേവത 'മായിയാ' വിളവിന്റെ ദേവതയായും ഐശ്വര്യ ദേവതയായും പഴമയുടെ പുരാണം പറയുന്നു. വടക്കേ ധ്രുവങ്ങളില് മെയ് മാസം വസന്തകാലവും തെക്കേ ധ്രുവങ്ങളില് ശരത്ക്കാലവും അനുഭവപ്പെടുന്നു. മെയ് അവസാനം വേനല്‍ക്കാല അവധിയുടെ തുടക്കവുമായിരിക്കും.\nറോമ്മാ കലണ്ടറുകളില് ജൂണ് മാസത്തെ നാലാമത്തെ മാസമായും ഗ്രിഗോറിയന് കലണ്ടറില് ആറാമത്തെ മാസമായും കണക്കാക്കുന്നു. തെക്കേ ധ്രുവങ്ങളിലെല്ലാം ജൂണ്‍മാസം വേനല്ക്കാലമായിരിക്കും. മുപ്പത് ദിവസമാണ് ജൂണ് മാസത്തിനുള്ളത്. ഏറ്റവും പകല് അനുഭവപ്പെടുന്നതും ഇതേ മാസത്തിലായിരിക്കും. വടക്കേ അര്‍ദ്ധഗോളത്തില് തണുപ്പും പകല് വെളിച്ചം കുറവുമായിരിക്കും.\nബി.സി. 713ല് ജനുവരി, ഫെബ്രുവരി മാസങ്ങളെ കലണ്ടറില് ഉള്‍പ്പെടുത്തുന്നവരെ ജൂലൈ മാസത്തെ അഞ്ചാമത്തെ മാസമായി കരുതിയിരുന്നു. 'അഞ്ച്' എന്ന അര്‍ത്ഥത്തിലുള്ള ലാറ്റിന് വാക്കില് നിന്നാണ് ഈ പദം ആരംഭിച്ചത്. പിന്നീട് ഈ വാക്കു ജൂലിയസ് സീസറിനോടുള്ള ആദരവിന്റെ മാസമായി പരിഗണിക്കുകയും ചെയ്തു. ജൂലൈ സീസര് ജനിച്ചത് ജൂലൈ പന്ത്രണ്ടാം തിയതി എന്ന് കരുതുന്നു. അതിനുമുമ്പ് ഈ മാസത്തെ 'ക്വിന്റലിസ്' എന്നാണ് പറഞ്ഞിരുന്നത്. ദക്ഷിണ ധ്രുവങ്ങളിലും ഉത്തര ധ്രുവങ്ങളിലും ജൂലൈ മാസം പൊതുവെ ചൂടുള്ള കാലമായും കരുതുന്നു. ഒരു വര്‍ഷത്തിന്റെ പകുതി തുടങ്ങുന്നതും ജൂലൈയിലാണ്.\nബി.സി. 45ല് ജൂലിയസ് സീസ്സര് ജൂലിയന് കലണ്ടര് ഉണ്ടാക്കിയപ്പോള് ആഗസ്റ്റ് മാസത്തിനു 31 ദിനങ്ങള് നല്‍കിയിരുന്നു. പിന്നീട് സീസര് അഗസ്റ്റസിന്റെ പേരില് ഈ മാസം അറിയപ്പെട്ടു. ഓഗസ്റ്റസ്, റോമ്മായുടെ ചക്രവര്‍ത്തിയായിരുന്നു. റോമ്മന് കലണ്ടറില് ആഗസ്റ്റ് ആറാം മാസവും ജൂലിയന് കലണ്ടറും ഗ്രിഗോറിയന് കലണ്ടറുമനുസരിച്ച് എട്ടാമത്തെ മാസവുമാണ്. ബി.സി. 713ല് 'ന്യുമാ പൊമ്പിളിയസ്' (ചൗാമ ുീാുശഹശൗ)െ രാജാവിന്റെ കാലത്ത് ജനുവരിയും ഫെബ്രുവരിയും കൂട്ടി ചേര്‍ക്കപ്പെട്ടുകൊണ്ട് ഒരു വര്‍ഷത്തെ പന്ത്രണ്ടു മാസങ്ങളായി തരം തിരിക്കുകയുണ്ടായി.\nസെപ്റ്റംബര് മാസം റോമന് കലണ്ടറില് ഏഴാം മാസമായി ആരംഭിച്ചു. പിന്നീട് ജനുവരിയും ഫെബ്രുവരിയും കലണ്ടറില് വന്നപ്പോള് സെപ്റ്റംബര് ഒമ്പതാം മാസമായി. സെപ്റ്റംബറിന് മുപ്പതു ദിവസം ദൈഘ്യമാണുള്ളത്. പല രാജ്യങ്ങളിലും സ്‌കൂളുകളില് അക്കാദമിക്ക് വര്‍ഷം തുടങ്ങുന്നത് സെപ്റ്റംബര് മാസത്തിലാണ്. വേനലവധി കഴിഞ്ഞു കുട്ടികള് സ്‌കൂളില് പോവാന് തുടങ്ങുന്നതും ഈ മാസങ്ങളില് ആയിരിക്കും. ലാറ്റിനില് 'സെപ്റ്റം' എന്ന് പറഞ്ഞാല് ഏഴെന്നാണ് അര്‍ഥം. സെപ്റ്റംബര് മാസത്തെ ജൂലിയന് കലണ്ടറില് ഇരുപത്തൊമ്പതു ദിവസമായിരുന്നത് ഒരു ദിവസം കൂടി കൂട്ടി മുപ്പതു ദിവസമാക്കി. സെപ്റ്റംബര് മാസം കൃഷി കൊയ്യുന്ന കാലമായും കണക്കാക്കുന്നു. ഈ മാസത്തില് വടക്കേ ധ്രുവ പ്രദേശങ്ങളില് ശരത് കാലവും തെക്കേ ധ്രുവങ്ങളില് വസന്തകാലവുമായിരിക്കും.\nജൂലിയന് കലണ്ടറും ഗ്രിഗോറിയന് കലണ്ടറുമനുസരിച്ച് ഒക്ടോബറെന്ന് പറയുന്നത് പത്താം മാസവും പഴയ റോമന് കലണ്ടറുനുസരിച്ച് എട്ടാം മാസവും. 'എട്ടു' എന്ന അര്‍ത്ഥത്തില് 'ഒക്ടോ' അതിന്റ ലാറ്റിനിലുള്ള പേര് നിലനിര്‍ത്തിയിട്ടുണ്ട്. ഒക്ടോബര് മാസം വടക്കേ ധ്രുവങ്ങളില് ശരത്ക്കാലവും തെക്കേ ധ്രുവങ്ങളില് വസന്ത കാലവുമായിരിക്കും.\nപൗരാണിക റോമ്മന് കലണ്ടറില് നവംബറിനെ ഒമ്പതാം മാസമായി കരുതുന്നു. 'ഒമ്പത്' എന്ന അര്‍ത്ഥമുള്ള അതിന്റെ ലാറ്റിന് പേരും നിലനിര്‍ത്തുന്നു. ജനുവരിയും ഫെബ്രുവരിയും കലണ്ടറിനൊപ്പം ചേര്‍ത്ത ശേഷം നവംബര് പതിനൊന്നാം മാസമായി അറിയപ്പെട്ടു. തെക്കേ ധ്രുവ പ്രദേശങ്ങളില് വസന്തകാലത്തിന്റെ അവസാന ഭാഗവും വടക്കേ ധ്രുവത്തില് ശരത് കാലത്തിന്റെ അവസാന ഭാഗവുമായി നവംബര് മാസം അറിയപ്പെടുന്നു. അങ്ങനെ നവംബര് മാസം തെക്കും വടക്കുമുള്ള ധ്രുവങ്ങള് ശരത്കാലവും വസന്തകാലവുമായി ഭാഗിച്ചെടുക്കുന്നു.\nഡിസംബര് മാസത്തെ വര്‍ഷത്തിന്റെ അവസാന മാസമായി കരുതുന്നു. മുപ്പത്തിയൊന്നു ദിവസങ്ങളുള്ള മാസമാണിത്.ഡിസംബര് എന്ന വാക്കും ലാറ്റിനില് നിന്നും വന്നതാണ്. 'ഡിസം' എന്നാല് ലാറ്റിനില് പത്തെന്നാണ് അര്‍ഥം ധ്വാനിക്കുന്നത്. റോമന് കലണ്ടറില് പത്തുമാസമേയുണ്ടായിരുന്നുള്ളൂ. ജനുവരി, ഫെബ്രുവരി മാസങ്ങള് തുടക്കത്തില് ചേര്‍ത്തെങ്കിലും ഡിസംബര് അവസാന മാസമായി തുടര്‍ന്നുകൊണ്ടിരുന്നു.\nപുതുവത്സരം ലോകമെമ്പാടും ആഘോഷിക്കാറുണ്ട്. വിശേഷ ഭക്ഷണങ്ങളുള്‍പ്പടെ പരസ്പ്പരം അഭിവാദനങ്ങളും മംഗളങ്ങള് നേരലും പുതുവര്‍ഷത്തിന്റെ ഭാഗമാണ്. ബന്ധുജനങ്ങളും സുഹൃത്തുക്കളും ഗ്രീറ്റിംഗ് കാര്‍ഡുകളും സമ്മാനങ്ങളും കൈമാറും. പുതുവര്‍ഷം വളരെ ആഘോഷമായി കൊണ്ടാടുന്ന ഒരു രാജ്യമാണ് സ്‌പെയിന്. സുഹൃത്തുക്കളും കുടുംബങ്ങളുമൊത്ത് പന്ത്രണ്ടു മുന്തിരിങ്ങാകള് ഒരേ സമയം തിന്നുന്ന പരമ്പരാഗതമായ ഒരു ആചാരം അവിടെയുണ്ട്. അങ്ങനെ ഓരോരുത്തരും പന്ത്രണ്ടു മുന്തിരങ്ങാകള് തിന്നുന്ന വഴി കുടുംബത്ത് വര്‍ഷാവസാനംവരെയും ഐശ്വര്യവും സമാധാനവും ഉണ്ടാവുമെന്ന വിശ്വാസമാണ് സ്‌പെയിന് ജനതയ്ക്കുള്ളത്. പാതിരായ്ക്ക് മുമ്പായിരിക്കും ഇവര് ഈ ചടങ്ങുകള് അനുഷ്ഠിക്കുന്നതും.\nഇറ്റലിയില് പച്ചപ്പയറുകളും തെക്കേ അമേരിക്കയില് പീച്ചിപ്പഴവും, ആഘോഷത്തില് ഉപയോഗിക്കുന്നു. ചില സംസ്‌കാരങ്ങളില് പന്നി ഇറച്ചി പ്രധാന വിഭവമായിരിക്കും. ക്യൂബാ, ആസ്‌ത്രേലിയ, ഹംഗറി, പോര്‍ട്ടുഗല് എന്നീ രാജ്യങ്ങള് പന്നിയിറച്ചി വിഭവങ്ങള്‍കൊണ്ട് പുതുവര്‍ഷത്തെ ആഘോഷപൂര്‍ണ്ണമാക്കുന്നു. അല്‍മോണ്ട് (അഹാീിറ) നിറച്ച കേക്കുകള് സ്വീഡന്, നോര്‍വേ, മെക്‌സിക്കോ, ഗ്രീസ് എന്നിവടങ്ങളില് സുലഭമാണ്. റൈസ് പുഡിങ്ങും അന്നത്തെ ആഘോഷത്തിന്റെ പ്രത്യേകതയാണ്. ഏതെങ്കിലും ഭക്ഷണ വിഭവങ്ങളടങ്ങിയ ഡിഷില് അല്‍മോണ്ട് ഒളിച്ചു വെക്കുന്ന ആഘോഷവുമുണ്ട്. ഒളിച്ചുവെച്ചിരിക്കുന്ന അല്‍മോണ്ട് ലഭിക്കുന്നവര്‍ക്ക് വര്‍ഷാവസാനം വരെയും ഐശ്വര്യവും ധനവും ലഭിക്കുമെന്ന വിശ്വാസവും അവിടെയുള്ള ജനങ്ങളിലുണ്ട്. പടക്കം പൊട്ടീരും കരിമരുന്നാഘോഷങ്ങളും പുതുവത്സരപ്പിറവയുടെ ഭാഗങ്ങളാണ്. ഗ്രാമീണ ഗീതങ്ങളും പാട്ടുകളും കൂട്ടമായി പാടിയും ആഘോഷങ്ങളുടെ മോഡി പിടിപ്പിക്കാറുണ്ട്. ചില സംസ്‌കാരങ്ങളില് ദൈവങ്ങളുടെ പ്രീതിയ്ക്കായി വാഗ്ദാനങ്ങളും ചെയ്യുന്നു. കടങ്ങള് വീട്ടിക്കൊള്ളാമെന്നും കാര്‍ഷിക ഉപകരണങ്ങള് മടക്കി നല്‍കാമെന്നും പ്രതിജ്ഞയും ചെയ്യുന്നു.\nഅമേരിക്കയിലും യൂറോപ്പ്യന് രാജ്യങ്ങളിലും പുതുവര്‍ഷം നിര്‍ണ്ണയിക്കാന് ഗ്രിഗോറിയന് കലണ്ടറിനെയാണ് അടിസ്ഥാനമാക്കിയിരിക്കുന്നത്. പുതുവര്‍ഷത്തിന്റെ ആരംഭത്തോടൊപ്പം കൊഴിഞ്ഞുപോയ കഴിഞ്ഞ വര്‍ഷത്തെ സംഭവങ്ങള്! ഓര്‍മ്മിക്കാനായുള്ള അവസരങ്ങളും ലഭിക്കുന്നു. സുഹൃത്തുക്കളും കുടുംബങ്ങളുമൊത്തുള്ള പാര്‍ട്ടികളും മേളകളും ഈ മാസത്തിന്റെ പ്രത്യേകതയാണ്. ടെലിവിഷനുകള് നിറയെ പ്രത്യേക പ്രോഗ്രാമുകള് കൊണ്ട് നിറഞ്ഞിരിക്കും. അന്ന് അവധി ദിനമായതിനാല് കുടുംബവുമൊത്തുള്ള ആഘോഷങ്ങളും പതിവായിരിക്കും. ചില പട്ടണങ്ങളില് പരേഡുകളുമുണ്ടായിരിക്കും. ഫുട്ബാള് ഗെയിംസും പുതുവര്‍ഷപ്പിറവി കാത്തിരിക്കുന്നവരുടെ താല്പര്യത്തിലുള്ളതാണ്.\nപുതു വര്‍ഷത്തില് ചെയ്തു തീര്‍ക്കേണ്ട കാര്യങ്ങളെ ചിലര് അവലോകനം ചെയ്യും. ചിലപ്പോഴെല്ലാം പുതുവര്‍ഷംകൊണ്ടു ചിലര്‍ക്ക് സ്വന്തം ജീവിതത്തില് മാറ്റങ്ങളുണ്ടാകാറുണ്ട്. കൂടുതല് പേരും പ്രതിജ്ഞ ചെയ്യുന്നത് പുകവലി നിര്‍ത്തണമെന്നായിരിക്കും. കള്ളുകുടി നിര്‍ത്തണമെന്നും ഭാരം കുറയ്ക്കണമെന്നും വ്യായാമം ചെയ്യണമെന്നും ആരോഗ്യപരമായ ജീവിത നിലവാരമാവണമെന്നും ചിന്തിക്കും. കുടുംബ വഴക്കുകളും ജേഷ്ഠാനുജന്മാര് തമ്മിലുള്ള വഴക്കുകളും ഒത്തുതീര്‍പ്പാക്കണമെന്നും ആഗ്രഹിക്കും. ചിലര് പുതുവത്സരത്തിലെ ആഘോഷങ്ങളില് ആ വര്‍ഷം ചെയ്തുതീര്‍ക്കേണ്ട കര്‍ത്തവ്യങ്ങളെപ്പറ്റി പ്രമേയം അവതരിപ്പിക്കും. പുതുവര്‍ഷം മുതല് എന്തെല്ലാം ചെയ്യണമെന്നും പലരും മനസ്സില് മനക്കോട്ട കെട്ടും.\nന്യുയോര്‍ക്ക് സിറ്റിയില് ടൈം സ്‌കൊയറില് (ഠശാല ടൂൗൃല) ഭീമാകാരമായ ബോള് ഉയര്‍ത്തുന്ന ആഘോഷം പ്രസിദ്ധമാണ്. പാതിരാക്കായിരിക്കും ഈ ആഘോഷങ്ങള് ആരംഭിക്കുക. ലോകത്തിന്റെ നാനാ ഭാഗത്തുനിന്നും മില്യണ് കണക്കിന് ജനം മനോഹരമായ ആ കാഴ്ച്ച വീക്ഷിക്കുന്നു. 1907 മുതല് ഓരോ വര്‍ഷവും ഈ ആഘോഷം ഭംഗിയായി കൊണ്ടാടുന്നു. അമേരിക്കയിലെ പല പട്ടണങ്ങളും ടൈം സ്‌കൊയറിലുള്ളപോലെ (ഠശാല ടൂൗൃല) ബലൂണ് ആകാശത്തിലേക്ക് വിക്ഷേപിക്കുന്ന ആഘോഷങ്ങള് നടത്താറുണ്ട്.\nആല്‍ബര്‍ട്ട് ഐന്‍സ്റ്റിന്റെ വാക്കുകള് ഇവിടെ പ്രസക്തമാണ്. 'ഇന്നലെയുടെ ചരിത്രം പഠിക്കൂ! നാളെയുടെ പ്രതീക്ഷകളുമായി ഇന്ന് ജീവിക്കൂ!' 'നാളെ' എന്നത് 365 പേജുകള് നിറഞ്ഞ എഴുതാത്ത, എഴുതാന് ആരംഭിക്കേണ്ട ഒരു നൂതന പുസ്തകമാണ്. പുതിയ ഒരു ചരിത്രത്തിന്റെ ആരംഭവും. ആര്‍ക്കും ഇനി നവജീവിതത്തിനായി പുറകോട്ടു പോകാന് സാധിക്കില്ല. എന്നാല് ഇന്നുതന്നെ ആരംഭിക്കുകയും ചെയ്യാം. അവസാനം നാമെല്ലാം കഥകളാണ്. ചരിത്രമായി മാറുന്നു. നമുക്കും നന്മയുടെ ചരിത്രം സൃഷ്ടിക്കാം. പ്രിയപ്പെട്ട വായനക്കാര്‍ക്ക് പുതുവത്സരാശംസകള് നേരുന്നു. എന്റെ ലേഖനങ്ങള് ക്ഷമയോടെ വായിച്ച എല്ലാ വായനക്കാര്‍ക്കും അഭിപ്രായങ്ങള് എഴുതിയവര്‍ക്കും നന്ദിയുമുണ്ട്.


'പൊലീസ് പിടിച്ചുപറിക്കാരായി' സി.പി.എം സമ്മേളനത്തിൽ വിമർശനം | criticism at tvm cpm conference\n"പൊലീസ് പിടിച്ചുപറിക്കാരായി" സി.പി.എം സമ്മേളനത്തിൽ വിമർശനം\n14 Jan 2022 4:29 PM GMT\nകോവിഡ് കാലത്ത് വളയൂരി നൽകിയ പൊലീസുകാരിയിൽ നിന്ന് റെയിൽവെ ട്രാക്കിൽ മരിച്ചയാളുടെ ഫോൺ അടിച്ചു മാറ്റുന്നവരായി പൊലീസ് മാറിയെന്ന് വിമർശനം. സി.പി.എം തിരുവനന്തപുരം ജില്ലാ സമ്മേളനത്തിലാണ് പൊലീസ് പിടിച്ചു പറിക്കാരായി മാറിയെന്ന് വിമർശനമുയർന്നത.\nകോവളം ഏരിയാ കമ്മിറ്റിയിൽ നിന്നുള്ള പ്രതിനിധിയാണ് ഈ വിമർശനം ഉന്നയിച്ചത്. ഇന്ന് ചർച്ചയിൽ പങ്കെടുത്ത 18 ഏരിയയിൽ നിന്നുളള പ്രതിനിധികളും പൊലീസിനെ വിമർശിച്ചു.\nപാർട്ടിക്കാർ പൊലീസിൽ ഇടപെടരുതെന്ന് നിർദ്ദേശം നൽകി. പക്ഷേ, ആർ.എസ്.എസ്സുകാർക്ക് യഥേഷ്ടം സഹായം ലഭിക്കുന്നുവെന്ന് സമ്മേളനത്തിൽ വിമർശനമുയർന്നു. പൊലീസിനെതിരെ വ്യാപകമായി ആക്ഷേപം ഉണ്ടായിട്ട് പാർട്ടിയും സർക്കാരും എന്ത് ചെയ്തുവെന്നും ചർച്ചയിൽ ചോദ്യമുയർന്നു.\nപാർട്ടിക്കാർ പൊലീസിൽ ഇടപെടരുതെന്ന് നിർദ്ദേശം നൽകി. പക്ഷേ Rss -കാർക്ക് യഥേഷ്ടം സഹായം ലഭിക്കുന്നുവെന്നും വിമർശനമുണ്ട്. ജന വിരുദ്ധമായ നയങ്ങളും നിയമങ്ങളുമാണ് നടപ്പാക്കുന്നത്. പഞ്ചായത്ത് ഭരണ സമിതിയെ നോക്കുകുത്തിയാക്കുന്നു.


സാംസങിന്റെ 16 മെഗാ പിക്സെല് ക്യാമറഫോണ് വരുന്നു: റിപ്പോര്‍ട്ട് - Tech Lokam\nസാംസങിന്റെ 16 മെഗാ പിക്സെല് ക്യാമറഫോണ് വരുന്നു: റിപ്പോര്‍ട്ട്\nസാംസങിന്റെ 16 മെഗാ പിക്സെല് ക്യാമറഫോണ് എത്തുന്നതായി റിപ്പോര്‍ട്ട്. ‘ഗാലക്‌സി എസ്4സൂം’ ( Galaxy S4 Zoom ) എന്ന പേരിലെത്തുന്ന ഈ ഫോണ്, എസ്.എം – സി1010 എന് കോഡുനാമത്തില് തയ്യാറായി വരുന്നതായി സാംമൊബൈല് റിപ്പോര്‍ട്ട് ചെയ്തു. സ്മാര്‍ട്ട്‌ഫോണില് ഇത്രയും ശക്തമായ ക്യാമറ സാംസങ് ഉപയോഗിക്കുന്നത് ആദ്യമായാണ്.\nപുതിയ ഫോണിന്റെ പ്രൊസസര് സംബന്ധിച്ചും വ്യക്തമായ വിവരം ലഭിച്ചിട്ടില്ല. ഡ്യുവല് കോര്, അല്ലെങ്കില് ക്വാഡ് കോര് ആകാം പ്രൊസസര് എന്ന് മാത്രമേ റിപ്പോര്‍ട്ട് പറയുന്നുള്ളൂ. ബാറ്ററി സംബന്ധിച്ച വിവരവും പുറത്തുവന്നിട്ടില്ല. ആന്‍ഡ്രോയ്ഡ് ജല്ലിബീന് പ്ലാറ്റ്‌ഫോമിലാണ് ഫോണ് പ്രവര്‍ത്തിക്കുക.\nഗാലക്‌സി എസ്4മിനി ഉള്‍പ്പടെ, ഗാലക്‌സി എസ്4ന്റെ ഉപവിഭാഗങ്ങളില്‍പെട്ട കുറച്ച് ഫോണുകള് സാംസങ് അതികം വൈകാതെ വിപണിയിലെത്തിക്കുമെന്നാണ് സൂചന. അതില് ഒന്നായിരിക്കണം സാംസങിന്റെ ഈ ക്യാമറഫോണ്. അടുത്ത ജൂണിലോ ജൂലായിലോ ഗാലക്‌സി എസ്4സൂം സാംസങ് അവതരിപ്പിക്കുമെന്ന് റിപ്പോര്‍ട്ട് പറയുന്നു.


Wednesday, December 1, 2021 3:28 PM IST\nഅങ്കമാലി ഡയറീസിനു ശേഷം ചെന്പൻ വിനോദ് പേനയെടുക്കുന്നു. തമാശയ്ക്കു ശേഷം അഷറഫ് ഹംസ സ്റ്റാർട്ട് ആക്‌ഷൻ കട്ട് പറയുന്നു. ഒരു വഴിപ്രശ്നം തലയിലെടുത്ത് ചാക്കോച്ചൻ ഭീമനാകുന്നു!\n‘ഈ സിനിമയിലെ ഭീമനു മഹാഭാരതത്തിലെ ഭീമനുമായി യാതൊരു ബന്ധവുമില്ല. സ്വഭാവവും അങ്ങനെയല്ല. അത്തരം യാതൊരു ഷേഡ്സും ഈ കഥാപാത്രത്തിന് ഇല്ല. എന്‍റെ കഥാപാത്രം സഞ്ജു മറ്റുള്ളവരെ ഭീമനെന്നാണു വിളിക്കുന്നത്. മറ്റുള്ളവർ തിരിച്ച് അയാളെ വിളിക്കുന്നതും ഭീമൻ എന്നു തന്നെയാണ്. നമ്മൾ ചിലപ്പോൾ സഖാവെ എന്നു പരസ്പരം വിളിക്കുന്നതുപോലെ.\nഒരു വഴിപ്രശ്നവുമായി ഭീമൻ നടക്കുന്നതുകൊണ്ടാണ് ഭീമന്‍റെ വഴി എന്നു ടൈറ്റിൽ വരുന്നത്.’ - താൻ ഇതുവരെ ചെയ്തിട്ടില്ലാത്ത തരത്തിലുള്ള കഥാപാത്രമാകുന്നതിന്‍റെ ആവേശത്തിലാണു കുഞ്ചാക്കോ ബോബൻ.\nഅഷ്റഫ് ഹംസയും ചെന്പൻ വിനോദും ‘കട്ട ഡാർക്ക് സീരിയസ് ’കഥയുമായിട്ടാണു ചാക്കോച്ചനെ കാണാൻ ചെന്നത്. ചാക്കോച്ചൻ കുറച്ചു സീരിയസ് ജോണറിലുള്ള സിനിമകൾ ചെയ്തുകൊണ്ടിരുന്ന സമയമായിരുന്നു അത്.\n‘കഥ നല്ലതാണ്. പക്ഷേ, തുടർച്ചയായി ഡാർക്ക് തന്നെ ചെയ്താൽ ആളുകൾക്കു വിരസത ഫീൽ ചെയ്യും. നമുക്കിതു കുറച്ചു കഴിഞ്ഞു ചെയ്യാം’ എന്നു ചാക്കോച്ചൻ.\nഅപ്പോൾ ചെന്പൻ വേറൊരു ത്രഡ് പറഞ്ഞു. ചെന്പന്‍റെ നാട്ടിൽ തന്നെയുള്ള അദ്ദേഹത്തിനു പരിചിതമായ കാര്യങ്ങളും കഥാപാത്രങ്ങളും കഥാസാഹചര്യങ്ങളുമൊക്കെയുള്ള സിംപിളായ ഒരു സംഭവം. ചാക്കോച്ചന് അതു രസകരമായി തോന്നി. അതിൽ ഫണ് ഫീൽ ചെയ്തു. അങ്ങനെ ‘ഭീമന്‍റെ വഴി’യിൽ ലാൻഡ് ചെയ്തു.\n‘ചെന്പന്‍റെ തന്നെ ഒരു സുഹൃത്തും ചെന്പനും ഉൾപ്പെട്ടിട്ടുള്ള ജീവിതത്തിന്‍റെ ഒരു ഭാഗം ഇതിലുണ്ട്. അതിൽ നിന്നു ചെന്പൻ വികസിപ്പിച്ചെടുത്തിട്ടുള്ള വ്യത്യസ്തമായ വേറെ ചില കഥാപാത്രങ്ങളും രസകരമായ സിറ്റ്വേഷനുകളും ഒരു പൊടി സറ്റയറുമൊക്കെ ഈ സിനിമയിലുണ്ട്.’- ചാക്കോച്ചൻ വ്യക്തമാക്കി.\nഅയാളുടെ തന്നെ മാനറിസം പിടിക്കുക, അപ്പിയറൻസ് പിടിക്കുക...അത്തരം ഒരു ചലഞ്ച് ഇതിലില്ലായിരുന്നുവെന്ന് ചാക്കോച്ചൻ വ്യക്തമാക്കുന്നു.\n‘പക്ഷേ, എന്‍റെ കഥാപാത്രത്തിന്‍റെ ഷെയ്ഡ്സ് ഇത്തിരി ചലഞ്ചിംഗ് ആയിരുന്നു. അത്ര നീറ്റല്ല ഭീമൻ എന്ന സഞ്ജു. ചെറിയ കോഴിത്തരങ്ങളും ചുറ്റിക്കളികളുമൊക്കെയുണ്ട്. പക്ഷേ, ഭയങ്കര ക്രൂരനുമല്ല. ലൈഫിനെ വളരെ ഈസിയായി കാണാൻ ശ്രമിക്കുന്ന വ്യക്തിയാണ്.\nഎന്നാൽ, ഒരു വഴിപ്രശ്നം അദ്ദേഹത്തിന്‍റെ ലൈഫിൽ മാറ്റങ്ങളുണ്ടാക്കുന്നു. അതുവരെ സഞ്ചരിച്ച ജീവിതത്തിന്‍റെ വഴികളിൽ നിന്നു മറ്റൊരു വഴിയിലൂടെയുള്ള യാത്ര സംഭവിക്കുന്നു. അത് എങ്ങനെ എന്നാണു സിനിമ പറയുന്നത്.’\nതമാശയിൽ നിന്നു ഭീമന്‍റെ വഴിയിലെത്തുന്പോൾ അഷറഫ് ഹംസ നർമത്തിനും ആക്ഷേപഹാസ്യത്തിനും കുറച്ചുകൂടി പ്രാധാന്യം നല്കുന്നതായി ചാക്കോച്ചൻ.\n‘തമാശയിൽ സിനിമയോടും കഥയോടും കലർപ്പില്ലാത്ത ഒരു സമീപനം കാണാം. അദ്ദേഹവുമായി കാര്യങ്ങൾ സംസാരിക്കാനും കാര്യങ്ങൾ മനസിലാക്കാനും വർക്ക് ചെയ്യാനും വളരെ ഈസിയാണ്. ഏറെ സുഖമുള്ള ഒരനുഭവമായിരുന്നു അത്. ഏറെ വ്യത്യസ്തമായ സിനിമകൾ ചെയ്യണമെന്ന് ആഗ്രഹമുള്ള ഒരു സംവിധായകനാണ് അദ്ദേഹം.’\nരൂപത്തിലും സംസാരത്തിലും സ്വരത്തിലുമുള്ള കാഠിന്യവും ഗൗരവവും ചെന്പൻ വിനോദുമായി അടുത്തു പരിചയപ്പെടുന്പോൾ ഫീൽ ചെയ്യാറില്ലെന്നു ചാക്കോച്ചൻ.\n‘ ചെന്പൻ വളരെ കൂൾ കക്ഷിയാണ്. വെറൊരു ടൈപ്പ് ഹ്യൂമർ അദ്ദേഹത്തിനുണ്ട്. അദ്ദേഹത്തിന്‍റെ സിനിമകളിലെ കഥാപാത്രങ്ങളുടെ പേരുകൾ വളരെ രസകരമാണ്. എന്‍റെ കഥാപാത്രം ഭീമൻ. ജിനു ജോസഫിന്‍റെ കഥാപാത്രം കൊസ്തേപ്പ്.\nസുരാജ് വെഞ്ഞാറമൂടിന്‍റെ കഥാപാത്രം ഡാർസൂസ്. ശബരീഷിന്‍റെ കഥാപാത്രം ബിക്കിനിക്കണ്ണ് രാജേന്ദ്രൻ. നസീർ സംക്രാന്തിയുടെ കഥാപാത്രം ഗുലാൻ പോൾ. കേൾക്കുന്പോൾ എയ്, കൊള്ളാല്ലോ എന്നു തോന്നുന്ന പേരുകളുള്ള കുറച്ചു കഥാപാത്രങ്ങൾ.\nസുരാജ് അടുത്തിടെ ചെയ്യുന്ന ഗൗരവമാർന്ന കഥാപാത്രങ്ങളിൽ നിന്നു വ്യത്യസ്തമായി രസകരമായ ഒരു സുരാജിനെ നമുക്ക് ഇതിൽ കാണാനാവും.’\nഇതു മതി, ഇതു തന്നെയാണ് എനിക്കു വേണ്ടത് എന്ന മട്ടിലുള്ള കടുംപിടിത്തങ്ങളില്ലാത്ത കഥപറച്ചിലാണു ചെന്പന്‍റേതെന്നു ചാക്കോച്ചൻ പറയുന്നു. ‘ ലൊക്കേഷനിലെത്തിയാൽ ചുറ്റുമുള്ള ആംബിയൻസ് ഒക്കെ നോക്കി സിനിമയ്ക്കു ഗുണപരമെങ്കിൽ മാറ്റങ്ങൾക്ക് അദ്ദേഹം ഓകെയാണ്. ഈഗോ പ്രശ്നങ്ങളൊന്നുമില്ല. സിനിമയും സീനും കഥാപാത്രങ്ങളും നന്നാവണം.\nഅതു ജനം ഇഷ്ടപ്പെടുന്ന സിനിമയാവണം എന്ന് ആഗ്രഹിക്കുന്ന കലാകാരനാണു ചെന്പൻ. പ്രൊഡ്യൂസറെന്ന നിലയിലും നമുക്ക് എല്ലാ രീതിയിലുള്ള കംഫർട്ടും അദ്ദേഹം നല്കാറുണ്ട്. പ്രൊഡ്യൂസർ, റൈറ്റർ, നടൻ..എല്ലാ രീതിയിലും നമുക്കു സിങ്കാകുന്ന ഒരാളാണു ചെന്പൻ.’\nകാമറാമാൻ ഗീരീഷിനൊപ്പം ആദ്യമായിട്ടാണ് ഒരു മുഴുനീള സിനിമയിൽ വർക്ക് ചെയ്യുന്നതെന്നു ചാക്കോച്ചൻ. ‘ ഇതിനുമുന്പ് പട എന്ന സിനിമയുടെ ഒരു ക്ലാഷ് വർക്ക് ഗിരീഷ് ചെയ്തിരുന്നു. നമുക്കെല്ലാമറിയാവുന്നതുപോലെ ഏറ്റവും സ്പീഡിൽ ഓടി ഷൂട്ട് ചെയ്യുന്ന അല്ലെങ്കിൽ കൂടെ ഓടുന്ന ഒരു കാമറാമാനാണ് ഗീരീഷ്. ഭീമന്‍റെ വഴിയിൽ അങ്ങനെ സ്പീഡിൽ കൂടെ ഓടിനടന്നു ഷൂട്ട് ചെയ്യേണ്ട സീനുകളൊന്നുമില്ല.\nപക്ഷേ, കഥയ്ക്ക് അനുയോജ്യമായ ഫ്രെയിമുകളും മൂവ്മെന്‍റ്സും സീനുകൾ മനസിലാക്കി അതിനനുസരിച്ചു ലൈറ്റിംഗും ചെയ്യുന്ന, ആർട്ടിസ്റ്റിക് ഫ്രീഡം തരുന്ന നമുക്കെല്ലാം വളരെ കൂൾ ആയി ജെൽ ചെയ്യാൻ പറ്റുന്ന ഒരു സിനിമാറ്റോഗ്രഫറാണ് ഗിരീഷ്.’\nതമിഴിൽ ചാക്കോച്ചന്‍റെ അരങ്ങേറ്റ ചിത്രമാവുകയാണ് റെൻഡകം. അരവിന്ദ് സ്വാമിക്കൊപ്പമാണ് ഓപ്പണിംഗ്. മലയാളത്തിൽ അത് ‘ഒറ്റ്’ എന്ന പേരിൽ റിലീസാവും. ഓഗസ്റ്റ് സിനിമാസിന്‍റെ പ്രൊഡ്യൂസർ ഷാജി നടേശനാണ് അതിനു നിമിത്തമായതെന്ന് ചാക്കോച്ചൻ പറയുന്നു.\n‘ഷാജിയും ഞാനുമായി ഗ്ർർർ... എന്ന സിനിമ ചെയ്യാനിരിക്കുകയായിരുന്നു; എസ്ര ചെയ്ത ജെയ്കെയുടെ സംവിധാനത്തിൽ. കോവിഡ് കാരണം അതു വൈകി. അതിനിടെ തീവണ്ടി ഡയറക്ടർ ഫെല്ലിനിയുടെയും സ്ക്രിപ്റ്റ് റൈറ്റർ സജീവിന്‍റെയും പക്കലുള്ള ഒരു സ്ക്രിപ്റ്റിനെക്കുറിച്ചു ഷാജി പറഞ്ഞു; ഞാൻ ഇതുവരെ ചെയ്യാത്ത തരത്തിലുള്ള ഒരു മൂവിയാണെന്നും.\nകഥ കേട്ടപ്പോൾ ത്രില്ലിംഗ് എന്‍റർടെയ്നറായി തോന്നി. അരവിന്ദ് സ്വാമി ഇതിൽ കമിറ്റ് ചെയ്ത കാര്യം അപ്പോഴാണ് എന്നോടു പറഞ്ഞത്. തൊണ്ണൂറുകളിലെ ഏറ്റവും വലിയ റൊമാന്‍റിക് ഹീറോ ഇമേജുള്ള ആക്ടർ; ഒരു ഗ്യാപ്പിനു ശേഷം തിരിച്ചുവന്ന് വേറെ രീതിയിലുള്ള കഥാപാത്രങ്ങൾ ചെയ്ത് നമ്മളെ അതിശയിപ്പിക്കുന്ന ഒരാക്ടർ.\nഞാൻ ഏറെ എഗ്സൈറ്റഡായി. പടം രണ്ടു ഭാഷകളിൽ എടുക്കാൻ ഉദ്ദേശിക്കുന്നുണ്ടെന്നുകൂടി കേട്ടപ്പോൾ എഗ്സൈറ്റ്മെന്‍റ് കൂടി. കാരണം, തമിഴിൽ നല്ല തുടക്കം കിട്ടണമെന്ന് ആഗ്രഹിച്ചിരുന്നു. അത്യാവശ്യം തമിഴ് വഴങ്ങുന്ന ഒരാളാണു ഞാൻ. എനിക്കു തന്നെ അതു ഡബ്ബ് ചെയ്യണമെന്നുമുണ്ട്.’\n‘മാറ്റങ്ങൾ അനിവാര്യമാണ്. ആ മാറ്റങ്ങൾക്കനുസരിച്ച് നമ്മളും മാറുക. മാറുന്ന സിനിമയുടെ കൂടെ സഞ്ചരിക്കുക. പുതിയ സിനിമകളും കഥകളും കഥാപാത്രങ്ങളും ആളുകൾക്കു വിനോദം പകരുന്ന രീതിയിൽ ചെയ്യാനുള്ള ആഗ്രഹത്തിന്‍റെയും ആവേശത്തിന്‍റെയും അധ്വാനത്തിന്‍റെയും ഭാഗമായിട്ടാണു ഭീമന്‍റെ വഴിയിലേക്ക് എത്തിയതും.’- ചാക്കോച്ചൻ പറയുന്നു.\nപട, അരവിന്ദ് സ്വാമിക്കൊപ്പമുള്ള റെൻഡകം, ജയസൂര്യയുമായി വീണ്ടും ഒന്നിക്കുന്ന എന്താടാ സജി, സെന്ന ഹെഗ്ഡെ ഒരുക്കുന്ന പദ്മിനി, മഹേഷ് നാരായണന്‍റെ അറിയിപ്പ്... സ്ക്രീൻ ജീവിതം 25 വർഷം പിന്നിടുന്ന 2022 അരികെ നിൽക്കുന്പോൾ മാറ്റത്തിന്‍റെ മുഖമുള്ള ഒരുപിടി സിനിമകൾക്കൊ പ്പമാണ് ചാക്കോച്ചൻ.


Emalayalee.com - നടന് ഹേമന്ത് മേനോന് വിവാഹിതനായി\nFILM NEWS 09-Sep-2019\nകൊച്ചി: മലയാളത്തിലെ യുവ താരങ്ങളില് ശ്രദ്ധേയനായ നടന് ഹേമന്ത് മേനോന് വിവാഹിതനായി. നിലീനയാണ് വധു. കലൂര് ഭാസ്‌കരീയം കണ്‍വെന്‍ഷന് സെനന്‍ററില് വെച്ചായിരുന്നു വിവാഹം. കഴിഞ്ഞ ഏപ്രിലിലായിരുന്നു ഇരുവരുടെയും വിവാഹ നിശ്ചയം.\nഅയാളും ഞാനും തമ്മില്, ഡോക്ടര് ലൗ, ഓര്‍ഡിനറി തുടങ്ങിയ ചിത്രങ്ങളൂടെ മലയാളത്തില് ശ്രദ്ധേയ സാന്നിധ്യമായ താരം ഫാസില് ചിത്രമായ ലിവിംഗ് ടുഗേദറിലൂടെയാണ് സിനിമയിലേക്ക് എത്തിയത്.\nറിമിടോമിയുടെ മുന് ഭര്‍ത്താവ് റോയ്‌സ് വീണ്ടും വിവാഹിതനാകുന്നു; വധു സോണിയ\nഅവരുടെ പേര് വിളിച്ചത് ഇഷ്ടമായില്ല, ഷൂട്ടിന് വരില്ലെന്ന് പറഞ്ഞു; അതിന് ശേഷം ആ നായികയോട് മിണ്ടിയിട്ടില്ലെന്ന് ലാല് ജോസ്\nകല്ല്യാണത്തിനൊരുങ്ങി സൗഭാഗ്യ ; മെഹന്തി ഹല്‍ദി ചിത്രങ്ങള് വൈറല്\nഅന്നബെന്നിന്റെ നായകനായി റോഷന്, വില്ലനായി ശ്രീനാഥ് ഭാസി;കപ്പേള ട്രെയ്ലര്\nഞാന് കല്യാണം കഴിച്ചേക്കില്ല, അമ്മയായേക്കില്ല, തുറന്നു പറഞ്ഞ് പാര്‍വതി\n"കുഞ്ഞിന് ചികിത്സയ്ക്ക് ധാരാളം പണം ആവശ്യമായി വന്നപ്പോള് സഹായമഭ്യര്‍ത്ഥിച്ച് സുരേഷ് ഗോപിയെ വിളിച്ചു.." വെളിപ്പെടുത്തലുമായി ജോണി ആന്റണി രംഗത്ത് !!\nരാജുവേട്ടനെ ചീത്ത വിളിച്ചപ്പോള് ടെന്‍ഷനൊന്നും തോന്നിയില്ല! പൃഥ്വിരാജിനെക്കുറിച്ച് ധന്യ അനന്യ\nഷെയ്ന് നിഗവുമായി സമവായ ചര്‍ച്ചകള്‍ക്ക് തയ്യാറെന്ന് സൂചിപ്പിച്ച് നിര്‍മാതാക്കളുടെ സംഘടന\nവിജയ്യുമായി വേര്‍പിരിയാന് കാരണം ധനുഷ് അല്ല ; വിവാദങ്ങള്‍ക്ക് പ്രതികരണവുമായി അമല പോള്\nഅമ്പടി ജിഞ്ചിന്നാക്കടി; മമ്മൂട്ടിയുടെ രസികന് ഡയലോഗുമായി ഷൈലോക്ക് ടീസര്\nവെയില്‍മരങ്ങള് ഫെബ്രുവരി 28ന്\nസ്ത്രീകള്‍ക്കു മാത്രമല്ല, പുരുഷന്‍മാര്‍ക്കുമുണ്ട് പ്രശ്നങ്ങള്; ഇഷ്‌കിനു ശേഷം രതീഷ് രവി\nകുഞ്ചാക്കോ ബോബന്-ജിസ് ജോയ് കൂട്ടുകെട്ടില് 'മോഹന്‍കുമാര് ഫാന്‍സ്' ഒരുങ്ങുന്നു\nനടി രമ്യ നമ്ബീശന് പുതിയ മേഖലയിലേക്ക് കൂടി ചുവടുവെക്കുന്നു! ഇനി അറിയപ്പെടുക സംവിധായികയായി\nപുതിയ പ്രചാരണവുമായി സണ്ണി ലിയോണ്, ചര്‍മ്മം പൊളിച്ചെടുക്കുന്ന പോസ്റ്റര് വൈറല്\nവിലക്ക് ഒഴിവാക്കാനായി ഷെയ്ന് രംഗത്ത്; നിര്‍മാതാവ് ജോബി ജോര്‍ജിന് കത്തയച്ചു\nമമ്മൂട്ടിയെ വിളിച്ചാലോയെന്ന് മോഹന്‍ലാല്, പക്ഷേ പേടിയുണ്ട്! ആ സംഭവം വെളിപ്പെടുത്തി ഡെന്നീസ് ജോസഫ്!


അരുണാഭമായ മെയ്ദിന സ്മരണകൾ\nസംഘടിത തൊഴിലാളിവർഗത്തിന്റെ ആദ്യകാല പ്രക്ഷോഭ സ്മരണകൾ ഉണർത്തിക്കൊണ്ട് വീണ്ടും ഒരു മെയ്ദിനം. 1886 മെയ് 1 നു അമേരിക്കയിലെ ചിക്കാഗോയിൽ 40000 ത്തോളം തൊഴിലാളികൾ നടത്തിയ ആവേശോജ്വല പ്രക്ഷോഭമാണ് മെയ്ദിനാചരണത്തിനു വഴി ഒരുക്കിയത്. ഇന്ന് നമ്മൾ അനുഭവിക്കുന്ന സ്വാതന്ത്ര്യത്തിനും അവകാശങ്ങൾക്കും നാം നമ്മുടെ പൂർവസൂരികളോട് നന്ദി ഉള്ളവർ ആയിരിക്കണം .എട്ടു മണിക്കൂർ ജോലി എന്ന മുദ്രാവാക്യം ആണ് അന്നവർ ഉയർത്തിയത്. ഇന്ന് എല്ലാവരും അംഗീകരിച്ചു കഴിഞ്ഞ ഈ തൊഴിൽ സമയത്തിനായി നമ്മുടെ പൂർവികർ ചെയ്ത ത്യാഗവും അവർ അനുഭവിച്ച യാതനകളും പുതിയ തലമുറയുടെ ഭാവനക്കപ്പുറത്തായിരിക്കും. എട്ടു മണിക്കൂർ ജോലിക്കായി എത്രയോപേർക്കു  വെടിയേറ്റു . ശനിയാഴ്ച്ച വാരാന്ത്യ അവധിക്കായി എത്രയോപേരുടെ വീടുകൾ അഗ്നിക്കിരയായി. പോലീസ് അതിക്രമത്തിൽ പ്രതിഷേധിച്ചു മെയ്4നു ഹേമാർക്കറ്റിൽ ഒരു പൊതു യോഗം സംഘടിപ്പിച്ചു. 3000 ത്തോളം പേരാണ് അവിടെ ഉ ണ്ടായിരുന്നത് . ഇരുന്നൂറോളം പോലീസ് സ്ഥലത്തു തമ്പടിച്ചു. പ്രകോപനമില്ലാതെ പോലീസ് യോഗത്തിനു നേരെ വന്നതും എവിടെ നിന്നോ ഒരു ബോംബ് പൊട്ടി. അതാരാണ് ചെയ്തതെന്ന് ഇന്നും കണ്ടെത്തിയിട്ടില്ല. സ്‌ഫോടനത്തിൽ ഒരു പോലീസുകാരൻ മരിച്ചു. തുടർന്ന് നടന്ന പോലീസ് വെടിവെയ്പ്പിൽ4പ്രക്ഷോഭകർ കൊല്ലപ്പെട്ടു. തുടർന്ന് ഏഴു നേതാക്കന്മാരെ തൂക്കിലേറ്റുകയും ഒരാളെ 15 വര്ഷം കഠിന തടവിന് ശിക്ഷിക്കുകയും ചെയ്തു. തൂക്കിലേറുന്നതിനു മുമ്പ് അഗസ്റ്റ് സ്‌പൈസ് പറഞ്ഞ വാക്കുകൾ ആണ് ഹേമാർകറ്റ് സ്മാരകത്തിൽ കൊത്തി  വെച്ചിരിക്കുന്നത്..'' നിങ്ങൾ ഞെരിച്ചില്ലാതാക്കുന്ന ഞങ്ങളുടെ ശബ്ദത്തേക്കാൾ ഞങ്ങളുടെ നിശബ്ദത  ശക്തമാകുന്ന ഒരു ദിനം വന്നുചേരും '' ഇത് ഏറെക്കുറെ ശരിയായിയെന്നു ചരിത്രം തെളിയിക്കുന്നു. എന്നാൽ  തൊഴിലാളി വർഗം ഏറ്റവും കടുത്ത വെല്ലുവിളി നേരിടുന്ന ഒരു കാലഘട്ടമാണിത്. ഇവരിൽ തന്നെ സ്ത്രീകൾ ആണ് കൂടുതൽ ദുരിതങ്ങൾ പേറുന്നത്. തൊഴിലാളി സംഘടനകളെ അപ്രസക്തമാക്കുന്ന ആഗോളവൽക്കരണം തൊഴിലാളികൾ നേടിയെടുത്ത അവകാശങ്ങൾ ഒന്നൊന്നായി ഇല്ലാതാക്കുന്നു. ആഗോളവൽക്കരണ സാമ്പത്തിക നയങ്ങൾ സ്ത്രീകളുടെ തൊഴിലില്ലായ്മ ഭയാനകമാം  വിധം വർധിപ്പിച്ചു. ലോകത്തെ ജോലിയുടെ മൂന്നിൽ രണ്ടു ഭാഗവും ചെയ്യുന്നത് സ്ത്രീകൾ, വേതനത്തിന്റെ 10 % ആണ് സ്ത്രീകൾക്ക് ലഭിക്കുന്നത്,ഉത്പാദനോപാധികളുടെ 1 % സ്ത്രീകൾക്ക് സ്വന്തം. ഇതാണ് ലോകമെമ്പാടുമുള്ള സ്ത്രീയുടെ അവസ്ഥ.യാതൊരുവിധ തൊഴിൽ നിയമങ്ങളും ബാധകമല്ലാത്ത  മേഖലകളിൽ ജോലി ചെയ്യുന്നവരാണ് ഭൂരിപക്ഷം സ്ത്രീകളും. ഇന്ത്യയിൽ അസംഘടിത മേഖലയിലെ തൊഴിലാളികളിൽ 96 % സ്ത്രീകളാണ്. കൂടുതൽ പേർ വീട് വിട്ടു പുറത്തു വേതനമുള്ള തൊഴിലെടുക്കുന്നുണ്ടെങ്കിലും  ഏറ്റവും തുച്ഛമായ കൂലിക്ക് സാമൂഹ്യ സുരക്ഷിതത്വമോ തൊഴിൽ സുരക്ഷിതത്വമോ ഇല്ലാത്ത സാഹചര്യങ്ങളിൽ പണി എടുക്കാൻ ഇവർ നിർബന്ധിക്കപ്പെടുന്നു . പരമ്പരാഗത അസംഘടിത മേഖലകളായ  കയർ, കശുവണ്ടി, ഖാദി, മത്സ്യം മാത്രമല്ല ആധുനിക സ്വതന്ത്ര സാമ്പത്തിക മേഖലകളിലും സ്ത്രീകൾ ചൂഷണത്തിന് വിധേയരാകുന്നു. ഐ ടി കമ്പനികളിലും കോൾ  സെന്ററുകളിലും എട്ടു മണിക്കൂർ ജോലി പോലും ബാധകമല്ല. പൂനയിലെ ഇൻഫോസിസ് കമ്പനിയിൽ ഞായറാഴ്ച പണി എടുത്ത് കൊണ്ടിരുന്ന കോഴിക്കോട് സ്വദേശി റസില രാജു എന്ന എഞ്ചിനീയർ കൊല്ലപ്പെട്ടത് അടുത്തയിടെ ആണല്ലോ.\nഇന്ത്യയിലെ സ്ത്രീകളെ സംബന്ധിച്ചിടത്തോളം കുടുംബ പ്രാരാബ്ധം എന്നത് ഒരിക്കലും ഒഴിയാതെ തുടരുന്ന ഒന്നാണ്. വീട്ടിനു പുറത്തു പണിയെടുക്കുന്നു എന്നത് കൊണ്ട് കുടുംബത്തിൽ അവൾ സ്ഥിരമായി ചെയ്യുന്ന ഒരു ജോലിക്കും കുറവ് സംഭവിക്കുന്നില്ല. പാചകം, പത്രം കഴുകൽ, തുണി അലക്കൽ , വീട് വൃത്തിയാക്കൽ, രോഗീ പരിചരണം , ശിശു, വൃദ്ധ പരിപാലനം, വളർത്തു മൃഗങ്ങളുടെ ചുമതല തുടങ്ങി പട്ടിക നീളുകയാണ്. വീട്ടിൽ വെള്ളം ഉണ്ടെന്നു ഉറപ്പു വരുത്തുക, കുട്ടികളെ റ്റിയൂഷന് കൊണ്ട് പോകുക, അടുക്കള തോട്ടം പരിപാലിക്കുക എന്നിവ കുറേപ്പേരെ ബാധിക്കുന്നതാകാം. കേരളത്തിൽ ഇതിനു പുറമെ കുടുംബശ്രീ, യൂണിയൻ പ്രവർത്തനം എന്നിവയും സ്ത്രീകളുടെ ജോലിയിൽ പെടുന്നു.\nഇങ്ങനെ നിരന്തരം യന്ത്രം പോലെ കറങ്ങി കൊണ്ടിരിക്കുന്ന സ്ത്രീക്ക് എന്ത് പിന്തുണ സംവിധാനം ആണ് നിലവിലുള്ളത് എന്നതാണ് ചിന്തിക്കേണ്ടത്. സ്ത്രീകൾസംഘടിച്ചു തുടങ്ങിയ കാലം മുതൽ ആവശ്യപ്പെടുന്ന ക്രെഷ് പോലും എത്രയോ വിദൂര സ്വപ്നമായി ഇന്നും തുടരുന്നു! സർക്കാർ മേഖല ആയാലും സ്വകാര്യമായാലും തൊഴിലെടുക്കുന്ന സ്ത്രീകൾക്ക് അനുകൂലമായ തൊഴിൽ സാഹചര്യമല്ല നിലനിൽക്കുന്നത്. അടിസ്ഥാന സൗകര്യങ്ങൾ സ്ത്രീ സൗഹാര്ദപരമാകണമെന്നു ആവശ്യപ്പെടാൻ പോലും സംഘടിത തൊഴിലാളിവർഗം മുന്നോട്ടു വന്നിട്ടില്ല. തുല്യ ജോലിക്ക് തുല്യ കൂലി സർക്കാരുകൾ പോലും നടപ്പാക്കുന്നില്ല.\nതൊഴിലിടങ്ങളിലെ ലൈംഗിക പീഡന വിരുദ്ധ നിയമം 2013 ൽ നിലവിൽ വന്നെങ്കിലും നിയമം അനുശാസിക്കുന്ന ആഭ്യന്തര പരാതി സമിതിരൂപീകരിക്കാൻ ഇനിയും ബഹുഭൂരിപക്ഷം തൊഴിൽ സ്ഥാപനങ്ങളും മുൻകൈയെടുക്കുന്നില്ല.\nചുരുക്കി പറഞ്ഞാൽ ലക്‌ഷ്യം നേടാൻ ഇനിയും ഒരുപാടു ദൂരം നമുക്ക് മുന്നിലുണ്ട്.മെയ്ദിനാചരണത്തിനു 130 വർഷം പ്രായം ഉണ്ടെങ്കിലും പ്രസക്തി കൂടുന്നതല്ലാതെ, കുറയുന്നില്ല എന്ന് സാരം. വീടിനുള്ളിലും പുറത്തും സ്ത്രീ എടുക്കുന്ന ജോലി കണക്കെടുപ്പുകളിൽ ഉണ്ടാകണം. അവൾ ചെയ്യുന്ന കണക്കില്ലാത്ത ജോലിക്ക് അംഗീകാരവും വേതനവും ഉണ്ടാകണം.\nഎല്ലാവര്ക്കും വിമൻപോയിന്റിന്റെ പ്രതീക്ഷ നിറഞ്ഞ മേയ്ദിനാശംസകൾ !!


You Will Never Own This 24-Karat Gold HTC One - Malayalam Gizbot\n58 min ago ബ്രൌസറിലെ ഓരോ സെർച്ചിനും ഓരോ മരത്തൈ; മാതൃകയായി ഈ സെർച്ച് എഞ്ചിൻ\nHTC യുടെ ഈ 24 കാരറ്റ് സ്വര്‍ണ ഫോണ് സ്വന്തമാക്കാന് പണം മാത്രം പോര, ഭാഗ്യവും വേണം!!!\n| Published: Wednesday, December 18, 2013, 14:02 [IST]\nസാംസങ്ങും ആപ്പിളും ഗോള്‍ഡ് കളര് ഫോണുകള് നേരത്തെ ഇറക്കിയതാണ്. ഏറെ പ്രചാരവും ലഭിച്ചിരുന്നു. ആപ്പിള് ഏറ്റവും ഒടുവില് പുറത്തിറക്കിയ ഐ ഫോണ്5എസിന്റെ ഗോള്‍ഡന് കളറിന് ഏറെ ആവശ്യക്കാരും ഉണ്ടായിരുന്നു. ഇപ്പോള് ഈ പാത പിന്‍തുടര്‍ന്ന് HTCയും ഒരു ഗോള്‍ഡ് ഫോണ് പുറത്തിറക്കി.\nഎന്നാല് ആപ്പിളും സാംസങ്ങും ചെയ്ത പോലെ ഫോണുകള്‍ക്ക് സ്വര്‍ണ നിറം സല്‍കുകയല്ല HTC ചെയ്തത്. ഇതില് ഒറിജിനല് 24 കാരറ്റ് സ്വര്‍ണം പൂശിയിരിക്കുകയാണ്. അരേിക്കയിലാണ് ഫോണ് ഇറക്കിയിരിക്കുന്നത്. അതും രണ്ടേ രണ്ടു ഫോണുകള്.\nഇനി കൈയില് ലക്ഷക്കണക്കിനു രൂപയെണ്ടെന്നു കരുതി ഫോണ് വാങ്ങാമെന്നു വച്ചാല് തെറ്റി. പുതുവര്‍ഷാഘോഷത്തോടനുബന്ധിച്ചു നടക്കുന്ന പ്രത്യേക മത്സരത്തില് വിജയിക്കുന്നവര്‍ക്കു മാത്രമാണ് ഫോണ് ലഭിക്കുക.\nഈ വര്‍ഷം ഒക്‌ടോബറില് യു.കെയില് 18 കാരറ്റ് സ്വര്‍ണം പൂശിയ HTC വണ് പുറത്തിറക്കിയിരുന്നു. അതിന് രണ്ടേമുക്കാല് ലക്ഷം രൂപയോളമായിരുന്നു വില. എന്നാല് അഞ്ച് എണ്ണം മാത്രമാണ് ഇറക്കിയത്. അതിന്റെ പരിഷ്‌കരിച്ച പതിപ്പാണ് യു.എസില് ഇറക്കിയിരിക്കുന്നത്.\nസ്വര്‍ണം പൂശിയ ഈ ഫോണിന്റെ ചിത്രങ്ങള് കാണുന്നതിനും കൂടുതല് വിവരങ്ങള് അറിയുന്നതിനും താഴേക്ക് സ്‌ക്രോള് ചെയ്യുക.\nStory first published: Wednesday, December 18, 2013, 14:02 [IST]


റിമി ടോമിയും ഭർത്താവും വേർപിരിയുന്നു; വിവാഹമോചന ഹർജി നല്‍കി - Aksharam news\nകൊച്ചി: ഗായിക റിമി ടോമി വിവാഹ മോചനത്തിന്. ഭര്‍ത്താവ് റോയ്സുമായി വിവാഹ മോചനം ആവശ്യപ്പെട്ട് റിമി ടോമി എറണാകുളം കുടുംബ കോടതിയില് ഹര്‍ജി നല്‍കി. ഏപ്രില് 12നാണ് ഹര്‍ജി നല്‍കിയത്. ഉഭയ സമ്മത പ്രകാരമാണ് ഹർജി. ഒന്നിച്ച് മുന്നോട്ട് പോകാന് കഴിയാത്ത സ്ഥിതിക്ക് വിവാഹമോചനം അനുവദിക്കണം എന്നാണ് ഹര്‍ജിയിലെ ആവശ്യം.\nനേരത്തെ റിമിയോടും ഭര്‍ത്താവിനോടും വ്യാഴാഴ്ച ഹാജറാകാന് കോടതി ആവശ്യപ്പെട്ടിരുന്നു. രണ്ടുപേരും കോടതിയില് ഹാജറായിരുന്നു. ഇരുവര്‍ക്കും കൗണ്‍സിലിംഗ് നിര്‍ദേശിച്ച കോടതി കേസ് പരിഗണിക്കുന്നത് മാറ്റി. 2008ലാണ് റോയ്‌സ് കിഴക്കൂടനുമായുള്ള റിമിയുടെ വിവാഹം നടന്നത്.\n11 വര്‍ഷത്തെ വിവാഹ ജീവിതത്തിന് ശേഷമാണ് പരസ്പര സമ്മതത്തോടെ പിരിയാന് ഹർജി നൽകിയിരിക്കുന്നത്. ഇവർ ഇനി ഒരുമിച്ച് ജീവിക്കാനാകില്ലെന്നും പരസ്പര സമ്മതത്തോടെ പിരിയുകയാണെന്നും ഇവരുടെ സുഹൃത്തുകൾ പറഞ്ഞതായി നേരത്തെ റിപ്പോര്‍ട്ടുകള് ഉണ്ടായിരുന്നു.\nജോ ജോനാസും സോഫി ടർണറും വിവാഹിതരായി; വിവാഹ വീഡിയോ കാണാം\nവീണ്ടും ഹിന്ദി സിനിമയില് നായികയായി പ്രിയവാര്യർ\nദേശീയ ചലച്ചിത്ര പുരസ്കാരങ്ങൾ പ്രഖ്യാപിച്ചു; കീർത്തി സുരേഷ് മികച്ച നടി, ജോജു ജോർജ്ജിന് പ്രത്യേക ജൂറി പരാമർശം..\n66-മത് ദേശീയ ചലച്ചിത്ര പുരസ്കാരങ്ങൾ പ്രഖ്യാപിച്ചു. മഹാനടി എന്ന തെലുങ്ക് ചിത്രത്തിലെ അഭിനയത്തിന് കീർത്തി സുരേഷിന് മികച്ച നടിക്കുള്ള പുരസ്കാരവും ജോസഫ് എന്ന മലയാള ചിത്രത്തിലെ അഭിനയത്തിന് ജോജു ജോർജ്ജിന് പ്രത്യേക ജൂറി പരാമർശവും ലഭിച്ചു. സുഡാനി ഫ്രം നൈജീരിയയാണ് മികച്ച മലയാള ചിത്രം. ഉറി : ദി സർജിക്കൽ സ്ട്രൈക്ക് എന്ന ചിത്രത്തിലെ അഭിനയത്തിന് വിക്കി കൗശലും അന്ധാദുൻ എന്ന ചിത്രത്തിലെ അഭിനയത്തിന് ആയുഷ്മാൻ ഖുറാനയും മികച്ച നടനുള്ള പുരസ്കാരം പങ്കിട്ടു.\nമറ്റു പ്രധാന പുരസ്‌കാര ജേതാക്കൾ 👇\nമികച്ച സംവിധായകൻ : ആദിത്യധർ (ഉറി : ദി സർജിക്കൽ സ്ട്രൈക്ക്)\nമികച്ച ചിത്രം : ഹെല്ലാരോ\nമികച്ച തിരക്കഥ : ചി അർജുൻ ലാ സോ\nമികച്ച തിരക്കഥ (Adapted) : അന്ധാദുൻ\nമികച്ച സഹനടൻ : സ്വാനന്ദ് കിർകിരെ (ചുംബക്)\nമികച്ച സഹനടി : സുരേഖ സിക്രി (ബധായ് ഹോ)\nമികച്ച സംഗീതസംവിധായകൻ : സഞ്ജയ് ലീല ബൻസാലി (പത്മാവത്)\nമികച്ച പശ്ചാത്തല സംഗീതം : ഉറി\nമികച്ച ഛായാഗ്രഹണം : എം.ജെ. രാധാകൃഷ്ണൻ (ഓള്)\nമികച്ച ആക്ഷൻ : K.G.F\nമികച്ച സ്പെഷ്യൽ എഫക്ട്സ് : K.G.F, Awe\nമികച്ച പ്രൊഡക്ഷൻ ഡിസൈൻ : കമ്മാര സംഭവം\nമികച്ച ശബ്ദമിശ്രണം : രംഗസ്ഥലം\nമികച്ച നൃത്തസംവിധാനം : ഗൂമർ (പത്മാവത്)\nമികച്ച എഡിറ്റിംഗ് : നതിച്ചരമി\nമികച്ച ഗായകൻ : അരിജിത് സിങ് (ബിൻതെ ദിൽ ; പത്മാവത്)\nമികച്ച ഗായിക : ബിന്ദു മാലിനി (മായാവി മനവേ ; നതിച്ചരമി)\nദേശീയ ചലച്ചിത്ര പുരസ്‌കാരം അവസാനിപ്പിക്കേണ്ട കാലം കഴിഞ്ഞെന്ന് അടൂര് ഗോപാലകൃഷ്ണന്\nദേശീയ ചലച്ചിത്ര പുരസ്‌കാരം അവസാനിപ്പിക്കേണ്ട കാലം കഴിഞ്ഞെന്ന് സംവിധായകന് അടൂര് ഗോപാലകൃഷ്ണന്.തിരുവനന്തപുരത്ത് ടെലിവിഷന് കലാകാരന്മാരുടെ സംഘടനയായ ‘കോണ്‍ടാക്ടി’ന്റെ ശില്‍പശാല ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം.\nഅവാര്‍ഡ് നിര്‍ണയജൂറി ഒരു രാഷ്ട്രീയ പാര്‍ട്ടിയുടെ കാലാള്‍പ്പടയായി മാറിയെന്നും അദ്ദേഹം പറഞ്ഞു.\nഅഭിഷേക് ബച്ചനൊപ്പം ബോളിവുഡില് അരങ്ങേറ്റം കുറിക്കാനൊരുങ്ങി പേളി മാണി\nഅഭിഷേക് ബച്ചനൊപ്പം ബോളിവുഡില് അരങ്ങേറ്റം കുറിക്കാനൊരുങ്ങി പേളി മാണി. അനുരാഗ് ബസു സംവിധാനം ചെയ്യുന്ന ചിത്രത്തിലൂടെയാണ് പേളി മാണിയുടെ ബോളിവുഡ് അരങ്ങേറ്റം. അഭിഷേക് ബച്ചനും , ആദിത്യ റോയ് കപൂറുമാണ് ചിത്രത്തിലെ പ്രധാന കഥാപാത്രങ്ങൾ.അടുത്ത വർഷം ചിത്രം പ്രദർശനത്തിനെത്തും.\nഗ്യാങ്സ്റ്റര്, ബര്‍ഫി, തുടങ്ങിയ ചിത്രങ്ങളുടെ സംവിധായകനാണ് അനുരാഗ് ബസു.


Feb 13, 2016, 11:03 PM IST\nഒ.എൻ.വിയുടെ വിയോഗവാർത്ത എം.ടി. അറിയുന്നത് തിരൂർ തുഞ്ചൻപറമ്പിൽവെച്ചാണ്.മുമ്പൊരു തുഞ്ചത്തുത്സവനാളിൽ ഒ.എൻ.വി. തന്റെ ‘ഉജ്ജയിനി’ ആദ്യമായി ചൊല്ലിക്കേൾപ്പിച്ച മാധുര്യത്തിലൂടെ എം.ടി. സഞ്ചരിക്കുന്നു. ഒ.എൻ.വിയ്ക്ക് ജ്ഞാനപീഠ പുരസ്കാരം ലഭിച്ചപ്പോൾ എം.ടി. മാതൃഭൂമിയിൽ പ്രസിദ്ധീകരിച്ച ലേഖനത്തിൽനിന്ന്...\nവർഷങ്ങൾക്കുമുമ്പാണ്. ഒരു സെമിനാറിൽ പങ്കെടുക്കാനായി ഒ.എൻ.വി. തുഞ്ചൻപറമ്പിലെത്തി. അന്ന് അവിടെ തങ്ങി അടുത്തദിവസം രാവിലെ മടങ്ങാനാണ് അദ്ദേഹത്തിന്റെ പദ്ധതി. രാത്രി അദ്ദേഹവും ഞാനും എം.എം. ബഷീറുമൊക്കെ തുഞ്ചൻപറമ്പിൽ സംസാരിച്ചിരിക്കുമ്പോഴാണ് ഒ.എൻ.വി. തന്റെ പുതിയ കവിതയുടെ കൈയെഴുത്തുപ്രതി പുറത്തെടുക്കുന്നത്. ‘ഉജ്ജയിനി’യെന്ന കഥാകാവ്യമാണതെന്നും വിഷയം കാളിദാസനാണെന്നും അദ്ദേഹം വെളിപ്പെടുത്തി. കാവ്യം കുറച്ച് വായിച്ചുകേൾക്കാമെന്നായി ഞങ്ങൾ. ഒ.എൻ.വി. അതിന്റെ മുഴുവൻ സത്തയും ഉൾക്കൊണ്ട് പാരായണം തുടങ്ങി. ഞങ്ങൾ അതിൽ ലയിച്ചിരിക്കെ, കുറച്ചുവരികൾ വായിച്ച് അദ്ദേഹം നിർത്തി. വായന നിർത്തരുതെന്ന് ഞങ്ങൾ നിർബന്ധിച്ചതിന് അദ്ദേഹം വഴങ്ങി. കാവ്യം മുഴുവനും വായിച്ചുതീർത്തിട്ടേ ഒ.എൻ.വി. നിർത്തിയുള്ളൂ. കാവ്യത്തിന്റെ വശ്യതകൊണ്ട് നേരംപോയതേ ഞങ്ങൾ അറിഞ്ഞില്ല. അതായിരുന്നു ‘ഉജ്ജയിനി’യുടെ ആദ്യവായന. പിന്നെ, കുറേക്കഴിഞ്ഞാണ് അത് പുസ്തകരൂപത്തിലാവുന്നത്. ഏറെ ശ്രദ്ധിക്കപ്പെട്ട കാവ്യമായി അപ്പോഴത്. ജ്ഞാനപീഠപുരസ്കാരം ഒ.എൻ.വിയ്ക്ക് ലഭിച്ചതിൽ വ്യക്തിപരമായി എനിക്ക് വളരെ സന്തോഷമുണ്ട്.\nഅദ്ദേഹവുമായി അരനൂറ്റാണ്ടിന്റെ അടുപ്പം എനിക്കുണ്ട്. ഞങ്ങൾ വളരെയടുത്ത സുഹൃത്തുക്കളാണ് എന്നതുമാത്രമല്ല ഈ സന്തോഷത്തിനുകാരണം. ഒ.എൻ.വി.ക്കവിതകളെ ആരാധിക്കുകയും ബഹുമാനിക്കുകയും ചെയ്യുന്ന ഒരാൾകൂടിയാണ് ഞാൻ. ഈ ആരാധന ഒ.എൻ.വിയെ പരിചയപ്പെടുന്നതിനും എത്രയോമുമ്പ് തുടങ്ങിയതുമാണ്. 1949-ലാണ് ഞാൻ ഒ.എൻ.വി. കുറുപ്പെന്ന കവിയെക്കുറിച്ച് കേൾക്കുന്നത്. ഒരു കോളേജ് വിദ്യാർഥിയായിരിക്കെ, പുരോഗമന സാഹിത്യസമ്മേളനത്തിന്റെ ഭാഗമായിനടത്തിയ കവിതാമത്സരത്തിൽ ഒന്നാംസമ്മാനം ഒ.എൻ.വിയ്ക്കായിരുന്നു. ‘അരിവാളും രാക്കുയിലും’ എന്ന കവിതയ്ക്കാണ് സമ്മാനം ലഭിച്ചതെന്നും ഞാനും സുഹൃത്തുക്കളും പത്രങ്ങളിൽനിന്നറിഞ്ഞു. പൊൻകുന്നം വർക്കിയായിരുന്നു അന്ന് പുരോഗമന സാഹിത്യസംഘത്തിന്റെ അധ്യക്ഷൻ. ഞാനന്ന് പത്താംക്ലാസിലാണ്. അധികംവൈകാതെ, സമ്മാനാർഹമായ കവിത ‘ജയകേരള’ത്തിൽ അച്ചടിച്ചുവന്നു. അക്ഷരാർഥത്തിൽ ഞങ്ങളെ അതിശയിപ്പിച്ചു അത്. ഞങ്ങൾ ഇളംപ്രായക്കാർ കൊച്ചുകവിതകളൊക്കെ എഴുതിയിരുന്നു. അക്കാലത്ത് ഞങ്ങളേക്കാൾ രണ്ടോ മൂന്നോ വയസ്സുമാത്രം മൂത്ത ഒരു വിദ്യാർഥിയെഴുതിയ ആ കവിത വായിച്ച് കവിതയെക്കുറിച്ച് ഞങ്ങൾക്ക് എന്തറിയാം എന്ന് ആലോചിച്ചിരുന്നുപോയി.\nഒ.എൻ.വി.യെ പരിചയപ്പെടുന്നത് വളരെക്കഴിഞ്ഞാണ്. എന്നാൽ, ആ പരിചയം സുദൃഢമായി. എന്നും തമ്മിൽക്കാണാറില്ലെങ്കിലും അദ്ദേഹം സ്വന്തംപോലെ എന്നെയും സ്വന്തംപോലെ ഞാൻ അദ്ദേഹത്തെയും മനസ്സിൽ കരുതി. ഒരുവിധത്തിൽ ഇതൊക്കെയല്ലേ പ്രധാനം. കവിത എന്നും അനർഗളമായി ഒ.എൻ.വിയുടെ മനസ്സിലുണ്ട് എന്നത് അദ്‌ഭുതമായി തോന്നിയിട്ടുണ്ട്. കവിതയെഴുത്തിൽ ദീർഘമായ ഒരു നിശ്ശബ്ദത അതുകൊണ്ടുതന്നെ ഒരിക്കലും അദ്ദേഹത്തിനുണ്ടായിട്ടില്ല. അനേകദശാബ്ദങ്ങൾ കഴിഞ്ഞാലും ഒ.എൻ.വിക്കവിതയുടെ തേജസ്സിന് യാതൊരു മങ്ങലുമേൽക്കില്ല.\nഅറുപതുവയസ്സിനുശേഷം അദ്ദേഹം രചിച്ച കവിതകളുടെ എണ്ണംതന്നെ വളരെ വലുതാണ്. ഒ.എൻ.വി.യുടെ കവിതകളെക്കുറിച്ച് അപഗ്രഥിക്കാനുള്ള ശ്രമമല്ല ഇത്. എന്നാൽ, മലയാളത്തിൽ ഏറ്റവുമധികം വായനക്കാരുള്ള കവി ഒ.എൻ.വി.തന്നെയെന്ന് സംശയംകൂടാതെ പറയാം. അദ്ദേഹത്തിന്റെ കവിതകൾ നന്നായി വിൽക്കപ്പെടുന്നു. കവിതാസ്നേഹികൾ അത് വാങ്ങുകയും വായിക്കുകയും ചെയ്യുന്നു. അമേരിക്കയടക്കമുള്ള വിദേശരാജ്യങ്ങളിൽപ്പോലും എഴുത്തുകാർ കവിതാരംഗം തിരഞ്ഞെടുക്കാൻ മടിക്കുന്നകാലത്ത് ഇതൊരു വിസ്മയമാണ്. കവിതയെഴുത്തുകൊണ്ട് ജീവിക്കാനാവാതെവരുന്ന വിദേശകവികൾ സർവകലാശാലകളിൽ ക്ലാസെടുത്തും കവിതകൾ ചൊല്ലിയുമൊക്കെയാണ് ഉപജീവനം നടത്തുന്നത്. ഈ പരിതസ്ഥിതിയിൽവേണം ഒ.എൻ.വിക്കവിതയ്ക്ക് ലഭിക്കുന്ന സ്വീകാര്യത പരിശോധിക്കാൻ. ഒ.എൻ.വി. കുറുപ്പ് ഇടതുസ്ഥാനാർഥിയായി തിരുവനന്തപുരത്ത് മത്സരിച്ചപ്പോൾ അദ്ദേഹത്തിനുവേണ്ടി സംസാരിക്കേണ്ട കടമ എനിക്കുണ്ടെന്നുതോന്നി. അങ്ങനെ അദ്ദേഹത്തിന് വോട്ടുചോദിക്കുന്ന പ്രചാരണയോഗത്തിൽ ഞാനും പ്രസംഗിച്ചു. അതുകൊണ്ട് പ്രത്യേകിച്ച് ഗുണമൊന്നുമുണ്ടായില്ല. അദ്ദേഹം അവിടെ പരാജയപ്പെട്ടു. എനിക്കും ഒ.എൻ.വിയ്ക്കുമൊന്നും പറ്റിയതല്ല രാഷ്ട്രീയമെന്ന അർഥത്തിലാണ് ഞാനന്ന് സംസാരിച്ചത്. അദ്ദേഹം ജയിക്കണമെന്ന ആഗ്രഹം മനസ്സിലില്ലാത്തതുകൊണ്ടല്ല അത്. എപ്പോഴും ഒരാന്തരലോകത്തിൽ കഴിയുന്നവരാണ് കവികളും എഴുത്തുകാരുമൊക്കെ. ആവശ്യംവരുമ്പോൾ മാത്രമേ അവർക്ക് ആന്തരലോകത്തിൽനിന്ന് പുറത്തുവരാനാവൂ. രാഷ്ട്രീയക്കാർ സദാസമയവും ബാഹ്യലോകവുമായി ഇടപെടേണ്ടവരാണ്. ആ തിരിച്ചറിവാണ് എന്നെക്കൊണ്ട് അങ്ങനെപറയാൻ പ്രേരിപ്പിച്ചത്.\nമലയാളത്തിന്റെ പ്രിയപ്പെട്ട എഴുത്തുകാരൻ ടി. പത്മനാഭന് 90 വയസ്സ് തികയുകയാണ്. ..


' മകളേ തെറ്റു പറ്റിയത് നിനക്കാണ്, ദൈവത്തിന് മുന്നില് ആദ്യം നീയായിരിക്കും കുറ്റം ഏറ്റുപറയേണ്ടി വരിക' : കൊട്ടിയൂര് പീഡന കേസിലെ ഇരയെ അധിക്ഷേപിച്ച് സണ്‍ഡേ ശാലോം മാസിക\nThursday 2nd March 2017 7:54pm\nതുടര് വിജയങ്ങളിലൂടെ ബോക്‌സ് ഓഫീസ് കീഴടക്കി മുന്നേറുകയാണ് സൂപ്പര് താരം മോഹന്‍ലാല്. ഹിറ്റാവര്‍ത്തിക്കാനായി മോഹന് ലാലും മേജര് രവിയും വീണ്ടും ഒരുമിക്കുന്ന 1971 ബിയോണ്ട് ബോര്‍ഡേഴ്‌സിന്റെ ടീസര് പുറത്തിറങ്ങി.\nലാലേട്ടന് ഇരട്ട വേഷത്തിലെത്തുന്ന ചിത്രത്തിന്റെ ടീസറില് നിറയെ ലാലിസമാണ്. മീശപിരിച്ച്, മുണ്ടു മടക്കി കുത്തിയെത്തുന്ന മോഹന്‍ലാല് പഴയ ചിത്രങ്ങളെ ഓര്‍മ്മിപ്പിക്കുന്നുണ്ട്.\n1971 ലെ ഇന്ത്യ-പാക് യുദ്ധത്തിന്റെ പശ്ചാത്തലത്തിലാണ് ചിത്രം ഒരുക്കിയിരിക്കുന്നത്. യഥാര്‍ത്ഥ സംഭവങ്ങളില് നിന്നും പ്രചോദനമുള്‍ക്കൊണ്ടാണ് ചിത്രം നിര്‍മ്മിച്ചിരിക്കുന്നത്. മോഹന്‍ലാലിന്റെ ഹിറ്റ് മേജര് രവി കഥാപാത്രമായ മേജര് മഹാദേവനായി തന്നെയാണ് മോഹന്‍ലാല് എത്തുന്നത്.\nആശാ ശരത്താണ് ചിത്രത്തിലെ നായിക. സുജിത് വാസുദേവിന്റെ ഛായാഗ്രഹവും ചിത്രത്തിനായുള്ള കാത്തിരിപ്പിന്റെ ആക്കം കൂട്ടുന്നു. റെഡ് റോസ് എന്റര്‍ടെയ്ന്‍മെന്റിന്റെ ബാനറില് ഹനീഫ് മുഹമ്മദാണ് നിര്‍മ്മാണം.


archana-kavi-speaks-about-masturbation | സ്വയംഭോഗ ചർച്ചയുടെ സെക്കൻഡ് പാർട്ടുമായി അർച്ചനാ കവി; ഇത്തവണ നടി ഞെട്ടിച്ചിരിക്കുന്നത് വീട്ടിലെ ചില സ്വകാര്യ നിമിഷങ്ങൾ പങ്കുവച്ച്; തനിക്കൊരു മകനുണ്ടായാൽ അവനോട് എങ്ങനെ ഇതു സംബന്ധിച്ച് പെരുമാറുമെന്ന് വിശദീകരിച്ച് നടി - MarunadanMalayali.com\nJanuary 07, 2019 | 10:36 PM IST | Permalink\nസ്വയംഭോഗത്തെ കുറിച്ചുള്ള കുറിപ്പെഴുതി ആരാധകരെ ഞെട്ടിച്ച ശേഷം അതിന്റെ രണ്ടാംഭാഗവുമായി എത്തിയിരിക്കുകയാണ് നടി അർച്ചന കവി. ബ്ലോഗിലൂടെയാണ് അർച്ചന സ്വയംഭോഗത്തെക്കുറിച്ച് തന്റെ സുഹൃത്തുക്കളുമായി സംസാരിച്ചതിന്റെ അനുഭവങ്ങൾ കുറിച്ചത്. നടിയുടെ ബ്‌ളോഗ് ഏറെ വൈറലാവുകയും ചെയ്തിരുന്നു.സുഹൃത്തുക്കൾക്കും സിനിമാക്കാർക്കും ആരാധകർക്കും അമ്പരപ്പ് സമ്മാനിക്കുന്നതായിരുന്നു അർച്ചനയുടെ എഴുത്ത്.\nഇപ്പോഴിതാ രണ്ടാം ഭാഗത്തിൽ, തനിക്കൊരു മകനുണ്ടായാൽ അവനോട് എങ്ങനെ ഇതു സംബന്ധിച്ച് പെരുമാറണമെന്നതിനെ കുറിച്ചാണ് കുറിപ്പ്.സ്വയംഭോഗത്തെക്കുറിച്ചുള്ള ആൺസുഹൃത്തുക്കളുടെ തുറന്നുപറച്ചിലുകൾക്കൊടുവിൽ എല്ലാവരും അർച്ചനയുടെ അനുഭവം കേൾക്കാൻ കാത്തിരിക്കുന്നിടത്താണ് ബ്ലോഗിന്റെ ആദ്യ ഭാഗം അവസാനിക്കുന്നത്.\nസ്വയംഭോഗ രംഗങ്ങളും പാക്കിസ്ഥാൻ വിമർശനങ്ങളും ചൂണ്ടിക്കാട്ടി നിരവധി ട്രോളുകളും ആക്ഷേപങ്ങളും; സ്വര ഭാസ്‌ക്കറിനെ പ്രതിരോധിച്ച് സോനം കപൂർ; നടിയെ ട്രോളുന്നത് അവർ അഭിപ്രായങ്ങൾ തുറന്നു പറയുന്നതുകൊണ്ടെന്ന് സോനം\nകോണ്ടം കമ്പനിയുടെ ക്യാമ്പയിനിൽ 'രതിമൂർച്ഛയിലെ സമത്വം' ആവശ്യപ്പെട്ട് ബോളിവുഡ് നടി സ്വര ഭാസ്‌കർ; 'ആണിനും പെണ്ണിനും വ്യത്യസ്ത ശരീരമാണ് എന്ന കാരണം കൊണ്ട് ലൈംഗിക തൃപ്തി ആണിന്റെ മാത്രം അവകാശമായി മാറുന്നതെങ്ങനെയാണ്'; 70 ശതമാനം സ്ത്രീകൾക്ക് ലൈംഗിക അസംതൃപ്തിയുണ്ടെന്ന കണക്ക് ഞെട്ടിക്കുന്നതെന്നും ട്വിറ്ററിലൂടെ സ്വര\nസ്വര ഭാസ്‌കറുടെ വൈബ്രേറ്റർ ഉപയോഗവും തെരഞ്ഞെടുപ്പും തമ്മിലെന്ത് ബന്ധം? ബുദ്ധിപൂർവം വിരലുകൾ ഉപയോഗിക്കാൻ ആഹ്വാനം ചെയ്ത യുവതിക്കും യുവാവിനും കുറിക്കു കൊള്ളുന്ന മറുപടിയുമായി ബോളിവുഡ് താരം; നിങ്ങൾ ആത്മാർത്ഥതയുള്ളവരെങ്കിലും ഭാവന പരിമിതമെന്നും ട്വിറ്ററിൽ കുറിപ്പ്\nഅതിനു ശേഷമുണ്ടാകുന്ന സംഭവങ്ങളും തനിക്കൊരു മകനുണ്ടായാൽ അവനോട് എങ്ങനെ ഇതു സംബന്ധിച്ച് പെരുമാറണമെന്നുള്ളതുമൊക്കെ ബ്ലോഗിന്റെ രണ്ടാം ഭാഗത്തിൽ വരുന്നുണ്ട്. ഇതേ വിഷയം പിന്നീട് തന്റെ വീട്ടിൽ ചർച്ചയാകുന്നതാണ് മൂന്നാം ഭാഗത്തിൽ അർച്ചന പറയുന്നത്.\nകുടുംബാംഗങ്ങൾ എല്ലാവരുമുള്ള സദസ്സിൽ ഈ വിഷയം ചർച്ച ചെയ്തപ്പോഴുണ്ടായ രസകരമായ അനുഭവങ്ങളും അച്ഛന്റെയും അമ്മയുടെയും പ്രതികരണവുമൊക്കെ അർച്ചന രസകരമായി എഴുതിയിരിക്കുന്നു. പലപ്പോഴും പലരും തുറന്നു പറയാൻ മടിക്കുന്ന ഇത്തരം കാര്യങ്ങൾ വളരെ രസകരമായി അശ്ലീലച്ചുവയില്ലാതെ അവതരപ്പിച്ച അർച്ചനയെ ആരാധകർ അഭിനന്ദിക്കുന്നുമുണ്ട്.\nസ്വന്തം അനുഭവത്തിൽ നിന്നാണ് അർച്ചയുടെ ബ്ലോഗ് തുടങ്ങുന്നത്. വിവാഹത്തിന് ശേഷം പുരുഷ സുഹൃത്തുക്കൾക്കൊപ്പമുള്ള സംസാരത്തിൽ എങ്ങനെയോ സ്വയംഭോഗവും വിഷയമായി കടന്നുവന്നു. വിചിത്രമായ സ്ഥലങ്ങളിൽ വച്ചു സ്വയംഭോഗം ചെയ്ത അനുഭവങ്ങൾ സുഹൃത്തുക്കൾ ലാഘവത്തോടെ പറയുന്നതു കേട്ടു. അപ്പോൾ അസ്വസ്ഥതയല്ല, മറിച്ച് അദ്ഭുതം തോന്നിയെന്നു അർച്ചന പറയുന്നു. എത്ര കൂളായാണ് പുരുഷന്മാർ ഇത്തരം കാര്യങ്ങൾ പങ്കുവയ്ക്കുന്നതെന്ന് അർച്ചന നിരീക്ഷിക്കുന്നു. ട്രെയിനിലെ അപ്പർ ബർത്തിൽ, കാടിനുള്ളിൽ, ഫ്‌ളൈറ്റിൽ. അങ്ങനെ നിരവധി സ്ഥലങ്ങൾ ചർച്ചയിലുയർന്നു.\nഒരു സ്ത്രീയും പുരുഷനും ഈ വിഷയത്തെക്കുറിച്ചു തുറന്നു സംസാരിക്കുന്നത് ഒരിക്കലും കേട്ടിട്ടു പോലുമില്ലെന്ന് അർച്ചന പറയുന്നു. പുരുഷന്മാർ വളരെ ലാഘവത്തോടെ എടുക്കുന്ന ഈ കാര്യം സ്ത്രീകൾക്ക് ഇപ്പോഴും വിലക്കപ്പെട്ട കനിയാണ്. ആർത്തവത്തെക്കുറിച്ച് വാ തോരാതെ സംസാരിക്കാൻ തനിക്കു കഴിയുമെങ്കിലും ഈ വിഷയത്തിൽ എന്തു പറയുമെന്നത് ഒരിക്കലും ആലോചിച്ചിട്ടു പോലുമില്ലെന്ന് അർച്ചന തുറന്നു പറയുന്നു.


ചികിത്സിച്ചു കിട്ടുന്ന പ്രതിഫലം അടക്കം താരം ഉപയോഗിക്കുന്നത് ഇങ്ങനെ. ജീവിതത്തിലും നല്ലൊരു മനസ്സിന് ഉടമയാണ് തങ്ങളുടെ അഞ്ജലിയെന്ന് ആരാധകർ. - Cine Kerala\nHome Film News ചികിത്സിച്ചു കിട്ടുന്ന പ്രതിഫലം അടക്കം താരം ഉപയോഗിക്കുന്നത് ഇങ്ങനെ. ജീവിതത്തിലും നല്ലൊരു മനസ്സിന് ഉടമയാണ്...\nചികിത്സിച്ചു കിട്ടുന്ന പ്രതിഫലം അടക്കം താരം ഉപയോഗിക്കുന്നത് ഇങ്ങനെ. ജീവിതത്തിലും നല്ലൊരു മനസ്സിന് ഉടമയാണ് തങ്ങളുടെ അഞ്ജലിയെന്ന് ആരാധകർ.\nമലയാളത്തിലെ ബ്ലോക്ക് ബസ്റ്റർ സീരിയലുകളിൽ ഒന്നാണ് സാന്ത്വനം. പ്രേക്ഷകർ ഏറെ ഇഷ്ടപ്പെടുന്ന പരമ്പരയിലെ കഥാപാത്രമാണ് അഞ്ജലി. സീരിയലിലെ ശിവാഞ്ജലി എന്ന ദമ്പതികൾ ആരാധകരുടെ രോമാഞ്ചം ആണ്. ശിവൻ എന്ന കഥാപാത്രമാണ് അഞ്ജലിയുടെ ഭർത്താവായി വരുന്നത്. ശിവാഞ്ജലി എന്ന് ആരാധകർ ഇരുവരെയും സ്നേഹത്തോടെ വിളിക്കുന്നു.\nഅഞ്ജലിയുടെ യഥാർത്ഥ പേര് ഗോപിക എന്നാണ് . എന്നാൽ സീരിയലിലൂടെ അല്ല അഭിനയരംഗത്തേക്കുള്ള ഗോപികയുടെ അരങ്ങേറ്റം. ശിവം എന്ന ചിത്രത്തിലൂടെയാണ് താരം ആദ്യമായി അരങ്ങേറുന്നത്. അന്ന് ബാല താരമായിരുന്നു ഗോപിക. ഇന്ന് ഒരു ഡോക്ടറാണ് ഗോപിക. പൈസ ചെലവാക്കുന്ന സ്വഭാവം ഉള്ള ആളാണ് താനെന്ന് ഗോപിക പറയുന്നു. എന്നാലും കുറച്ച് സേവിങ്സ് ഒക്കെ ഉണ്ട്. സൂപ്പർ ഹിറ്റ് മലയാള ചിത്രമായ ബാലേട്ടൻ ഇൽ ഗോപിക അഭിനയിച്ചിരുന്നു.\nമോഹൻലാലിൻറെ രണ്ടു പെൺമക്കളിൽ ഒരാളായാണ് ഗോപിക അഭിനയിച്ചത്. ഈ സിനിമയിലെ രണ്ടാമത്തെ പെൺകുട്ടി ഗോപികയുടെ അനിയത്തി കീർത്തന ആയിരുന്നു. സീരിയലിനു വേണ്ടിയുള്ള കോസ്റ്റ്യൂം ഷോപ്പിംഗ് ഒക്കെ താൻ ഒറ്റയ്ക്കാണെന്ന് താരം പറയുന്നു. സജീവമായി പ്രാക്ടീസ് ചെയ്യുന്നുണ്ട് ഗോപിക. അച്ഛന് ലോൺ അടക്കാൻ ഒക്കെ താൻ പൈസ കൊടുക്കാറുണ്ട്. തൻറെ രണ്ടാം വരവിന് കാരണക്കാരിയായത് കീർത്തനയാണെന്ന് താരം പറയുന്നു.\nആയുർവേദത്തിൽ ഉള്ള താല്പര്യം കാരണമാണ് ആ മേഖല തിരഞ്ഞെടുത്തത്.. കീർത്തന ഇപ്പോൾ എൻജിനീയറിങ് പഠിക്കുകയാണ്. ചേച്ചിയെ പോലെ തന്നെ അനിയത്തിയും. അഭിനയ രംഗത്ത് സജീവം. സാന്ത്വനത്തിലെ എല്ലാവരും ഒരു കുടുംബം പോലെയാണെന്ന് താരം പറയുന്നു. രഞ്ജിത്തേട്ടനും ചിപ്പി ചേച്ചിയും എല്ലാം വളരെ കരുതൽ തരുന്നുണ്ട്. ഗോപിക കൂട്ടിച്ചേർത്തു.


‘എ.കെ ആന്‍റണി പറഞ്ഞതിൽ എന്താണിത്ര അപാകത? സി.പി.എമ്മുകാർക്ക് ഇതെന്തുപറ്റിയെന്ന് വി.ടി ബല്‍റാം – Jaihind TV\n‘എ.കെ ആന്‍റണി പറഞ്ഞതിൽ എന്താണിത്ര അപാകത? സി.പി.എമ്മുകാർക്ക് ഇതെന്തുപറ്റിയെന്ന് വി.ടി ബല്‍റാം\nകോണ്‍ഗ്രസ് പ്രവർത്തകസമിതി അംഗം എ.കെ ആന്‍റണിയുടെ ഒരു അഭിമുഖത്തെ വളച്ചൊടിച്ച് അദ്ദേഹത്തെ അപകീർത്തിപ്പെടുത്തുകയും തെറിവിളിക്കുകയും ചെയ്യുന്ന സിപിഎമ്മുകാർക്കെതിരെ വി.ടി. ബല്‍റാം എംഎല്‍എ. എ.കെ ആന്‍റണി ഈ പറഞ്ഞതിൽ എന്താണിത്ര അപാകത? ആരോഗ്യമേഖലയിൽ കേരളത്തിന്‍റെ വളർച്ചയെ ചരിത്രപരമായി വിശകലനം ചെയ്തതിനെയാണോ ‘രാജഭക്തി’യായൊക്കെ വളച്ചൊടിക്കുന്നതെന്ന് അദ്ദേഹം ചോദിക്കുന്നു. ഓരോ ദിവസവും കോൺഗ്രസിലെ ഓരോ നേതാവിനെ വീതം തെരഞ്ഞുപിടിച്ച് അധിക്ഷേപിക്കുക എന്നതാണോ സിപിഎമ്മുകാരുടെ ഏക ലക്ഷ്യമെന്നും അദ്ദേഹം ഫെയ്സ്ബുക്ക് പോസ്റ്റിലെ കുറിപ്പില് ചോദിക്കുന്നു.\nആരോഗ്യമേഖലയിൽ കേരളത്തിന്‍റെ വളർച്ചയെ ചരിത്രപരമായി വിശകലനം ചെയ്ത് എ.കെ ആന്‍റണി പറഞ്ഞ കാര്യങ്ങള് പങ്കുവച്ച ശേഷമാണ് വിഷയത്തെ വളച്ചൊടിച്ച സിപിഎമ്മിനെതിരെ വി.ടി. ബല്‍റാം ചോദ്യങ്ങളുന്നയിച്ചിരിക്കുന്നത്. കുറിപ്പിന്‍റെ പൂർണരൂപം താഴെ ചേർക്കുന്നു :\n“തിരുവനന്തപുരത്ത് ജനറൽ ആശുപത്രി തുടങ്ങിയത് തിരുവിതാംകൂർ മഹാരാജാവാണ്. വാക്സിൻ കേരളത്തിൽ ആദ്യമായി പരീക്ഷിച്ചത് തിരുവിതാംകൂർ രാജകുടുംബമാണ്. അത് കഴിഞ്ഞ് ക്രിസ്ത്യൻ മിഷണറിമാർ വന്നു. പിന്നെ എല്ലാ സമുദായ സംഘടനകളും വന്നു. പിന്നീട് തിരുവിതാംകൂറിലെ പട്ടം താണുപിള്ള സർക്കാരും കൊച്ചിയിലെ ഇക്കണ്ടവാര്യരും മലബാറിലെ മദിരാശി സർക്കാരും ആരോഗ്യ രംഗത്ത് വികസനം കൊണ്ടുവന്നു.\nഒടുവിൽ കേരളം വന്നു. മാറിമാറി വന്ന എല്ലാ ഗവൺമെന്‍റുകൾക്കും ആരോഗ്യ രംഗത്തും വിദ്യാഭ്യാസത്തിനുമാണ് ഏറ്റവും ഊന്നൽ കൊടുത്തത്. റവന്യൂ വരുമാനത്തിന്‍റെ ഏറ്റവും കൂടുതൽ പോകുന്നത് ഈ വിഭാഗങ്ങളിലാണ്. അങ്ങനെ തുടർച്ചയായി വന്ന വിവിധ ജനകീയ സർക്കാരുകളുടെ പ്രവർത്തന ഫലമായാണ് വേറെ ഒരിടത്തും ഇല്ലാത്ത വിധത്തിൽ ആരോഗ്യരംഗം ശക്തമായിരിക്കുന്നത്.\nസംസ്ഥാന തല ആശുപത്രികളും ജില്ലാ തല ആശുപത്രികളും ഇവിടെയുണ്ട്. കൂടാതെ ഇന്ത്യയിൽ ഒരിടത്തും ഇല്ലാത്ത വിധത്തിൽ പ്രൈമറി ഹെൽത്ത് സെന്‍ററുകളും ഇവിടെയുണ്ട്. അപ്പോൾ പറഞ്ഞു വരുന്നത് രാജഭരണ കാലത്ത് തുടങ്ങിയ ആരോഗ്യ രംഗത്തെ ശ്രമങ്ങൾ ഒരു സർക്കാരും നിർത്തിയിട്ടില്ല എന്നാണ്.\nഅതിന്‍റെയൊക്കെ ഫലമായാണ് കേരളത്തിന് ഇതിനെയൊക്കെ പ്രതിരോധിക്കാനുള്ള ശക്തിയുണ്ടായത്. ഇപ്പോഴത്തെ സർക്കാരും അത് തുടരുന്നു, ആരോഗ്യ രംഗത്ത് ശ്രദ്ധിക്കുന്നു.\nഅതാണ് കേരളം ഒന്നാം സ്ഥാനത്താകുന്നതിന്‍റെ പ്രധാന കാരണം”,\nശ്രീ എ കെ ആന്‍റണി ഈ പറഞ്ഞതിൽ എന്താണിത്ര അപാകത? ആരോഗ്യമേഖലയിൽ കേരളത്തിന്‍റെ വളർച്ചയെ ചരിത്രപരമായി വിശകലനം ചെയ്ത ഇതിനെയാണോ ‘രാജഭക്തി’യായൊക്കെ വളച്ചൊടിക്കുന്നത്? ഈ സിപിഎമ്മുകാർക്ക് ഇതെന്തുപറ്റി? ഓരോ ദിവസവും കോൺഗ്രസിലെ ഓരോ നേതാവിനെ വീതം തെരഞ്ഞുപിടിച്ച് അധിക്ഷേപിക്കുക എന്നതാണോ നിങ്ങളുടെ ഏക ലക്ഷ്യം?


സൂപ്പര്‍താരങ്ങള് മാതൃകയാക്കേണ്ടത് ഈ നടിമാരെ ! | Malayalam|Malayalam cinema|Mammootty|Mohanlal|Movie|movie news|Movies|News|Pranav Mohanlal\nHome/Cinema/സൂപ്പര്‍താരങ്ങള് മാതൃകയാക്കേണ്ടത് ഈ നടിമാരെ !\nസൂപ്പര്‍താരങ്ങള് മാതൃകയാക്കേണ്ടത് ഈ നടിമാരെ !\nNov 26, 2017, 04:35 pm IST\nപ്രായം അമ്പത് കഴിഞ്ഞാലും അമ്മ വേഷങ്ങളിലും അച്ഛന് വേഷങ്ങളിലും അഭിനയിക്കാന് താരങ്ങള്‍ക്ക് മടിയാണ്. സൂപ്പര് താരങ്ങളാണേല് നോക്കണ്ട. ജീവിതത്തില് അച്ഛനും മുത്തച്ഛനുമെല്ലാം ആയി. എന്നാലും ഇരുപത് കഴിയാത്ത നായികമാര്‍ക്കൊപ്പം ആടിപ്പാടാനാണ് താത്പര്യം. മകന്റെ നായിക അച്ഛനൊപ്പം അഭിനയിക്കുന്നുവെന്നെല്ലാമുള്ള വാര്‍ത്തകള് കൊട്ടിഘോഷിക്കുന്ന ആരാധകരും. അതില് നിന്നും വ്യത്യസ്തമായി സഹനടന്മാരായി തിളങ്ങുന്ന സായ് കുമാര്, വിജയരാഘവന്, സിദ്ധിക്ക്, രണ്‍ജി പണിക്കര് തുടങ്ങിയവര് പ്രായത്തിനോത്ത വേഷങ്ങള് ചെയ്തു കൈയ്യടി നേടി.\nജോമോന്റെ സുവിശേഷങ്ങളിലൂടെ മുകേഷും അച്ഛന് വേഷത്തില് അഭിനയിച്ചു. എന്നാല് അച്ഛന് വേഷമാണെന്ന് കേട്ടപ്പോള് ആദ്യം ഒരു മടി തോന്നിയതായി മുകേഷ് പറഞ്ഞിരുന്നു. അച്ഛന് വേഷത്തില് കണ്ടാല് പിന്നെ എല്ലാവരും കൂടെ അങ്ങ് വൃദ്ധനാക്കി കളയുമെന്നാണ് മുകേഷ് പറഞ്ഞത്. നടിമാരുടെ കാര്യത്തിലും അങ്ങനെ തന്നെ. പൃഥ്വിരാജിന്റെ അമ്മ വേഷം ശോഭന നിരസിച്ചത് ഗോസിപ്പ് കോളങ്ങളിലെ ചൂടന് ചര്‍ച്ചയായിരുന്നു. ഇപ്പോള് അത്ര പ്രായം ചെല്ലാത്ത നടിമാരാണ് അമ്മ വേഷങ്ങള് ചെയ്യാന് മുന്നോട്ട് വരുന്നത്. നടി ലെന അതിനുള്ള വലിയൊരു ഉദാഹരണം. പൃഥ്വിരാജ്, ദുല്‍ഖര് സല്‍മാന് തുടങ്ങി മലയാള സിനിമയിലെ യുവനടന്മാരുടെയെല്ലാം അമ്മയായ നടിയാണ് ലെന. അതുപോലെ തന്നെയാണ് യുവ നടി അഞ്ജലിയും. കമ്മറ്റി പാടത്തില് ദുല്കര് സല്‍മാന്റെ അമ്മവേഷവും പുലിമുരുകനിലെ അമ്മ വേഷവുമെല്ലാം ഈ നടി മനോഹരമായി ചെയ്തു.\nമലയാള സിനിമാ ചരിത്രം എടുത്ത് നോക്കുമ്പോള് പ്രായമുള്ള വേഷം ചെയ്യാന് മടി കാണിക്കാത്തവരില് കൂടുതലും നടിമാരാണെന്നു കാണാം. അമ്മ വേഷത്തില് മലയാളികള്‍ക്ക് ഏറെ പരിചയം കവിയൂര് പൊന്നമ്മയും കെ പി എസ് സി ലളിതയുമൊക്കെയാണ്. ഒരു കാലത്ത് മലയാള സിനിമയില് നായികയായി തിളങ്ങിയ പല നടിമാരും ഇപ്പോള് അമ്മ വേഷം ചെയ്യുന്നുണ്ട്. മലയാളത്തിലെ സൂപ്പര്‍താരങ്ങളായ മമ്മൂട്ടിയുടെയും മോഹന്‍ലാലിന്റെയും സ്ഥിരം നായികയായി അഭിനയിച്ച നടിയാണ് അംബിക. തമിഴില് കമലഹാസന്റെ നായികയായും അഭിനയിച്ചിട്ടുണ്ട്. ഇപ്പോഴിതാ മമ്മൂട്ടിയും മോഹന്‍ലാലും കമലഹാസനുമൊക്കെ നായകന്മാരായി തുടരുമ്പോള് അംബിക അമ്മ വേഷങ്ങളില് അഭിനയിക്കുന്നു. നിറം എന്ന ചിത്രത്തിലൂടെയാണ് അംബിക അമ്മ വേഷത്തില് എത്തിയത്.\nഅംബിക മാത്രമല്ല, ഇനിയുമുണ്ട്, മലയാള സിനിമയില് നായികയായി വന്ന് ഇപ്പോള് അമ്മ വേഷത്തില് അഭിനയിക്കുന്നവര്. മലയാള സിനിമയില് നായിക വേഷത്തില് നിന്നും അമ്മ വേഷത്തില് എത്തിയ മറ്റൊരു നടിയാണ് ജയഭാരതി. നായിക ആയിരുന്ന കാലത്ത് തന്നെ 1987ല് പുറത്തിറങ്ങിയ ജനുവരിയില് ഒരു ഓര്‍മ്മ എന്ന ചിത്രത്തില് ജയഭാരതി ആദ്യമായി അമ്മ വേഷത്തില് അഭിനയിച്ചു.\nമൂന്നാംപക്കം, ധ്വനി, വിറ്റ്‌നസ്, ഒന്നാമന് തുടങ്ങിയ സിനിമയിലൊക്കെ ജയഭാരതി അമ്മ വേഷത്തില് അഭിനയിച്ചു. ഒരു മിന്നാമിനുങ്ങിന്റെ നുറുങ്ങ് വെട്ടം, രാപ്പകല്, മഴത്തുള്ളികിലുക്കം എന്നീ ചിത്രങ്ങളിലെ നായിക ശാരദ ഇപ്പോള് അമ്മ വേഷങ്ങള് കൈകാര്യം ചെയ്യുന്നു. ഭാഗ്യ താരം എന്ന ചിത്രത്തിലൂടെയാണ് നടി ഷീല സിനിമയില് എത്തുന്നത്. 107 സിനിമകളില് പ്രേം നസീറിന്റെ കൂടെ നായികയായി അഭിനയിച്ച നടി എന്ന റെക്കോര്‍ഡു സ്വന്തമാക്കിയ ഈ നടി 2003 ല് പുറത്തിറങ്ങിയ മനസിനക്കരെ എന്ന ചിത്രത്തിലൂടെ അമ്മ വേഷങ്ങളില് അഭിനയിച്ചു തുടങ്ങി.\nബാലതാരമായി മലയാള സിനിമയില് കടന്നുവന്ന ഉണ്ണി മേരി 1972ല് പുറത്തിറങ്ങിയ ശ്രീ ഗുരുവായൂരപ്പന് എന്ന ചിത്രത്തിലൂടെയാണ് നായിക വേഷത്തിലേക്ക് മാറുന്നത്. തുടര്‍ന്ന് ഒട്ടേറെ സിനിമകളില് നായിക വേഷത്തിലും സഹ വേഷങ്ങളിലും അഭിനയിച്ച ഉണ്ണി മേരി 80കളുടെ പകുതിമുതല് അമ്മ വേഷങ്ങളില് അഭിനയിച്ച് തുടങ്ങി. ചട്ടക്കാരി എന്ന ചിത്രത്തിലൂടെ മലയാളത്തിലേയ്ക്ക് കടന്നുവന്ന ലക്ഷ്മി, മേനക, വനിത, ഉര്‍വശി, രോഹിണി, ശാന്തികൃഷ്ണ തുടങ്ങിയ നടിമാര് ഇപ്പോള് അമ്മ വേഷങ്ങളിലേയ്ക്ക് മാറിക്കഴിഞ്ഞു.\nMalayalam Malayalam cinema Mammootty Mohanlal Movie movie news Movies News Pranav Mohanlal\nഇതിനെല്ലാം കാരണം ജനങ്ങളുടെ അതിവൈകാരികത': കമൽ ഹാസൻ\nആരാധകരുടെ മട്ടുമാറി; ഒടുവിൽ മറുപടിയുമായി ഉണ്ണി മുകുന്ദനെത്തി


സംസ്ഥാനത്ത് തടവുകാരുടെ പരോൾ നീട്ടി നല്കാൻ തീരുമാനം – East Coast Daily Malayalam\nMar 26, 2020, 05:55 am IST\nതിരുവനന്തപുരം : സംസ്ഥാനത്ത് തടവുകാരുടെ പരോൾ നീട്ടി നല്കാൻ തീരുമാനം. കൊവിഡ് 19 വൈറസ് വ്യാപനം തടയുന്നതിനുള്ള പ്രതിരോധ നടപടികളുടെ ഭാഗമായും രാജ്യത്ത് ലോക് ഡൗൺ പ്രഖ്യാപിച്ചിരിക്കുന്നതിനാലും തടവുകാരുടെ പരോൾ രണ്ട് മാസം വരെയാകും നീട്ടുക. പരോളിൽ പോയവരിൽ തിരിച്ചെത്തേണ്ട കാലാവധി കഴിഞ്ഞവരുണ്ടെങ്കിൽ ഏപ്രിൽ 15ന് മടങ്ങിയെത്തിയാൽ മതിയാകും. ഒന്നിച്ചെടുക്കാവുന്ന പരോൾ കാലാവധി നേരത്തെ ഒരു മാസമായിരുന്നു. അതേസമയം തടവുകാരുടെ ജയിൽ മാറ്റം അനുവദിക്കില്ല.\nAlso read : കൊറോണ: ദേശീയ ജനസംഖ്യാ രജിസ്റ്റർ- സെൻസസ് നടപടികൾ എന്നിവ ഉടൻ നടത്തുന്നതിൽ കേന്ദ്ര സർക്കാർ തീരുമാനം പുറത്ത്\nതിരുവനന്തപുരം, തൃശൂര് ജില്ലകളില് ചികില്‍സിയിലുണ്ടായിരുന്ന2പേര് രോഗം മാറി ഡിസ്ചാര്‍ജ് ആയി. ആകെ 76,542 ആളുകളാണ് ഇപ്പോള് നിരീക്ഷണത്തിലുള്ളത്. 76,010 പേര് വീടുകളിലും 532 പേര് ആശുപത്രികളിലുമാണ്. ഇന്നു മാത്രം 122 പേരെ ആശുപത്രിയില് പ്രവേശിപ്പിച്ചു. 4902 സാംപിളുകള് പരിശോധനയ്ക്ക് അയച്ചു. 3465 എണ്ണം രോഗബാധയില്ല എന്ന് ഉറപ്പാക്കിയിട്ടുണ്ട്. സംസ്ഥാനത്ത് ആകെ 118 പേര്‍ക്ക് വൈറസ് ബാധയുണ്ടായതില് 91 പേര് വിദേശത്തുനിന്നെത്തിയ ഇന്ത്യക്കാരാണ്. 8 വിദേശികള്. ബാക്കി 19 പേര്‍ക്ക് കോണ്‍ടാക്ട് മുഖേന വൈറസ് ബാധിച്ചു.\njail prisoners parole COVID-19 PANDEMIC COVID-19 OUT BREAK Kerala\nകൊറോണ: ദേശീയ ജനസംഖ്യാ രജിസ്റ്റർ- സെൻസസ് നടപടികൾ എന്നിവ ഉടൻ നടത്തുന്നതിൽ കേന്ദ്ര സർക്കാർ തീരുമാനം പുറത്ത്


ചതുരക്കള്ളി - സര്‍വ്വവിജ്ഞാനകോശം\nയൂഫോര്‍ബിയേസി സസ്യകുടുംബത്തില്‍പ്പെടുന്ന ഒരിനം കള്ളിച്ചെടി. ശാ.നാ. യൂഫോര്‍ബിയ ആന്റിക്വോറം (Euphorbia antiquorum). ഇന്ത്യയിലെയും ശ്രീലങ്കയിലെയും ചൂടുള്ള എല്ലാ സ്ഥലങ്ങളിലും ഉഷ്ണമേഖലാ പ്രദേശങ്ങളിലും ഈ ചെടി വളരുന്നുണ്ട്. എന്നാല് 600 മീറ്ററിലേറെ ഉയരമുള്ള പ്രദേശങ്ങളില് ചതുരക്കള്ളി സാധാരണ വളരാറില്ല.\nഒന്‍പതു മീ. വരെ ഉയരത്തില് വളരുന്ന സാമാന്യം വലിയൊരു കുറ്റിച്ചെടിയോ ചെറുമരമോ ആണിത്. വൃക്ഷകാണ്ഡത്തിന് മുപ്പതു സെന്റീമീറ്ററോളം വ്യാസമുണ്ട്. ഉരുണ്ടതും മാംസളമായതുമായ വൃക്ഷകാണ്ഡത്തില് ആഴം കൂടിയ ചാലുകളുണ്ട്. കാണ്ഡം ക്ളാഡോഡുകളായി രൂപാന്തരപ്പെട്ടിരിക്കുന്നു. പുറംതൊലി കട്ടിയുള്ളതും പരുപരുത്തതും മുകളിലേക്കു ചായുന്ന അനേകം ശാഖകളുള്ളതുമാണ്. കടുംപച്ചനിറമുള്ള ശാഖകള് തടിച്ച് മാംസളമായതും പര്‍വിത (jointed) ഘടനയുള്ളതുമാണ്. 3-5 വക്രിത ചിറകുകള് ഓരോ പര്‍വത്തിലുമുണ്ട്.\nഇലകള് വളരെ ചെറുതാണ്. 6-13 മി.മീ. നീളവും വൃത്താകൃതിയുള്ളതുമായ ഇലകള് മാംസളവും നല്ല തിളക്കമുള്ളതുമാണ്. ഇലകള് ഏകാന്തരക്രമത്തിലാണ് വിന്യസിച്ചിട്ടുള്ളത്. ഇവ വളരെവേഗം കൊഴിഞ്ഞുപോകുന്നതിനാല് ചതുരക്കള്ളിക്ക് ഇലകള് ഇല്ലെന്നു തോന്നും. ചെടിനിറയെ കൂര്‍ത്തുമൂര്‍ച്ചയുള്ള ചെറിയ മുള്ളുകളുണ്ട്. സയാത്തിയം പുഷ്പമഞ്ജരിയാണ് ചതുരക്കള്ളിക്കുള്ളത്. ഒറ്റനോട്ടത്തില് ഇത് ഒരൊറ്റ പുഷ്പമാണെന്നേ തോന്നുകയുള്ളു. പുഷ്പമഞ്ജരിയുടെ പുറത്തായി അഞ്ചുപാളികളുള്ള ഒരു സംയുക്ത സഹപത്രചക്രമുണ്ട്. സഹപത്രചക്രത്തോടുചേര്‍ന്ന് ഒന്നോ അതില് കൂടുതലോ മധുഗ്രന്ഥികള് സാധാരണ കാണാം. സഹപത്രചക്രത്തിനുള്ളില് ഒന്നോ രണ്ടോ പെണ്‍പുഷ്പങ്ങളും അതിനുചുറ്റുമായി ആണ്‍പുഷ്പങ്ങളും ക്രമീകരിച്ചിരിക്കുന്നു. പെണ്‍പുഷ്പത്തിന് ഒരു ചെറിയ ഞെട്ടും മൂന്നു ബീജാണ്ഡപര്‍ണങ്ങളടങ്ങിയ ഒരു സംയുക്തബീജാണ്ഡപര്‍ണജനിയും മാത്രമേയുള്ളു. ഓരോ ആണ്‍പൂവിനും ഒരു ചെറിയ ഞെട്ടും ഒരു പരാഗകോശവും മാത്രവും. ആണ്‍പുഷ്പങ്ങളോടു ചേര്‍ന്ന് ധാരാളം ലോമം നിറഞ്ഞ ശല്ക്കങ്ങള് ഉണ്ട്. വര്‍ത്തികാഗ്രം രണ്ടായി പിളര്‍ന്നിരിക്കുന്നു. ഫലാംശം അവമര്‍ദിതമാണ്. കാണ്ഡഭാഗം മുറിച്ചുനട്ടാണ് പ്രജനനം നടത്താറുള്ളത്.\nവേരിന്റെ തൊലി വിരേചനൗഷധമാണ്. വേരും കായവും കൂടി അരച്ച് വിരശല്യമുള്ള കുട്ടികളുടെ വയറ്റില് പുരട്ടാറുണ്ട്. കാണ്ഡം വാതത്തിന് ഔഷധമായി ഉപയോഗിക്കുന്നു. ശാഖകളിലെ ചവര്‍പ്പുള്ള വെളുത്ത ലാറ്റക്സ് വിരേചനൗഷധമാണ്. നടുവേദനയുടെയും പല്ലുവേദനയുടെയും ശമനത്തിനും ഇത് ഉപയോഗിക്കുന്നു. അരിമ്പാറ ഇല്ലാതാക്കാന് ഇതിന്റെ ലാറ്റക്സ് പുരട്ടാറുണ്ട്. പാമ്പുവിഷത്തിനും ഈ ലാറ്റക്സ് ഔഷധമായി കണക്കാക്കപ്പെടുന്നു.\n"http://web-edition.sarvavijnanakosam.gov.in/index.php?title=%E0%B4%9A%E0%B4%A4%E0%B5%81%E0%B4%B0%E0%B4%95%E0%B5%8D%E0%B4%95%E0%B4%B3%E0%B5%8D%E0%B4%B3%E0%B4%BF" എന്ന താളില്‍നിന്നു ശേഖരിച്ചത്


5ജി: ജൂഹി ചൗളയുടെ ഹരജിയിലുള്ള 'വെർച്വൽ വാദം കേൾക്കൽ' പാട്ട് പാടി തടസ്സപ്പെടുത്തി അജ്ഞാതർ | Juhi Chawlas suit against 5G Unknown persons crash into HCs virtual hearing | Madhyamam\nHomechevron_rightTECHchevron_rightTech Newschevron_right5ജി: ജൂഹി ചൗളയുടെ...\ndate_range2Jun 2021 2:31 PM GMT\n5ജി: ജൂഹി ചൗളയുടെ ഹരജിയിലുള്ള 'വെർച്വൽ വാദം കേൾക്കൽ' പാട്ട് പാടി തടസ്സപ്പെടുത്തി അജ്ഞാതർ\nന്യൂഡൽഹി: ഇന്ത്യയിൽ 5ജി സേവനം അവതരിപ്പിക്കുന്നതിനെതിരെ ബോളിവുഡ് നടി ജൂഹി ചൗള രംഗത്തെത്തിയത് വാർത്തയായി മാറിയിരുന്നു. റേഡിയോ ഫ്രീക്വന്‍സി റേഡിയേഷനെതിരേ അവബോധം സൃഷ്ടിക്കുന്നതിനായി പ്രവര്‍ത്തിച്ചുകൊണ്ടിരിക്കുന്ന നടി, 5ജി നടപ്പാക്കുന്നതിനെതിരെ ഡൽഹി ഹൈക്കോടതിയിയിൽ ഹരജി ഫയൽ ചെയ്യുകയായിരുന്നു. വയർലെസ്സ് സാങ്കേതികവിദ്യ സൃഷ്ടിക്കുന്ന ആരോഗ്യപ്രശ്നങ്ങളെ കുറിച്ച് കാര്യമായ പഠനങ്ങൾ നടന്നിട്ടില്ല. വയർലെസ്സ് സാങ്കേതികവിദ്യ ആരോഗ്യത്തിന് ഹാനികരമാണെന്നാണ് പൊതുവിലുള്ള വിലയിരുത്തലെന്നും ജൂഹി ചൗള ഹരജിയിൽ പറഞ്ഞിരുന്നു.\nജൂഹി ചൗള നൽകിയ ഹരജിയിൽ ഇന്ന് ഡൽഹി ഹൈക്കോടതി വാദം കേട്ടിരുന്നു. കോവിഡിെൻറ പശ്ചാത്തലത്തിൽ വിഡിയോ കോൺഫറൻസിങ്ങിലൂടെ സംഘടിപ്പിച്ച വാദം കേൾക്കൽ അജ്ഞാതർ തടസ്സപ്പെടുത്തി. ജൂഹി ചൗള അഭിനയിച്ച സിനിമകളിലെ ഗാനം ആലപിച്ചും മറ്റുമാണ് വാദം കേൾക്കൽ ആവർത്തിച്ച് തടസ്സപ്പെടുത്തിയത്. വെബ്‌എക്‌സ് പ്ലാറ്റ്‌ഫോമിൽ നടന്ന വെർച്വൽ കോർട്ട്റൂമിൽ മൂന്ന് തവണയായി ആരോ പ്രവേശിച്ച് 'മേരി ബന്നോ കി അയേഗി ബറാത്ത്' പോലുള്ള ഗാനങ്ങൾ ആലപിക്കാൻ തുടങ്ങുകയായിരുന്നു. നടിമാരായ 'മനീഷ കൊയ്‌രാള', 'ജാൻവി' എന്നിവരുടെ പേരുകളിലാണ് സ്‌ക്രീനിൽ അജ്ഞാതർ പ്രത്യക്ഷപ്പെട്ടത്. കേസ് പരിഗണിച്ച ജെആർ മിധ തുടക്കത്തിൽ അവരെ മ്യൂട്ട് ചെയ്യാൻ ആവശ്യപ്പെട്ടു. എന്നാൽ പിന്നീടും അൺമ്യൂട്ട് ചെയ്ത് ഇയാൾ പാട്ടുപാടി\nവാദം കേൾക്കൽ തടസ്സപ്പെടുത്തിയതാരാണെന്ന് കണ്ടെത്താൻ ജസ്റ്റിസ് മിധ കോടതിയിലെ ഉദ്യോഗസ്ഥരോട് ആവശ്യപ്പെട്ടിട്ടുണ്ട്. അവർക്കെതിരെ കോടതിയലക്ഷ്യക്കുറ്റം ചുമത്താനും തീരുമാനിച്ചിട്ടുണ്ട്. സംഭവത്തിന് പിന്നാലെ വെർച്വൽ കോർട്ട് റൂം പുറത്തുനിന്നുള്ള ആളുകൾക്ക് സംസാരിക്കാനാവാത്ത വിധം അധികൃതർ ലോക്ക് ചെയ്തു. എങ്കിലും സോളിസിറ്റർ ജനറൽ തുഷാർ മേത്ത വാദിക്കുമ്പോൾ, വാദം കേട്ടിരുന്ന നിരവധിയാളുകൾ അദ്ദേഹത്തിെൻറ വാദങ്ങൾക്കെതിരെ ഇമോജികൾ ഉപയോഗിച്ചു.\nഅതേസമയം, 5ജി സേവനം രാജ്യത്ത് അവതരിപ്പിക്കുന്നതിനെതിരെയുള്ള നടിയുടെ ഹരജിയെ 'ഞെട്ടിക്കുന്നതെന്നാണ്' കോടതി വിശേഷിപ്പിച്ചത്. മാധ്യമ ശ്രദ്ധനേടാനുള്ള ശ്രമം മാത്രമാണിതെന്നും കോടതി പറഞ്ഞു. കോടതിയെ സമീപിക്കുന്നതിന് മുമ്പായി വിഷയത്തിൽ ആദ്യം സർക്കാരിൽ നിന്ന് സഹായം തേടാമായിരുന്നുവെന്നും കോടതി നടി ജൂഹി ചൗളയെ ഉപദേശിച്ചു. ഹരജിയുടെ സാേങ്കതികരപമായ പ്രശ്നങ്ങളും മറ്റും കാരണം കോടതി ഉത്തരവ് തൽക്കാലത്തേക്ക് മാറ്റിവെച്ചിരിക്കുകയാണ്.\nTAGS:Juhi Chawla 5G virtual hearing 5g internet\nNews Summary - Juhi Chawlas suit against 5G Unknown persons crash into HCs virtual hearing


By സമകാലിക മലയാളം ഡെസ്‌ക്ക് | Published: 26th July 2017 08:32 AM |\nLast Updated: 26th July 2017 02:09 PM | A+A A- |\nകൊച്ചി: നടി അക്രമിക്കപ്പെട്ടതുമായി ബന്ധപ്പെട്ട് തനിക്കൊന്നും അറിയില്ലെന്ന് കാവ്യ. കേസുമായി ബന്ധപ്പെട്ട് ആലുവയിലുള്ള ദിലീപിന്റെ തറാവാട്ടു വസതിയില് വെച്ച് എഡിജിപി ബി സന്ധ്യ നടത്തിയ ചോദ്യം ചെയ്യലിലിലാണ് തനിക്കൊന്നും അറിയില്ലെന്ന് കാവ്യ പറഞ്ഞത്. അതേസമയം, ദിലീപ് ഈ കേസില് നിരപരാധിയാണെന്നും ചെയ്യാത്ത കുറ്റത്തിനാണ് ജയിലില് കിടക്കുന്നതെന്നും പറഞ്ഞതായാണ് റിപ്പോര്‍ട്ടുകള്.\nനടി അക്രമിക്കപ്പെട്ട ശേഷം ദിലീപിന്റെ പെരുമാറ്റങ്ങളെ കുറിച്ചാണ് പോലീസ് മുഖ്യമായും ചോദ്യം ചെയ്തത്. പള്‍സര് സുനി നടിയെ തട്ടിക്കൊണ്ടു പോയ ദിവസം ദിലീപിന്റെ പെരുമാറ്റത്തില് എന്തെങ്കില് വ്യത്യാസമുണ്ടായിരുന്നോ എന്ന ചോദ്യത്തിനു കാവ്യ വ്യക്തമായ മറുപടി നല്‍കിയില്ല. ചോദ്യം ചെയ്യലില് കേസിലെ മുഖ്യ പ്രതി പള്‍സര് സുനിയെ അറിയമോ എന്ന ചോദ്യത്തിനുമടക്കം പോലീസിന്റെ പല ചോദ്യങ്ങള്‍ക്കും കാവ്യ വ്യക്തമായ ഉത്തരം നല്‍കിയിട്ടില്ല. കൃത്യമായ ഉത്തരം ലഭിക്കാത്തതിനാല് ഇവര്‍ക്ക് ഈ കേസുമായുള്ള ബന്ധം തെളിയിക്കാന് പോലീസിനു വ്യക്തമായ സൂചന ലഭിച്ചിട്ടില്ല.\nനടിയെ അക്രമിച്ച ശേഷം പള്‍സര് സുനി കാവ്യയുടെ ഉടമസ്ഥതയില് കാക്കനാടുള്ള ലക്ഷ്യ എന്ന വസ്ത്രവ്യാപാര സ്ഥാപനത്തില് എത്തിയിരുന്നെന്ന് സുനി പോലീസിനു മൊഴി നല്‍കിയിരുന്നു. നടിയെ കാറില് വെച്ച് ആക്രമിക്കുന്നതിന്റെ വീഡിയോ ദൃശ്യങ്ങളടങ്ങിയ മെമ്മറി കാര്‍ഡ് ലക്ഷ്യയില് ഏല്‍പ്പിച്ചിട്ടുണ്ടെന്നാണ് പോലീസിനു സൂചന ലഭിച്ചിരുന്നത്. പിന്നീട്, ലക്ഷ്യയിലെ സിസിടിവി ദൃശ്യങ്ങള് പരിശോധനയ്‌ക്കെടുത്ത പോലീസ് ഇവ വിശദ പരിശോധനയ്ക്കകയ്ക്കുകയാരുന്നു. അതേസമയം, ഈ ദൃശ്യങ്ങളില് സുനി വന്ന ദിവസം കാണാനില്ലെന്ന സൂചനയുമുണ്ട്.\nകേസുമായി ബന്ധപ്പെട്ട് പള്‍സര് സുനി നല്‍കിയ മൊഴികള് സത്യമാണോ അല്ലേ എന്ന് ഉറപ്പാക്കാന് ഈ ദൃശ്യങ്ങളിലൂടെ പോലീസിനു സാധിക്കും. രണ്ടു തവണ ലക്ഷ്യയില് വന്നിട്ടുണ്ടെന്നാണ് പോലീസിനു സുനി നല്‍കുന്ന മൊഴി.\nഅതേസമയം, കാവ്യയുടെ ഡ്രൈവര് തമ്മനം സ്വദേശി വിനുവിനെയും പോലീസ് ചോദ്യം ചെയ്തിട്ടുണ്ട്. കാവ്യയെ വീണ്ടും ചോദ്യം ചെയ്യുമെന്നാണ് സൂചന. കേസില് കൂടുതല് അറസ്റ്റുകള്‍ക്ക് സാധ്യത തെളിഞ്ഞിരിക്കെ ദിലീപുമായി അടുപ്പമുള്ളവരെ കൂടുതല് ചോദ്യം ചെയ്യുമെന്നാണ് പോലീസ് നല്‍കുന്ന സൂചനകള്.\nകാവ്യയെ ചോദ്യം ചെയ്തതിന് പിന്നാലെ എഡിജിപിയുടെ നേതൃത്വത്തില് അന്വഷണസംഘം യോഗം ചേര്‍ന്നു\nactress dileep police ദിലീപ് case questioning kavya കാവ്യ നടി kavya Madhavan Lakshya Kavya Kavya Madhavan Latest News Laksyah Sarees Actor Dileep Dileep Latest News


സെന്‍റ് മേരീസ് കത്തീഡ്രലില് ഡീക്കന് വിനീത് ബനടിക്ടിന്‍റെ പൗരോഹിത്യ സ്വീകരണം ഇന്ന് \nഹോം Punalur സെന്‍റ് മേരീസ് കത്തീഡ്രലില് ഡീക്കന് വിനീത് ബനടിക്ടിന്‍റെ പൗരോഹിത്യ സ്വീകരണം ഇന്ന്\nസെന്‍റ് മേരീസ് കത്തീഡ്രലില് ഡീക്കന് വിനീത് ബനടിക്ടിന്‍റെ പൗരോഹിത്യ സ്വീകരണം ഇന്ന്\nപുനലൂര്: സെന്‍റ് മേരീസ് കത്തീഡ്രലില് ഡീക്കന് വിനീത് ബനടിക്ടിന്‍റെ പൗരോഹിത്യ സ്വീകരണം ഇന്ന് നടക്കും. രാവിലെ പത്തിന് പുനലൂര് സെന്‍റ് മേരീസ് കത്തീഡ്രലില് പുനലൂര് രൂപതാ ബിഷപ് ഡോ. സെല്‍വിസ്റ്റര് പൊന്നുമുത്തന്‍റെ മുഖ്യകാര്‍മികത്വകത്തിലാണ് പൗരോഹിത്യസ്വീകരണം ഒരുക്കിയിട്ടുള്ളത്.\nബിഷപ്പിന്‍റെ കൈവെയ്പ്പ് ശുശ്രൂഷയിലൂടെ ഡീക്കന് വിനീത് ബനടിക്‌ട് പൗരോഹിത്യം സ്വീകരിക്കും. നൂറുകണക്കിന് വൈദികരും കന്യാസ്ത്രീകളും ചടങ്ങില് പങ്കെടുക്കും. പൗരോഹിത്യ സ്വീകരണത്തിന്‍റെ ക്രമീകരണത്തിനായി വിവിധ കമ്മിറ്റികളും രൂപീകരിച്ചിട്ടുണ്ട്. ഇടവക വികാരി റവ. ഡോ. ക്രിസ്റ്റി ജോസഫ്, സഹവികാരി മാത്യു കവിത്താഴം, പാരിഷ് കൗണ്‍സില് സെക്രട്ടറി ജോണ്‍സണ് ഏലിയാസ്, തോമസ്, ജോസഫ്. സെബാസ്റ്റ്യന് വിന്‍സെന്‍റ് എന്നിവരാണ് കമ്മിറ്റികള്‍ക്ക് നേതൃത്വം നല്‍കുന്നത്.


യു.ഡി.എഫിന്റെ അടുത്ത മുഖ്യമന്ത്രി സ്ഥാനാര്‍ത്ഥി ചെന്നിത്തല; രമേശ് ചെന്നിത്തലയ്ക്ക് വേണ്ടി കെ.സുധാകരന് രംഗത്ത് | Azchavattom Online USA\nയു.ഡി.എഫിന്റെ അടുത്ത മുഖ്യമന്ത്രി സ്ഥാനാര്‍ത്ഥി ചെന്നിത്തല; രമേശ് ചെന്നിത്തലയ്ക്ക് വേണ്ടി കെ.സുധാകരന് രംഗത്ത്\nതിരുവനന്തപുരം: യു.ഡി.എഫിന്റെ അടുത്ത മുഖ്യമന്ത്രി സ്ഥാനാര്‍ത്ഥി പ്രതിപക്ഷ നേതാവ് രമേശ് ചെന്നിത്തലയാണെന്ന് കെ.സുധാകരന് എം.പി. എല്.ഡി.എഫിന്റെ അഴിമതികള് ഒന്നൊന്നായി പുറത്തുകൊണ്ടു വന്നത് ചെന്നിത്തലയാണെന്നും സുധാകരന് പറഞ്ഞു. ഒരു സ്വകാര്യ ചാനല് നടത്തിയ സര്‍വെയെ വിമര്‍ശിച്ച് സംസാരിക്കുകായിരുന്നു അദ്ദേഹം.\nചാനല് സര്‍വെയില് കോണ്‍ഗ്രസിന്റെ മുഖ്യമന്ത്രി സ്ഥാനാര്‍ത്ഥിയായി ഏറ്റവും കൂടുതല് പേര് പിന്തുണച്ചത് ഉമ്മന്‍ചാണ്ടിയെ ആയിരുന്നു. രണ്ടും മൂന്നും സ്ഥാനത്ത് യഥാക്രമം ചെന്നിത്തലയും മുല്ലപ്പള്ളിയും ആയിരുന്നു. എന്നാല് മുന് മുഖ്യമന്ത്രി ആയതിനാലാണ് ഉമ്മന്‍ചാണ്ടിയെ ആളുകള് സര്‍വെയില് പിന്തുണച്ചതെന്നാണ് സുധാകരന്റെ വാദം. ചെന്നിത്തലയെ തരം താഴ്‌ത്തി കാണിക്കാനാണ് ചാനല് സര്‍വെ നടത്തിയതെന്നും സി.പി.എമ്മിന് വേണ്ടി കെട്ടിയുണ്ടാക്കിയ സര്‍വെയാണ് ഇതെന്നും സുധാകരന് ആരോപിച്ചു. പിണറായിക്കായി കോടികള് ഒഴുക്കുകയാണെന്നും അദ്ദേഹം പറഞ്ഞു.\nകഴിഞ്ഞ അഴ്ചയില് കോണ്‍ഗ്രസിന്റെ മുഖ്യമന്ത്രി സ്ഥാനാര്‍ത്ഥി ആരായിരിക്കും എന്നത് സംബന്ധിച്ച് വലിയതോതില് ചര്‍ച്ച നടന്നിരുന്നു. കെ.സി വേണുഗോപാല് തുടക്കമിട്ട ചര്‍ച്ചയുടെ ചുവടുപിടിച്ച് ഉമ്മന്‍ചാണ്ടിയും ബെന്നിബഹനാനും അടക്കമുള്ള നേതാക്കള് രംഗത്തെത്തിയിരുന്നു. ചെന്നിത്തലയുടെ നേതൃത്വം അംഗീകരിക്കുമ്ബോള് പോലും മുഖ്യമന്ത്രിയെ ഹൈക്കമാന്‍ഡ് തീരുമാനിക്കും എന്നായിരുന്നു നേതാക്കളുടെ മറുപടി. അതേസമയം കെ.സുധാകരന് ചെന്നിത്തലയ്ക്ക് വേണ്ടി പരസ്യമായി രംഗത്തു വന്ന സ്ഥിതിക്ക് വരും ദിവസങ്ങളില് കോണ്‍ഗ്രസ് ഗ്രൂപ്പ് രാഷ്ട്രീയം കലങ്ങി മറിയുമെന്ന് ഉറപ്പായി.\nPreviousകലിഫോർണിയ ഡെമോക്രാറ്റിക് ഡെലിഗേഷൻ ഉപാധ്യക്ഷനായി റൊ ഖന്നയെ നിയമിച്ചു\nNextബ്ലാക്ക് ലൈവ്സ് മാറ്റർ ടീഷർട്ട് ധരിച്ച കുട്ടിയെ ഡേ കെയറിൽ നിന്നു പുറത്താക്കി


Actress Mamta Mohandas's workout video out - Malayalam Filmibeat\n7 min ago ഭര്‍ത്താവിന്റെ പേര് കൈയില് ടാറ്റു ചെയ്ത് ആരാധിക; ആ സ്‌നേഹത്തിന് നന്ദി പറഞ്ഞ് നടി മേഘ്‌ന രാജ്\n55 min ago ആരെയും അറിയിക്കാതെ പൗര്‍ണമി തിങ്കളിലെ പ്രേമിന്റെ വിവാഹനിശ്ചയം; വല്ലാത്ത ചതിയായി പോയെന്ന് ആരാധകരും\n| Published: Thursday, December 6, 2018, 14:47 [IST]\nസിനിമയില് ശരീര സൗന്ദര്യത്തിന് വലിയ പ്രധാന്യമാണുള്ളത്. അടുത്തിടെ നടി നവ്യ നായര്, തെന്നിന്ത്യന് നടി വേദിക എന്നിവരെല്ലാം വര്‍ക്കൗട്ട് ചെയ്യുന്ന വീഡിയോസ് പുറത്ത് വിട്ടിരുന്നു. ശ്രമകരമാണെങ്കിലും ആരെയും അതിശയിപ്പിക്കുന്ന ശരീരം സ്വന്തമാക്കാന് ഈ വ്യായമങ്ങള് സഹായിക്കുമെന്ന് നടിമാര് വ്യക്തമാക്കിയിരുന്നു. ഇപ്പോള് നടി മംമ്ത മോഹന്‍ദാസ് ആണ് വര്‍ക്കൗട്ട് ചെയ്ത് ഞെട്ടിച്ചിരിക്കുന്നത്.\nകിടന്ന് കൊണ്ട് ചെയ്യുന്ന ശ്രമകരമായ വര്‍ക്കൗട്ടാണ് മംമ്ത മോഹന്‍ദാസ് പരീക്ഷിക്കുന്നത്. യൂട്യൂബിലൂടെ വൈറലായി കൊണ്ടിരിക്കുന്ന പുതിയതാണോ എന്നതിലും സംശയമുണ്ട്. എന്തായാലും മംമത ഭംഗിയുള്ള ശരീരം സ്വന്തമാക്കിയത് വളരെയധികം കഷ്ടപാടിലൂടെയാണെന്നുള്ള കാര്യം വീഡിയോയില് നിന്നും വ്യക്തമാണ്.\nനടിയും പിന്നണി ഗായികയുമായി തിളങ്ങി നില്‍ക്കുന്ന മംമതയിപ്പോള് മലയാള സിനിമയിലാണ് സജവീമായി പ്രവര്‍ത്തിക്കുന്നത്. 2005 ല് മയൂഖം എന്ന ചിത്രത്തിലൂടെയായിരുന്നു മംമ്തയുടെ സിനിമാ അരങ്ങേറ്റം. പിന്നീട് മലയാളം, തമിഴ്, തെലുങ്ക്, കന്നഡ ഭാഷകളിലായി ഒട്ടനവധി സിനിമകളില് അഭിനയിച്ചിരുന്നു. ഈ വര്‍ഷം റിലീസിനെത്തിയ നീലിയാണ് മംമ്ത നായികയായി അഭിനയിച്ച് അവസാനം തിയറ്ററുകളിലേക്ക് എത്തിയ ചിത്രം. പൃഥ്വിരാജിനൊപ്പം9എന്ന ചിത്രത്തിലും മംമ്ത അഭിനയിക്കുന്നുണ്ട്.\nബാലയുടെ മുരുകനേക്കാള് സ്‌നേഹം റിമി ടോമിക്ക് ആ കുടുംബത്തില് നിന്നും ഇപ്പോള് കിട്ടുന്നുണ്ട്, മംമ്താ\nഇടിനാദം മുഴങ്ങട്ടെ...മംമ്തയുമായി കൈകോര്‍ത്ത് ഏകലവ്യന്‍റെ ലോകമേ, ട്രെയിലർ പുറത്തിറക്കി ഡിക്യു\nRead more about: mamta mohandas actress മംമ്ത മോഹന്‍ദാസ് നടി\nActress Mamta Mohandas's workout video out\nStory first published: Thursday, December 6, 2018, 14:47 [IST]


ഗ്രാമമുത്തശ്ശി വിടവാങ്ങി | Ampalappuzha\nഅമ്പലപ്പുഴ : പ്രായത്തെ തോൽപ്പിച്ചും കൃഷിപ്പണികളിലേർപ്പെട്ട് വാർത്തകളിൽ ഇടം നേടിയ ഗ്രാമമുത്തശ്ശി വിടവാങ്ങി. വണ്ടാനം നാൽപ്പതിൽ മീനാക്ഷിയാണ് വ്യാഴാഴ്ച അന്തരിച്ചത്. 109 വയസ്സായിരുന്നു. അവിവാഹിതയായ ഇവർ സഹോദരൻ തങ്കപ്പനൊപ്പമായിരുന്നു താമസം.\nഏതാനും വർഷം മുൻപ് വരെ ഇവർ പാടത്തിറങ്ങുകയും കൃഷിപ്പണികളിൽ ഏർപ്പെടുകയും ചെയ്തിരുന്നു. തദ്ദേശസ്വയംഭരണസ്ഥാപനങ്ങളും സംഘടനകളും നിരവധി തവണ ആദരിച്ചിട്ടുണ്ട്. മാതൃഭൂമി മുൻപ് ചിങ്ങമാസം ഒന്നിന് മീനാക്ഷി പാടത്തിറങ്ങുന്നത് വാർത്തയാക്കിയിരുന്നു.\nകിടപ്പിലായിട്ടും ഇവർ അവസാനദിവസം വരെ കൊയ്ത്തുപാട്ടുപാടിയിരുന്നതായി സഹോദരന്റെ മകൻ ഷാജി പറഞ്ഞു. സഹോദരങ്ങൾ: തങ്കപ്പൻ, പരേതരായ ഗംഗാധരൻ, കൊച്ചുകുമാരൻ, തങ്കമ്മ. ശവസംസ്കാരം വ്യാഴാഴ്ച വൈകീട്ട് വീട്ടുവളപ്പിൽ നടത്തി. സഞ്ചയനം ബുധനാഴ്ച 10ന്.\nഅസൗകര്യങ്ങളിൽ വലഞ്ഞ് മോർച്ചറി ജീവനക്കാർ


Sachin pilot and his team may move to gujarat | രാജസ്ഥാനില് ഒത്തുതീര്‍പ്പ് ഫോര്‍മുല, സച്ചിന് തിരിച്ചെത്താം, പക്ഷേ...വിമതര് ഗുജറാത്തിലേക്ക്!! - Malayalam Oneindia\njust now സംസ്ഥാനത്ത് ഇന്ന് കൊവിഡ് സ്ഥിരീകരിച്ചത് 5378 പേര്‍ക്ക്: 27 മരണം\n10 min ago വടകരയില് ചിരി സിപിഎമ്മിന്; ആര്‍എംപിക്ക് മുല്ലപ്പള്ളി കൊടുത്തത് 'എട്ടിന്‍റെ പണി'\n22 min ago സൗദിയിലും അമേരിക്കയിലും യുകെയിലും ഇന്ത്യയിലും അനവധി ജോലികള്... ടെക്‌നിപ് എഫ്എംസിയില് അപേക്ഷിക്കാം\nPublished: August 8 2020, 23:31 [IST]\nദില്ലി: രാജസ്ഥാനില് രാഷ്ട്രീയ നാടകങ്ങള്‍ക്ക് അവസാനമില്ല. സുപ്രധാനമായ മൂന്ന് കാര്യങ്ങളാണ് അവസാന നിമിഷം അരങ്ങേറുന്നത്. സച്ചിന് പൈലറ്റിനൊപ്പമുള്ള എംഎല്‍എമാര് ഹരിയാനയില് നിന്ന് നേരെ ഗുജറാത്തിലേക്കാണ് പോകുന്നത്. അതേസമയം ഇതോടൊപ്പം വിമതരുടെ ഫോണ് ചോര്‍ത്തല് അശോക് ഗെലോട്ട് നടത്തിയെന്നാണ് ആരോപണങ്ങള്. വസുന്ധര രാജ സര്‍ക്കാരിനെ വീഴ്ത്താനുള്ള പ്ലാന് ദില്ലിയില് ചര്‍ച്ച ചെയ്യുകയാണ്. ദേശീയ നേതാക്കളെ അവര് കണ്ടത് ഗെലോട്ടിന് നെഞ്ചിടിപ്പാണ് നല്‍കുന്നത്.\nസച്ചിനെ തിരികെയെത്തിക്കുന്ന കാര്യത്തില് രണ്ട് മനസ്സിലാണ് അശോക് ഗെലോട്ട്. പക്ഷെ റിസ്‌കെടുക്കാന് അദ്ദേഹത്തിന് താല്‍പര്യമില്ല. അതുകൊണ്ട് ഒത്തുതീര്‍പ്പ് ഫോര്‍മുല ഗെലോട്ട് അംഗീകരിച്ച മട്ടിലാണ്. ഗെലോട്ട് പക്ഷത്തിനും സച്ചിന് പക്ഷത്തിനും തുല്യമായി മന്ത്രി സ്ഥാനം വീതിച്ച് നല്‍കുക. 22 മന്ത്രിമാരുണ്ടെങ്കില് 11 വീതം ഗെലോട്ടിനും സച്ചിനും ലഭിക്കും. ആഭ്യന്തര വകുപ്പ് സച്ചിന് ആവശ്യപ്പെടാനാണ് സാധ്യത. ഗെലോട്ട് പ്രശ്‌നങ്ങള് മുഴുവനുമുണ്ടാക്കിയത് ആഭ്യന്തരം വെച്ചാണ്. ഈ മന്ത്രിസ്ഥാനം സച്ചിന് തന്നെ ഏറ്റെടുക്കാനാണ് സാധ്യത. ഇതിലൂടെ ഗെലോട്ടിന്റെ പക്ഷത്തുള്ളവരെ മാറ്റിയെടുക്കാനും സച്ചിന് സാധിക്കും.\nബിജെപിയുടെ തട്ടകമായ ഗുജറാത്തിലേക്ക് വിമത എംഎല്‍എമാര് മാറാന് ഒരുങ്ങുകയാണ്. പൈലറ്റ് പക്ഷത്തെ 12 എംഎല്‍എമാരാണ് ഗുജറാത്തിലെത്തിയിരിക്കുന്നത്. അഹമ്മദാബാദ് ജില്ലയിലെ ബവ്‌ലയിലുള്ള റിസോര്‍ട്ടിലാണ് ഇവര് താമസിക്കുന്നത്. ഇവിടെ വന്ന് എംഎല്‍എമാരെ മടക്കി കൊണ്ടുപോകുക കോണ്‍ഗ്രസിന് അസാധ്യമാണ്. സച്ചിനോടും സംഘത്തിനോടും തിരിച്ചെത്തി നിയമസഭാ സമ്മേളനത്തില് പങ്കെടുക്കാന് കോണ്‍ഗ്രസ് ഹൈക്കമാന്‍ഡ് നിര്‍ദേശിച്ചതാണ്. എന്നാല് വഴങ്ങാന് സച്ചിന് തയ്യാറല്ല.\nബിജെപിയാണ് സച്ചിന് പിന്നിലുള്ളതെന്ന സൂചനകള്‍ക്ക് ശക്തി പകരുന്നതാണ് ഗുജറാത്തിലേക്കുള്ള മാറ്റം. നേരത്തെ ഗുജറാത്തില് കോണ്‍ഗ്രസിലെ എംഎല്‍എമാര് കൂറുമാറി കൊണ്ടിരുന്നപ്പോള് ഇവരെ രാജസ്ഥാനിലേക്ക് എത്തിച്ച് രക്ഷിച്ചത് ഗെലോട്ടായിരുന്നു. ഇപ്പോ അതേ ഗെലോട്ടിനെ പൂട്ടാനായി സച്ചിനെയും സംഘത്തെയും ഗുജറാത്തിലെത്തിക്കുകയാണ് ബിജെപി ലക്ഷ്യമിടുന്നത്. നിയമസഭാ സമ്മേളനത്തില് പങ്കെടുക്കില്ലെന്ന സൂചനയാണ് സച്ചിന് പക്ഷം നല്‍കുന്നത്. സുപ്രീം കോടതിയിലെ കേസ് അടക്കം അനുകൂലമായാല് മാത്രമേ ഗെലോട്ടുമായുള്ള പ്രശ്‌നവും അവസാനിക്കൂ.\nനിലവില് ഗെലോട്ട് സര്‍ക്കാര് സേഫാണ്. എന്നാല് അദ്ദേഹത്തിനുള്ള പിന്തുണ കുറഞ്ഞ് വരികയാണ്. സച്ചിന് ഈ അവസരത്തിനാണ് കാത്തിരുന്നത്. ഗുജറാത്തിലെ റിസോര്‍ട്ട് ബിജെപി നേതാവിന്റേതാണ്. ഇയാള് വലിയ ബില്‍ഡറും കൂടിയാണ്. നേരത്തെ സസന്-ഗിര് റിസോര്‍ട്ടിലേക്കാണ് മാറാനിരുന്നത്. എന്നാല് ഇത് രാജസ്ഥാനില് നിന്ന് ഒരുപാട് ദൂരെയാണ്. എന്നാല് അഹമ്മദാബാദില് നിന്ന് വെറും 40 കിലോ മീറ്റര് ദൂരം മാത്രമേ ഇപ്പോഴത്തെ റിസോര്‍ട്ടിനുള്ളൂ. ഇവിടെ നിന്ന് രാജസ്ഥാനില് പെട്ടെന്ന് തിരിച്ചെത്താന് സാധിക്കും.\nവിമതരെ പൂട്ടാനുള്ള ഒരുക്കങ്ങള് ഗെലോട്ട് മറുവശത്ത് സജീവമാക്കിയിട്ടുണ്ട്. ഇവരുടെ ഫോണ് ചോര്‍ത്തല് ആരംഭിച്ചെന്നാണ് സൂചന. ഗെലോട്ട് വിമതരുടെ ഫോണ് ചോര്‍ത്തുന്നുണ്ടെന്ന് വിമതരും ആരോപിക്കുന്നു. രാജസ്ഥാന് പോലീസുമായി ചേര്‍ന്നാണ് ഈ നീക്കം. ആറ് എംഎല്‍എമാരുടെ ഫോണ് ചോര്‍ത്തിയെന്നാണ് സൂചന. ജയ്‌സാല്‍മീറില് താമസിക്കുന്ന എംഎല്‍എമാരുടെ ഫോണും ചോര്‍ത്തുന്നുണ്ട്. ഈ റിസോര്‍ട്ടിന്റെ ഇന്റര്‍കോം സിസ്റ്റസത്തിലൂടെയുള്ള കോളുകളാണ് ചോര്‍ത്തുന്നത്.\nബിജെപിക്കൊപ്പം നില്‍ക്കുകയാണെങ്കില് മുഖ്യമന്ത്രി സ്ഥാനത്തില് കുറഞ്ഞതൊന്നും സച്ചിന് സ്വീകരിക്കില്ല. അത് അംഗീകരിക്കാന് ബിജെപിയും തയ്യാറല്ല. അതേസമയം ഗെലോട്ടിന് ഭൂരിപക്ഷമില്ലെന്ന് ബിജെപി ഉറപ്പിച്ച് പറയുന്നു. ബിജെപിയും എംഎല്‍എമാരെ റിസോര്‍ട്ടിലേക്ക് മാറ്റിയിരിക്കുകയാണ്. 20 എംഎല്‍എമാര് ഗുജറാത്തിലേക്ക് പോകുന്നത്. ആറ് എംഎല്‍എമാരെ 11ന് ഹൈക്കോടതി അയോഗ്യരാക്കിയാല് ബിജെപിയില് നിന്ന് എംഎല്‍എമാരെ കൂറുമാറ്റാനായിരിക്കും ഗെലോട്ടിന്റെ ശ്രമം. അതേസമയം വിശ്വാസ വോട്ടിന് എത്തുമെന്ന സൂചനയാണ് സച്ചിന് നല്‍കുന്നത്.\nവസുന്ധര രാജ ദില്ലിയിലെത്തിയിരിക്കുകയാണ്. ഗെലോട്ടിനെ ഏറ്റവുമധികം ആശങ്കപ്പെടുത്തുന്ന കാര്യമാണിത്. ഒറ്റത്തവണ സച്ചിനുമായി ഇവര് കൈകോര്‍ത്താല് അതോടെ ഗെലോട്ട് സംസ്ഥാനത്ത് ഒന്നുമല്ലാതാവും. രാജ്‌നാഥ് സിംഗിനെ കണ്ട് രാജസ്ഥാനിലെ കാര്യങ്ങാണ് വസുന്ധര പ്രധാനമായും സംസാരിച്ചത്. നേരത്തെ ജെപി നദ്ദയെയും ജനറല് സെക്രട്ടറി ബിഎല് സന്തോഷിനെയും വസുന്ധര കണ്ടിരുന്നു. പ്രധാനമായും വിശ്വാസ വോട്ടിന് ഗെലോട്ടിനെ വീഴ്ത്താനുള്ള കാര്യങ്ങള് നോക്കണമെന്നാണ് ദേശീയ നേതൃത്വത്തിന്റെ നിര്‍ദേശം.\nsachin pilot and his team may move to gujarat\nStory first published: Saturday, August 8, 2020, 23:31 [IST]